Հավելված

ՀՀ ֆինանսների նախարարի

202 թ. -ի թիվ հրամանի

**ՄԻԿՐՈԿԱԶՄԱԿԵՐՊՈՒԹՅՈՒՆՆԵՐԻ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅԱՆ ՀԱՇՎԱՊԱՀԱԿԱՆ ՀԱՇՎԱՌՄԱՆ ՀԱՇՎԱՅԻՆ ՊԼԱՆ ԵՎ ԴՐԱ ԿԻՐԱՌՄԱՆ ՀՐԱՀԱՆԳ**

 Միկրոկազմակերպությունների ֆինանսատնտեսական գործունեության հաշվապահական հաշվառման հաշվային պլանը (այսուհետ` հաշվային պլան) մշակվել է միկրոկազմակերպությունների հաշվապահական հաշվառման վարման և ֆինանսական հաշվետվությունների պատրաստման ձեռնարկին (այսուհետ՝ Ձեռնարկ) համապատասխան հաշվապահական հաշվառում վարելուն և ֆինանսական հաշվետվություններ պատրաստելուն օժանդակելու նպատակով։

 Սույն հաշվային պլանը նախատեսված է Ձեռնարկին համապատասխան ֆինանսական հաշվետվություններ պատրաստող միկրոկազմակերպությունների համար և կրում է օրինակելի, օժանդակող, ցուցադրող բնույթ։ Թեև հաշվային պլանը պարտադիր բնույթ չի կրում, դրան հետևելը դյուրացնում է հաշվապահների, աուդիտորների, հաշվապահական համակարգչային ծրագրեր մշակողների, պետական լիազոր մարմինների գործը և նպաստում է ֆինանսական հաշվետվությունների համադրելիությանը։

 Հաշվային պլանը բաղկացած է չորս բաժնից՝

 I. Ընդհանուր դրույթներ,

 II. Հաշվապահական հաշվառման հաշիվների ցանկ,

 III. Հաշվապահական հաշվառման հաշիվների կիրառման հրահանգ,

IV. Ֆինանսական հաշվետվությունների լրացման ցուցումներ:

 I բաժնում տրված է հաշվային պլանի ընդհանուր բնութագիրը, գործողության ոլորտը, ֆինանսական հաշվետվությունների ձևերի հետ կապը, ինչպես նաև դասակարգման և կոդավորման հիմունքները:

 II բաժնում տրված է հաշվապահական հաշվառման դասերում և խմբերում միավորված առաջին և երկրորդ կարգի հաշիվների ցանկը:

 III բաժնում տրված է հաշվապահական հաշվառման հաշիվների կիրառման հրահանգը:

IV բաժնում տրված են ֆինանսական հաշվետվությունների լրացման ցուցումները:

# **I. ԸՆԴՀԱՆՈՒՐ ԴՐՈՒՅԹՆԵՐ**

Հաշվապահական հաշվառման հաշվային պլանը միկրոկազմակերպության վրա ազդող իրադարձությունների և դրա կողմից իրականացվող գործառնությունների փաստերի՝ հաշվապահական հաշվառման մեջ գրանցման և խմբավորման սխեմա է:

 Հաշվային պլանը կազմված է ըստ տնտեսական բովանդակության դասակարգված հաշիվներից և ներառում է հաշիվների դասեր, հաշիվների խմբեր և առաջին կարգի հաշիվներ:

Հաշվային պլանը ներառում է 9 դաս՝

1. Ոչ ընթացիկ ակտիվներ,

2. Ընթացիկ ակտիվներ,

3. Սեփական կապիտալ,

4. Ոչ ընթացիկ պարտավորություններ,

5. Ընթացիկ պարտավորություններ,

6. Եկամուտներ,

7. Ծախսեր,

8. Կառավարչական հաշվառման հաշիվներ,

9. Արտահաշվեկշռային հաշիվներ:

1-7 դասերն ընդգրկում են ֆինանսական հաշվառման հաշիվները, 8-րդ դասը՝ կառավարչական հաշվառման և 9-րդ դասը՝ արտահաշվեկշռային հաշիվները:

**Ֆինանսական հաշվառման հաշիվներն** օգտագործվում են ֆինանսական հաշվետվություններում արտացոլման ենթակա տեղեկատվության ընդհանրացման համար: Դրանք բաժանվում են հաշվեկշռային հաշիվների (1-5 դասեր) և գործունեության արդյունքների հաշիվների (6-7 դասեր):

*Հաշվեկշռային հաշիվները* նախատեսված են միկրոկազմակերպության ակտիվների, սեփական կապիտալի և պարտավորությունների հաշվառման համար: Յուրաքանչյուր հաշվետու ժամանակաշրջանի վերջում ֆինանսական վիճակի մասին հաշվետվությունում արտացոլվում են այս հաշիվների (դեբետային կամ կրեդիտային) մնացորդները:

*Գործունեության արդյունքների հաշիվները* նախատեսված են միկրոկազմակերպության եկամուտների և ծախսերի հաշվառման համար: Յուրաքանչյուր հաշվետու ժամանակաշրջանի վերջում այս հաշիվների զուտ շրջանառությունը (դեբետային՝ ծախսերի գծով և կրեդիտային՝ եկամուտների գծով) տեղափոխվում է ֆինանսական արդյունքների մասին հաշվետվություն:

**Կառավարչական հաշվառման հաշիվները** (8-րդ դաս) նախատեսված են արտադրական ծախսումների և արտադրանքի, աշխատանքների, ծառայությունների ինքնարժեքի, ինչպես նաև ոչ ընթացիկ նյութական և ոչ նյութական ակտիվների կառուցման (ստեղծման) և մշակման ծախսումների վերաբերյալ տեղեկատվության ընդհանրացման համար, որոնք օգտագործվում են միկրոկազմակերպությունում կառավարչական որոշումներ ընդունելու նպատակով:

**Արտահաշվեկշռային հաշիվները** (9-րդ դաս) նախատեսված են միկրոկազմակերպությանը չպատկանող, բայց ժամանակավորապես նրա տրամադրության կամ օգտագործման տակ գտնվող ակտիվների (վարձակալությամբ ընդունված հիմնական միջոցներ, դուրսգրված անհուսալի դեբիտորական պարտքեր և այլն), ինչպես նաև առանձին գործառնությունների վերահսկման համար:

 Հաշիվների կոդավորումը կառուցված է հետևյալ կերպ՝

 - հաշիվների դասերը նշված են միանիշ թվով՝ 1-ից մինչև 9-ը,

- հաշիվների խմբերը նշված են երկնիշ թվով, որոնցից առաջինը ցույց է տալիս դասի ծածկագիրը, իսկ երկրորդը՝ խմբի համարը,

- առաջին կարգի հաշիվները նշված են եռանիշ թվով, որոնցից առաջին երկուսը ցույց են տալիս խմբի ծածկագիրը, երրորդը՝ առաջին կարգի հաշվի համարը:

Անհրաժեշտության դեպքում միկրոկազմակերպությունները կարող են առաջին կարգի հաշիվներին կից բացել երկրորդ կարգի հաշիվներ, որոնք կնշվեն քառանիշ թվով, որոնցից առաջին երեքը ցույց կտան առաջին կարգի հաշվի ծածկագիրը, չորրորդը՝ երկրորդ կարգի հաշվի համարը:

8-9-րդ դասի առաջին կարգի հաշիվներն, ինչպես նաև երկրորդ կարգի բոլոր հաշիվները, օգտագործվում են անհրաժեշտության դեպքում՝ ելնելով միկրոկազմակերպության գործունեության առանձնահատկություններից, ֆինանսական հաշվետվություններում տեղեկատվության բացահայտման պահանջներից, ինչպես նաև վերահսկողության և վերլուծության նպատակներից:

 Յուրահատուկ գործառնությունների հաշվառման նպատակով միկրոկազմակերպությունները, անհրաժեշտության դեպքում, կարող են հաշվային պլանում ավելացնել լրացուցիչ առաջին կարգի հաշիվներ` օգտագործելով հաշիվների ազատ ծածկագրերը:

 Հաշվային պլանը ներառում է ակտիվային, պասիվային, ակտիվապասիվային հաշիվներ: 1-ին, 2-րդ, 7-րդ, 8-րդ դասերի հաշիվները, բացառությամբ պասիվային կարգավորող հաշիվների, ակտիվային են, իսկ 3-6-րդ դասերի հաշիվները, բացառությամբ կարգավորող և ակտիվապասիվային հաշիվների, պասիվային են:

 1-8-րդ դասերի հաշիվներում միկրոկազմակերպության գործառնությունների և դրա վրա ազդող իրադարձությունների արտացոլումն իրականացվում է կրկնակի գրանցման հիմունքով, իսկ 9-րդ դասի հաշիվներում՝ հաշվառման պարզ (միակի գրանցման) համակարգով:

# **II. ՀԱՇՎԱՊԱՀԱԿԱՆ ՀԱՇՎԱՌՄԱՆ ՀԱՇԻՎՆԵՐԻ ՑԱՆԿ**

|  |  |  |  |  |
| --- | --- | --- | --- | --- |
| Հաշիվն. խմբի ծածկ. | I կարգի հաշիվն. ծածկ. | II կարգի հաշիվն. ծածկ. | |  |
|  | | | | |
| **ԴԱՍ 1. ՈՉ ԸՆԹԱՑԻԿ ԱԿՏԻՎՆԵՐ** | | | | |
|  |  |  | |  |
| **11** |  |  | | **ՈՉ ԸՆԹԱՑԻԿ ՆՅՈՒԹԱԿԱՆ ԱԿՏԻՎՆԵՐ** |
|  |  |  | |  |
|  | **111** |  | | **Մաշվող հիմնական միջոցներ** |
|  |  |  | |  |
|  | **112** |  | | **Հիմնական միջոցների մաշվածություն** |
|  |  |  | |  |
|  | **115** |  | | **Հողամասեր** |
|  |  |  | |  |
|  | **116** |  | | **Օգտագործման համար ոչ մատչելի հիմնական միջոցներ** |
|  |  |  | |  |
| **13** |  |  | | **ՈՉ ՆՅՈՒԹԱԿԱՆ ԱԿՏԻՎՆԵՐ** |
|  |  |  | |  |
|  | **131** |  | | **Ոչ նյութական ակտիվներ** |
|  |  |  | |  |
|  | **132** |  | | **Ոչ նյութական ակտիվների ամորտիզացիա** |
|  |  |  | |  |
| **14** |  |  | | **ՈՉ ԸՆԹԱՑԻԿ ՖԻՆԱՆՍԱԿԱՆ ԱԿՏԻՎՆԵՐ** |
|  |  |  | |  |
|  | **141** |  | | **Ոչ ընթացիկ ներդրումներ այլ կազմակերպությունների կանոնադրական կապիտալում** |
|  |  |  | |  |
|  | **142** |  | | **Երկարաժամկետ փոխառությունների և ներդրված ավանդների գծով ստացվելիք մուտքեր** |
|  |  |  | |  |
| **15** |  |  | | **ԱՅԼ ՈՉ ԸՆԹԱՑԻԿ ԱԿՏԻՎՆԵՐ** |
|  |  |  | |  |
|  | **151** |  | | **Հետաձգված հարկային ակտիվներ** |
|  |  |  | |  |
| **ԴԱՍ 2. ԸՆԹԱՑԻԿ ԱԿՏԻՎՆԵՐ** | | | | |
|  |  |  |  | |
| **21** |  |  | **ՊԱՇԱՐՆԵՐ** | |
|  |  |  |  | |
|  | **211** |  | **Նյութեր** | |
|  |  |  |  | |
|  | **214** |  | **Անավարտ արտադրություն** | |
|  |  |  |  | |
|  | **215** |  | **Արտադրանք** | |
|  |  |  |  | |
|  | **216** |  | **Ապրանքներ** | |
|  |  |  |  | |
| **22** |  |  | **ԴԵԲԻՏՈՐԱԿԱՆ ՊԱՐՏՔԵՐ** | |
|  |  |  |  | |
|  | **221** |  | **Դեբիտորական պարտքեր վաճառքների գծով** | |
|  |  |  |  | |
|  | **222** |  | **Դեբիտորական պարտքեր այլ եկամուտների գծով** | |
|  |  |  |  | |
|  | **223** |  | **Դեբիտորական պարտքերի կորստի պահուստ** | |
|  |  |  |  | |
|  | **224** |  | **Տրված կանխավճարներ** | |
|  |  |  |  | |
|  | **225** |  | **Դեբիտորական պարտքեր հարկերի և այլ պարտադիր վճարների գծով** | |
|  |  |  |  | |
|  | **226** |  | **Հաշվանցման (փոխհատուցման) ենթակա անուղղակի հարկեր** | |
|  |  |  |  | |
|  | **228** |  | **Դեբիտորական պարտքեր առհաշիվ տրված գումարների գծով** | |
|  |  |  |  | |
| **23** |  |  | **ԸՆԹԱՑԻԿ ՖԻՆԱՆՍԱԿԱՆ ԱԿՏԻՎՆԵՐ** | |
|  |  |  |  | |
|  | **231** |  | **Առևտրային նպատակներով պահվող ֆինանսական ակտիվներ** | |
|  |  |  |  | |
|  | **232** |  | **Կարճաժամկետ փոխառությունների և ներդրված ավանդների գծով ստացվելիք մուտքեր** | |
|  |  |  |  | |
| **25** |  |  | **ԴՐԱՄԱԿԱՆ ՄԻՋՈՑՆԵՐ** | |
|  |  |  |  | |
|  | **251** |  | **Դրամարկղ** | |
|  |  |  |  | |
|  | **252** |  | **Հաշվարկային հաշիվ** | |
|  |  |  |  | |
|  | **253** |  | **Արտարժութային հաշիվ** | |
|  |  |  |  | |
| **ԴԱՍ 3. ՍԵՓԱԿԱՆ ԿԱՊԻՏԱԼ** | | | | |
|  |  |  | |  |
| **31** |  |  | | **ԿԱՆՈՆԱԴՐԱԿԱՆ ԿԱՊԻՏԱԼ** |
|  |  |  | |  |
|  | **311** |  | | **Կանոնադրական կապիտալ** |
|  |  |  | |  |
| **33** |  |  | | **ՖԻՆԱՆՍԱԿԱՆ ԱՐԴՅՈՒՆՔ** |
|  |  |  | |  |
|  | **331** |  | | **Շահույթ կամ վնաս** |
|  |  |  | |  |
| **34** |  |  | | **ՉԲԱՇԽՎԱԾ ՇԱՀՈՒՅԹ (ՉԾԱԾԿՎԱԾ ՎՆԱՍ)** |
|  |  |  | |  |
|  | **342** |  | | **Նախորդ տարիների չբաշխված շահույթ (չծածկված վնաս)** |
|  |  |  | |  |
|  | **343** |  | | **Հաշվետու տարվա զուտ շահույթ (վնաս)** |
|  |  |  | |  |
| **35** |  |  | | **ՍԵՓԱԿԱՆ ԿԱՊԻՏԱԼԻ ԱՅԼ ՀՈԴՎԱԾՆԵՐ** |
|  |  |  | |  |
|  | **351** |  | | **Պահուստային կապիտալ** |
|  |  |  | |  |
| **ԴԱՍ 4. ՈՉ ԸՆԹԱՑԻԿ ՊԱՐՏԱՎՈՐՈՒԹՅՈՒՆՆԵՐ** | | | | |
|  |  |  | |  |
| **41** |  |  | | **ԵՐԿԱՐԱԺԱՄԿԵՏ ՖԻՆԱՆՍԱԿԱՆ ՊԱՐՏԱՎՈՐՈՒԹՅՈՒՆՆԵՐ** |
|  |  |  | |  |
|  | **411** |  | | **Երկարաժամկետ վարկերի և փոխառությունների գծով վճարվելիք գումարներ** |
|  |  |  | |  |
| **42** |  |  | | **ԱՅԼ ՈՉ ԸՆԹԱՑԻԿ ՊԱՐՏԱՎՈՐՈՒԹՅՈՒՆՆԵՐ** |
|  |  |  | |  |
|  | **421** |  | | **Ոչ ընթացիկ շնորհներ** |
|  |  |  | |  |
|  | **422** |  | | **Հետաձգված հարկային պարտավորություններ** |
|  |  |  | |  |
| **ԴԱՍ 5. ԸՆԹԱՑԻԿ ՊԱՐՏԱՎՈՐՈՒԹՅՈՒՆՆԵՐ** | | | | |
|  |  |  | |  |
| **51** |  |  | | **ՍՏԱՑՎԱԾ ԿԱՐՃԱԺԱՄԿԵՏ ՓՈԽԱՌՈՒԹՅՈՒՆՆԵՐ ԵՎ ՎԱՐԿԵՐ** |
|  |  |  | |  |
|  | **511** |  | | **Կարճաժամկետ վարկերի և փոխառությունների գծով վճարվելիք գումարներ** |
|  |  |  | |  |
| **52** |  |  | | **ԿՐԵԴԻՏՈՐԱԿԱՆ ՊԱՐՏՔԵՐ** |
|  |  |  | |  |
|  | **521** |  | | **Կրեդիտորական պարտքեր գնումների գծով** |
|  |  |  | |  |
|  | **523** |  | | **Ստացված կանխավճարներ** |
|  |  |  | |  |
|  | **524** |  | | **Պարտքեր հարկերի և այլ պարտադիր վճարների գծով** |
|  |  |  | |  |
|  | **527** |  | | **Պարտքեր աշխատավարձի և աշխատակիցների այլ կարճաժամկետ հատուցումների գծով** |
|  |  |  | |  |
|  | **528** |  | | **Պարտքեր այլ գործառնությունների գծով** |
|  |  |  | |  |
|  |  |  | |  |
| **53** |  |  | | **ԱՅԼ ԸՆԹԱՑԻԿ ՊԱՐՏԱՎՈՐՈՒԹՅՈՒՆՆԵՐ** |
|  |  |  | |  |
|  | **531** |  | | **Ընթացիկ շնորհներ** |
|  |  |  | |  |
|  | **532** |  | | **Պարտքեր շահաբաժինների գծով** |
|  |  |  | |  |
| **ԴԱՍ 6. ԵԿԱՄՈՒՏՆԵՐ** | | | | |
|  |  |  | |  |
| **61** |  |  | | **ԳՈՐԾՈՒՆԵՈՒԹՅՈՒՆԻՑ ԵԿԱՄՈՒՏՆԵՐ** |
|  |  |  | |  |
|  | **611** |  | | **Հասույթ** |
|  |  |  | |  |
|  | **612** |  | | **Հասույթի ճշգրտում** |
|  |  |  | |  |
| **62** |  |  | | **ԱՅԼ ԵԿԱՄՈՒՏՆԵՐ** |
|  |  |  | |  |
|  | **625** |  | | **Արտարժույթի փոխարժեքային տարբերություններից օգուտներ** |
|  |  |  | |  |
|  | **627** |  | | **Ֆինանսական ներդրումներից եկամուտներ** |
|  |  |  | |  |
|  | **628** |  | | **Շնորհներից և անհատույց ստացումներից եկամուտներ** |
|  |  |  | |  |
|  | **629** |  | | **Այլ եկամուտներ** |
|  |  |  | |  |
| **ԴԱՍ 7. ԾԱԽՍԵՐ** | | | | |
|  |  |  | |  |
| **71** |  |  | | **ԳՈՐԾՈՒՆԵՈՒԹՅԱՆ ԾԱԽՍԵՐ** |
|  |  |  | |  |
|  | **711** |  | | **Ինքնարժեք** |
|  |  |  | |  |
|  | **712** |  | | **Իրացման ծախսեր** |
|  |  |  | |  |
|  | **713** |  | | **Վարչական ծախսեր** |
|  |  |  | |  |
| **72** |  |  | | **ԱՅԼ ԾԱԽՍԵՐ** |
|  |  |  | |  |
|  | **725** |  | | **Արտարժույթի փոխարժեքային տարբերություններից կորուստներ** |
|  |  |  | |  |
|  | **727** |  | | **Ֆինանսական ծախսեր** |
|  |  |  | |  |
|  | **728** |  | | **Անհատույց տրված ակտիվների գծով ծախսեր** |
|  |  |  | |  |
|  | **729** |  | | **Այլ ծախսեր** |
|  |  |  | |  |
| **73** |  |  | | **ՇԱՀՈՒԹԱՀԱՐԿԻ ԳԾՈՎ ԾԱԽՍ (ԵԿԱՄՈՒՏ)** |
|  |  |  | |  |
|  | **731** |  | | **Շահութահարկի գծով ծախս (եկամուտ)** |
|  |  |  | |  |
| **ԴԱՍ 8. ԿԱՌԱՎԱՐՉԱԿԱՆ ՀԱՇՎԱՌՄԱՆ ՀԱՇԻՎՆԵՐ** | | | | |
|  |  |  | |  |
| **81** |  |  | | **ԱՐՏԱԴՐԱԿԱՆ ԾԱԽՍՈՒՄՆԵՐ** |
|  |  |  | |  |
|  | **811** |  | | **Արտադրության ուղղակի ծախսումներ** |
|  |  |  | |  |
|  | **813** |  | | **Արտադրության անուղղակի ծախսումներ** |
|  |  |  | |  |
| **82** |  |  | | **ՈՉ ԸՆԹԱՑԻԿ ԱԿՏԻՎՆԵՐԻ ԿԱՌՈՒՑՄԱՆ (ՍՏԵՂԾՄԱՆ) ԾԱԽՍՈՒՄՆԵՐ** |
|  |  |  | |  |
|  | **821** |  | | **Ոչ ընթացիկ նյութական ակտիվների կառուցման (ստեղծման) և տեղակայման ծախսումներ** |
|  |  |  | |  |
|  | **823** |  | | **Ոչ ընթացիկ նյութական ակտիվների վրա կապիտալացվող հետագա ծախսումներ** |
|  |  |  | |  |
| **ԴԱՍ 9. ԱՐՏԱՀԱՇՎԵԿՇՌԱՅԻՆ ՀԱՇԻՎՆԵՐ** | | | | |
|  |  |  | |  |
| **91** |  |  | | **ԿԱԶՄԱԿԵՐՊՈՒԹՅԱՆԸ ՉՊԱՏԿԱՆՈՂ ԱԿՏԻՎՆԵՐ** |
|  |  |  | |  |
|  | **911** |  | | **Վարձակալությամբ ընդունված հիմնական միջոցներ** |
|  |  |  | |  |
|  | **912** |  | | **Դուրսգրված անհուսալի դեբիտորական պարտքեր** |

# **III. ՀԱՇՎԱՊԱՀԱԿԱՆ ՀԱՇՎԱՌՄԱՆ ՀԱՇԻՎՆԵՐԻ ԿԻՐԱՌՄԱՆ ՀՐԱՀԱՆԳ**

 Հաշվապահական հաշվառման հաշիվների կիրառման հրահանգում նկարագրված են հաշվապահական հաշվառման վարման հետ կապված հիմնական մոտեցումները: Նրանում բերված են դասերի, հաշիվների խմբերի, առաջին կարգի հաշիվների հակիրճ բնութագրերը, բացահայտված են վերջիններիս կառուցվածքը և նշանակությունը, առավել տարածված գործառնությունների տիպային (ոչ պարտադիր) հաշվապահական թղթակցությունները: Այն գործառնությունները, որոնց հաշվապահական թղթակցությունները սույն բաժնում նախատեսված չեն, միկրոկազմակերպությունները դրանց թղթակցությունները կազմում են ինքնուրույն՝ ելնելով Ձեռնարկից և սույն հրահանգից: Հաշվապահական հաշվառման հաշիվների նկարագիրն ըստ բաժինների տրված է հաշվային պլանով նախատեսված հաջորդականությամբ:

**ԴԱՍ 1 «ՈՉ ԸՆԹԱՑԻԿ ԱԿՏԻՎՆԵՐ»**

Այս դասի հաշիվները, բացառությամբ կարգավորող հաշիվների, ակտիվային են և նախատեսված են ոչ ընթացիկ ակտիվների առկայության և շարժի վերաբերյալ տեղեկատվության ընդհանրացման համար: 1-ին` «Ոչ ընթացիկ ակտիվներ» դասը իր մեջ ներառում է հետևյալ խմբերը՝ 11 «Ոչ ընթացիկ նյութական ակտիվներ», 13 «Ոչ նյութական ակտիվներ», 14 «Ոչ ընթացիկ ֆինանսական ակտիվներ» և 15 «Այլ ոչ ընթացիկ ակտիվներ»:

 Ակտիվների՝ ոչ ընթացիկին վերագրման մոտեցումները նկարագրված են Ձեռնարկի 3-րդ բաժնում:

***ԽՈՒՄԲ 11 «ՈՉ ԸՆԹԱՑԻԿ ՆՅՈՒԹԱԿԱՆ ԱԿՏԻՎՆԵՐ»***

11 «Ոչ ընթացիկ նյութական ակտիվներ» խումբը իր մեջ ներառում է հետևյալ առաջին կարգի հաշիվները՝ 111 «Մաշվող հիմնական միջոցներ», 112 «Հիմնական միջոցների մաշվածություն», 115 «Հողամասեր» և 116 «Օգտագործման համար ոչ մատչելի հիմնական միջոցներ»:

## ***Հաշիվ 111 «Մաշվող հիմնական միջոցներ»***

111 «Մաշվող հիմնական միջոցներ» հաշիվը նախատեսված է միկրոկազմակերպությանը պատկանող, այդ թվում՝ վարձակալության հանձնված, ինչպես նաև լիզինգի պայմանագրի շրջանակներում ստացված մաշվող հիմնական միջոցների առկայության ու շարժի վերաբերյալ տեղեկատվության ընդհանրացման համար: Հիմնական միջոցների՝ նյութական ակտիվներին վերագրման, դրանց կազմի, չափման և գնահատման մոտեցումները նկարագրված են ՁԵռնարկի 7-րդ բաժնում:

 Հաշիվն ակտիվային է, մասնավորապես, դեբետում արտացոլվում է մաշվող հիմնական միջոցների սկզբնական արժեքը, հետագա կապիտալացված ծախսումները, իսկ կրեդիտում՝ օտարված, ինչպես նաև դուրս գրված հիմնական միջոցների արժեքը (սկզբնական՝ հաշվի առած հետագա կապիտալացված ծախսումները): Այս հաշվի մնացորդը դեբետային է և իրենից ներկայացնում է մաշվող հիմնական միջոցների արժեքը հաշվետու ամսաթվի դրությամբ:

 111 «Մաշվող հիմնական միջոցներ» հաշվին կից կարող են բացվել հետևյալ երկրորդ կարգի հաշիվները՝ 1111 «Շենքեր», 1112 «Մեքենաներ և սարքավորումներ», 1113 «Տրանսպորտային միջոցներ», 1114 «Լիզինգով ստացված հիմնական միջոցներ», 1119 «Այլ հիմնական միջոցներ» և այլն:

 Հիմնական միջոցների վերլուծական հաշվառումը տարվում է ըստ հիմնական միջոցների տեսակների, հաշվառման (միատիպ) խմբերի, առանձին գույքային օբյեկտների և կազմակերպության կողմից հաստատված այլ ուղղությունների:

***111 «Մաշվող հիմնական միջոցներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Հիմնական միջոցների մուտքագրում՝ |  |
| ա) միկրոկազմակերպությունում կառուցված (ստեղծված), տեղակայված | 116 «Օգտագործման համար ոչ մատչելի հիմնական միջոցներ»  821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» |
| բ) մատակարարներից ձեռքբերված, տեղակայում չպահանջող | 224 «Տրված կանխավճարներ»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| գ) մասնակիցներից (բաժնետերերից)՝ որպես ներդրում կանոնադրական կապիտալում | 311 «Կանոնադրական կապիտալ» |
| դ) լիզինգով ստացված | 411 «Երկարաժամկետ վարկերի և փոխառությունների գծով վճարվելիք գումարներ» |
| ե) որպես շնորհ ստացված | 421 «Ոչ ընթացիկ շնորհներ» |
| զ) գույքագրմամբ հայտնաբերված ավելցուկ | 629 «Այլ եկամուտներ» |
| 2. Տեղակայում չպահանջող հիմնական միջոցների ձեռքբերման (ստացման) հետ կապված ծախսումների (տրանսպորտային, բեռնման և բեռնաթափման ծախսումներ, չփոխհատուցվող հարկեր, տուրքեր և այլն) արտացոլում | 228 «Դեբիտորական պարտքեր առհաշիվ տրված գումարների գծով»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով»  524 «Պարտքեր հարկերի և այլ պարտադիր վճարների գծով» |
| 3. Օգտագործման համար մատչելի հիմնական միջոցների վրա հետագա ծախսումների կապիտալացում | 823 «Ոչ ընթացիկ նյութական ակտիվների վրա կապիտալացվող հետագա ծախսումներ» |

***111 «Մաշվող հիմնական միջոցներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Վաճառված (օտարված) հիմնական միջոցների հաշվեկշռային արժեքի (սկզբնական արժեքի և կուտակված մաշվածության տարբերություն) դուրս գրում | 729 «Այլ ծախսեր» |
| 2. Լուծարված հիմնական միջոցների հաշվեկշռային արժեքի դուրս գրում | 729 «Այլ ծախսեր» |
| 3. Անհատույց տրված հիմնական միջոցների հաշվեկշռային արժեքի արտացոլում | 728 «Անհատույց տրված ակտիվների գծով ծախսեր» |
| 4. Որպես շնորհ ստացված հիմնական միջոցների հետ վերադարձ | 421 «Ոչ ընթացիկ շնորհներ» |
| 5. Վաճառված (օտարված) հիմնական միջոցների կուտակված մաշվածության գումարների դուրս գրում | 112 «Հիմնական միջոցների մաշվածություն» |
| 6. Հիմնական միջոցների պակասորդների և կորուստների արտացոլում | 729 «Այլ ծախսեր» |

## ***Հաշիվ 112 «Հիմնական միջոցների մաշվածություն»***

112 «Հիմնական միջոցների մաշվածություն» հաշիվը նախատեսված է միկրոկազմակերպությանը պատկանող հիմնական միջոցների մաշվածության վերաբերյալ տեղեկատվության ընդհանրացման համար: Մաշվածության հաշվառման մոտեցումները նկարագրված են Ձեռնարկի 7-րդ բաժնում:

 Հաշիվը պասիվային է, կարգավորող: Մասնավորապես, կրեդիտում արտացոլվում են հիմնական միջոցների մաշվածության հաշվեգրված գումարները, իսկ դեբետում՝ օտարված հիմնական միջոցների մաշվածության հաշվեգրված գումարների դուրս գրումը: Հաշվի մնացորդը կրեդիտային է և իրենից ներկայացնում է հաշվետու ամսաթվի դրությամբ միկրոկազմակերպությունում առկա հիմնական միջոցների կուտակված մաշվածության գումարը: Այն դասի ընդհանուր գումարում ներառվում է բացասական նշանով:

 112 «Հիմնական միջոցների մաշվածություն» հաշվին կից կարող են բացվել հետևյալ երկրորդ կարգի հաշիվները՝ 1121 «Շենքերի մաշվածություն», 1122 «Մեքենաների և սարքավորումների մաշվածություն», 1123 «Տրանսպորտային միջոցների մաշվածություն», 1124 «Լիզինգով ստացված հիմնական միջոցների մաշվածություն», 1129 «Այլ հիմնական միջոցների մաշվածություն» և այլն:

 Հիմնական միջոցների մաշվածության վերլուծական հաշվառումը տարվում է ըստ հիմնական միջոցների տեսակների, հաշվառման (միատիպ) խմբերի, առանձին գույքային օբյեկտների և կազմակերպության կողմից հաստատված այլ ուղղությունների:

***112 «Հիմնական միջոցների մաշվածություն» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Հիմնական միջոցների մաշվածության հաշվեգրում | 712 «Իրացման ծախսեր»  713 «Վարչական ծախսեր»  729 «Այլ ծախսեր»  811 «Արտադրության ուղղակի ծախսումներ»  813 «Արտադրության անուղղակի ծախսումներ»  821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ»  823 «Ոչ ընթացիկ նյութական ակտիվների վրա կապիտալացվող հետագա ծախսումներ» |
| 2. Նախորդ ժամանակաշրջաններում (սխալի արդյունքում) պակաս հաշվարկված մաշվածության ուղղում՝ | 342 «Նախորդ տարիների չբաշխված շահույթ (չծածկված վնաս)» |

***112 «Հիմնական միջոցների մաշվածություն» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Վաճառված (օտարված) հիմնական միջոցների կուտակված մաշվածության գումարների դուրս գրում | 111 «Մաշվող հիմնական միջոցներ» |
| 2. Նախորդ ժամանակաշրջաններում (սխալի արդյունքում) ավել հաշվարկված մաշվածության ուղղում՝ | 342 «Նախորդ տարիների չբաշխված շահույթ (չծածկված վնաս)» |

## ***Հաշիվ 115 «Հողամասեր»***

115 «Հողամասեր» հաշիվը նախատեսված է միկրոկազմակերպությանը պատկանող հողամասերի (այդ թվում նաև շենքերի և շինությունների տակ գտնվող և բնական ռեսուրսներով հողամասերի) առկայության և շարժի վերաբերյալ տեղեկատվության ընդհանրացման համար: Հողամասերի չափման և գնահատման մոտեցումները նկարագրված են Ձեռնարկի 7-րդ բաժնում:

 Հաշիվն ակտիվային է, մասնավորապես, դեբետում արտացոլվում է ձեռքբերած (ստացված) հողամասերի սկզբնական արժեքը, իսկ կրեդիտում՝ օտարված հողամասերի հաշվեկշռային արժեքը: Այս հաշվի մնացորդը դեբետային է և իրենից ներկայացնում է հողամասերի արժեքը հաշվետու ամսաթվի դրությամբ:

 Հողամասերի վերլուծական հաշվառումը տարվում է ըստ տեսակների և կազմակերպության կողմից հաստատված այլ ուղղությունների:

***115 «Հողամասեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Հողամասերի ձեռքբերում | 224 «Տրված կանխավճարներ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| 2. Մասնակիցների (բաժնետերերի) կողմից հողամասի ներդրում կանոնադրական կապիտալում | 311 «Կանոնադրական կապիտալ» |
| 3. Հողամասերի ձեռքբերման հետ կապված ծախսումների (միջնորդավճարներ, հողի գնահատման, տարածքի մաքրման և հավասարեցման համար վճարում և այլն) արտացոլում | 228 «Դեբիտորական պարտքեր առհաշիվ տրված գումարների գծով»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| 4. Հողամասերի ստացումը որպես պետական շնորհ | 421 «Ոչ ընթացիկ շնորհներ» |

***115 «Հողամասեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Վաճառված (օտարված) հողամասերի հաշվեկշռային արժեքի դուրս գրում | 729 «Այլ ծախսեր» |
| 2. Որպես պետական շնորհ ստացված հողամասերի հետ վերադարձ | 421 «Ոչ ընթացիկ շնորհներ» |

## ***Հաշիվ 116 «Օգտագործման համար ոչ մատչելի հիմնական միջոցներ»***

116 «Օգտագործման համար ոչ մատչելի հիմնական միջոցներ» հաշիվը նախատեսված է միկրոկազմակերպության կողմից օգտագործման համար ոչ մատչելի հիմնական միջոցների վերաբերյալ տեղեկատվության ընդհանրացման համար: Դրանք ներառում են կառուցման ընթացքում գտնվող կամ ձեռքբերված, սակայն ղեկավարության մտադրություններին համապատասխան օգտագործման համար դեռևս ոչ մատչելի հիմնական միջոցները, ինչպես օրինակ, տեղակայում պահանջող սարքավորումները։ Հաշիվն ակտիվային է, մասնավորապես, դեբետում արտացոլվում է հիմնական միջոցների կառուցման, տեղակայման ենթակա սարքավորումների ձեռքբերման և տեղակայման կուտակվող ծախսումները, ինչպես նաև այլ հիմնական միջոցների ձեռքբերման ծախսումները, որոնք դեռ մատչելի չեն օգտագործման համար, իսկ կրեդիտում՝ կառուցումը կամ տեղակայումն ավարտված, կազմակերպության ղեկավարության մտադրություններին համապատասխան եղանակով գործելուն պատրաստ հիմնական միջոցների սկզբնական արժեքը: Հաշվի մնացորդը դեբետային է և իրենից ներկայացնում է այն հիմնական միջոցների (ներառյալ՝ տեղակայման ենթակա սարքավորումների և կառուցման ընթացքում գտնվողների) արժեքը հաշվետու ամսաթվի դրությամբ, որոնք դեռ մատչելի (պատրաստ) չեն օգտագործվելու (գործելու) ղեկավարության մտադրություններին համապատասխան եղանակով:

 116 «Օգտագործման համար ոչ մատչելի հիմնական միջոցներ» հաշվին կից կարող են բացվել հետևյալ երկրորդ կարգի հաշիվները՝ 1161 «Օգտագործման համար ոչ մատչելի շենքեր», 1162 «Օգտագործման համար ոչ մատչելի մեքենաներ և սարքավորումներ», 1163 «Օգտագործման համար ոչ մատչելի տրանսպորտային միջոցներ», 1164 «Օգտագործման համար ոչ մատչելի, լիզինգով ստացված հիմնական միջոցներ», 1169 «Օգտագործման համար ոչ մատչելի այլ հիմնական միջոցներ» և այլն:

 Օգտագործման համար ոչ մատչելի հիմնական միջոցների վերլուծական հաշվառումը տարվում է ըստ կառուցվող հիմնական միջոցների օբյեկտների, կատարվող աշխատանքների տեսակների և կազմակերպության կողմից հաստատված այլ ուղղությունների:

***116 «Օգտագործման համար ոչ մատչելի հիմնական միջոցներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Հիմնական միջոցների կառուցման գծով կուտակվող ծախսումների արտացոլում | 821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» |
| 2. Հիմնական միջոցների գծով անավարտ հետագա կապիտալացվող ծախսումների արտացոլում | 823 «Ոչ ընթացիկ նյութական ակտիվների վրա կապիտալացվող հետագա ծախսումներ» |
| 3. Կազմակերպության ղեկավարության մտադրություններին համապատասխան եղանակով գործելուն դեռևս ոչ պատրաստ հիմնական միջոցների (ներառյալ՝ տեղակայման ենթակա սարքավորումների) մուտքագրում |  |
| ա) մատակարարներից ձեռքբերված | 224 «Տրված կանխավճարներ»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| բ) մասնակիցներից (բաժնետերերից)՝ որպես ներդրում կանոնադրական կապիտալում | 311 «Կանոնադրական կապիտալ» |
| գ) որպես պետական շնորհ ստացված | 421 «Ոչ ընթացիկ շնորհներ» |
| 4. Կազմակերպության ղեկավարության մտադրություններին համապատասխան եղանակով գործելուն դեռևս ոչ պատրաստ հիմնական միջոցների (ներառյալ՝ տեղակայման ենթակա սարքավորումների) ձեռքբերման (ստացման) և տեղակայման հետ կապված ծախսումների (տրանսպորտային, բեռնման և բեռնաթափման ծախսումներ, չփոխհատուցվող հարկեր, տուրքեր և այլն) արտացոլում | 228 «Դեբիտորական պարտքեր առհաշիվ տրված գումարների գծով»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով»  524 «Պարտքեր հարկերի և այլ պարտադիր վճարների գծով» |
| 5. Սարքավորումների տեղակայման հետ կապված ծախսումների արտացոլում | 821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» |
| 6. Կապալառուի կողմից կառուցվող հիմնական միջոցների ավարտուն մասի արտացոլում | 521 «Կրեդիտորական պարտքեր գնումների գծով» |

***116 «Օգտագործման համար ոչ մատչելի հիմնական միջոցներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Կազմակերպությունում կառուցումը (տեղակայումը) ավարտած կամ այլ կերպ կազմակերպության ղեկավարության մտադրություններին համապատասխան եղանակով գործելուն պատրաստ (օգտագործման համար մատչելի) դարձած հիմնական միջոցների արտացոլում | 111 «Մաշվող հիմնական միջոցներ» |
| 2. Որպես շնորհ ստացված օգտագործման համար ոչ մատչելի հիմնական միջոցների հետ վերադարձ | 421 «Ոչ ընթացիկ շնորհներ» |
| 3. Վաճառված (օտարված) օգտագործման համար ոչ մատչելի հիմնական միջոցների հաշվեկշռային արժեքի դուրս գրում | 729 «Այլ ծախսեր» |
| 4. Օգտագործման համար ոչ մատչելի հիմնական միջոցների պակասորդների և կորուստների արտացոլում | 729 «Այլ ծախսեր» |

**ԽՈՒՄԲ 13 «ՈՉ ՆՅՈՒԹԱԿԱՆ ԱԿՏԻՎՆԵՐ»**

13 «Ոչ նյութական ակտիվներ» խումբն իր մեջ ներառում է հետևյալ առաջին կարգի հաշիվները՝ 131 «Ոչ նյութական ակտիվներ», 132 «Ոչ նյութական ակտիվների ամորտիզացիա»:

## ***Հաշիվ 131 «Ոչ նյութական ակտիվներ»***

131 «Ոչ նյութական ակտիվներ» հաշիվը նախատեսված է միկրոկազմակերպությանը պատկանող ոչ նյութական ակտիվների առկայության ու շարժի վերաբերյալ տեղեկատվության ընդհանրացման համար: Ակտիվների՝ ոչ նյութականին վերագրման, դրանց կազմի, չափման և գնահատման մոտեցումները նկարագրված են Ձեռնարկի 8-րդ բաժնում:

 Հաշիվն ակտիվային է, մասնավորապես, դեբետում արտացոլվում է ձեռքբերած (ստացված), ներստեղծված ոչ նյութական ակտիվների սկզբնական արժեքը, հետագա կապիտալացված ծախսումները, իսկ կրեդիտում՝ օտարված ոչ նյութական ակտիվների արժեքը (սկզբնական՝ հաշվի առած հետագա կապիտալացված ծախսումները): Այս հաշվի մնացորդը դեբետային է և իրենից ներկայացնում է ոչ նյութական ակտիվների արժեքը հաշվետու ամսաթվի դրությամբ:

 131 «Ոչ նյութական ակտիվներ» հաշվին կից կարող են բացվել հետևյալ երկրորդ կարգի հաշիվները՝ 1311 «Համակարգչային ծրագրեր», 1312 «Լիցենզիաներ և վստահագրեր (ֆրանշիզներ)», 1313 «Արտոնագրեր», 1319 «Այլ ոչ նյութական ակտիվներ» և այլն:

 Ոչ նյութական ակտիվների վերլուծական հաշվառումը տարվում է ըստ առանձին օբյեկտների և կազմակերպության կողմից հաստատված այլ ուղղությունների:

***131 «Ոչ նյութական ակտիվներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Ոչ նյութական ակտիվների մուտքագրում՝ |  |
| ա) մատակարարներից ձեռքբերված | 224 «Տրված կանխավճարներ»  228 «Դեբիտորական պարտքեր առհաշիվ տրված գումարների գծով»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| բ) մասնակիցներից (բաժնետերերից)՝ որպես ներդրում կանոնադրական կապիտալում | 311 «Կանոնադրական կապիտալ» |
| գ) որպես պետական շնորհ ստացված | 421 «Ոչ ընթացիկ շնորհներ» |

***131 «Ոչ նյութական ակտիվներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Վաճառված (օտարված) ոչ նյութական ակտիվների հաշվեկշռային արժեքի (սկզբնական արժեքի և կուտակված ամորտիզացիայի տարբերություն) դուրս գրում | 729 «Այլ ծախսեր» |
| 2. Որպես շնորհ ստացված ոչ նյութական ակտիվների հետ վերադարձ | 421 «Ոչ ընթացիկ շնորհներ» |
| 3. Վաճառված (օտարված) ոչ նյութական ակտիվների կուտակված ամորտիզացիայի գումարների դուրս գրում | 132 «Ոչ նյութական ակտիվների ամորտիզացիա» |

## ***Հաշիվ 132 «Ոչ նյութական ակտիվների ամորտիզացիա»***

132 «Ոչ նյութական ակտիվների ամորտիզացիա» հաշիվը նախատեսված է միկրոկազմակերպությանը պատկանող ոչ նյութական ակտիվների ամորտիզացիայի վերաբերյալ տեղեկատվության ընդհանրացման համար: Ամորտիզացիայի հաշվառման մոտեցումները նկարագրված են Ձեռնարկի 8-րդ բաժնում:

 Հաշիվը պասիվային է, կարգավորող: Մասնավորապես, կրեդիտում արտացոլվում են ոչ նյութական ակտիվների ամորտիզացիայի հաշվեգրված գումարները, իսկ դեբետում՝ օտարված ոչ նյութական ակտիվների կուտակված ամորտիզացիայի դուրս գրումը: Հաշվի մնացորդը կրեդիտային է և իրենից ներկայացնում է միկրոկազմակերպությունում առկա ոչ նյութական ակտիվների կուտակված ամորտիզացիայի գումարը հաշվետու ամսաթվի դրությամբ: Այն դասի ընդհանուր գումարում ներառվում է բացասական նշանով:

 132 «Ոչ նյութական ակտիվների ամորտիզացիա» հաշվին կից կարող են բացվել հետևյալ երկրորդ կարգի հաշիվները՝ 1321 «Համակարգչային ծրագրերի ամորտիզացիա», 1322 «Լիցենզիաների և վստահագրերի (ֆրանշիզների) ամորտիզացիա», 1323 «Արտոնագրերի ամորտիզացիա», 1329 «Այլ ոչ նյութական ակտիվների ամորտիզացիա» և այլն:

 Ոչ նյութական ակտիվների ամորտիզացիայի վերլուծական հաշվառումը տարվում է ըստ առանձին օբյեկտների և կազմակերպության կողմից հաստատված այլ ուղղությունների:

***132 «Ոչ նյութական ակտիվների ամորտիզացիա» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Ոչ նյութական ակտիվների ամորտիզացիայի հաշվեգրում | 713 «Վարչական ծախսեր»  729 «Այլ ծախսեր»  813 «Արտադրության անուղղակի ծախսումներ»  821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» |
| 2. Նախորդ ժամանակաշրջաններում պակաս հաշվարկված ամորտիզացիայի ուղղում՝ | 342 «Նախորդ տարիների չբաշխված շահույթ (չծածկված վնաս)» |

***132 «Ոչ նյութական ակտիվների ամորտիզացիա» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Վաճառված (օտարված) ոչ նյութական ակտիվների կուտակված ամորտիզացիայի գումարների դուրս գրում | 131 «Ոչ նյութական ակտիվներ» |
| 2. Նախորդ ժամանակաշրջաններում ավել հաշվարկված ամորտիզացիայի ուղղում՝ | 342 «Նախորդ տարիների չբաշխված շահույթ (չծածկված վնաս)» |

***ԽՈՒՄԲ 14 «ՈՉ ԸՆԹԱՑԻԿ ՖԻՆԱՆՍԱԿԱՆ ԱԿՏԻՎՆԵՐ»***

14 «Ոչ ընթացիկ ֆինանսական ակտիվներ» խումբն իր մեջ ներառում է հետևյալ առաջին կարգի հաշիվները՝, 141 «Ոչ ընթացիկ ներդրումներ այլ կազմակերպությունների կանոնադրական կապիտալում», 142 «Երկարաժամկետ փոխառությունների և ներդրված ավանդների գծով ստացվելիք մուտքեր»:

## ***Հաշիվ 141 «Ոչ ընթացիկ ներդրումներ այլ կազմակերպությունների կանոնադրական կապիտալում»***

141 «Ոչ ընթացիկ ներդրումներ այլ կազմակերպությունների կանոնադրական կապիտալում» հաշիվը նախատեսված է այլ կազմակերպությունների կանոնադրական կապիտալում ոչ ընթացիկ ներդրումների առկայության և շարժի վերաբերյալ տեղեկատվության ընդհանրացման համար: Այլ կազմակերպությունների կանոնադրական կապիտալում ներդրումների հաշվառման մոտեցումները նկարագրված են Ձեռնարկի 5-րդ բաժնում:

 Հաշիվն ակտիվային է, մասնավորապես, դեբետում արտացոլվում է այլ կազմակերպությունների կանոնադրական կապիտալում ձեռքբերված (ստացված) ոչ ընթացիկ ներդրումների արժեքը, իսկ կրեդիտում՝ օտարված ոչ ընթացիկ ներդրումների արժեքը: Այս հաշվի մնացորդը դեբետային է և իրենից ներկայացնում է այլ կազմակերպությունների կանոնադրական կապիտալում ոչ ընթացիկ ներդրումների արժեքը հաշվետու ամսաթվի դրությամբ:

Այլ կազմակերպությունների կանոնադրական կապիտալում ոչ ընթացիկ ներդրումների վերլուծական հաշվառումը տարվում է ըստ կազմակերպության կողմից հաստատված ուղղությունների:

***141 «Ոչ ընթացիկ ներդրումներ չկապակցված կազմակերպությունների կանոնադրական կապիտալում» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Այլ կազմակերպությունների կանոնադրական կապիտալում ոչ ընթացիկ ներդրումների (մասնակցության) ձեռքբերում | 224 «Տրված կանխավճարներ»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| 2. Այլ կազմակերպությունների կանոնադրական կապիտալում ոչ ընթացիկ ներդրումների (մասնակցության) ստացում մասնակիցներից (բաժնետերերից)՝ որպես ներդրում կանոնադրական կապիտալում | 311 «Կանոնադրական կապիտալ» |

***141 «Ոչ ընթացիկ ներդրումներ այլ կազմակերպությունների կանոնադրական կապիտալում» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Այլ կազմակերպությունների կանոնադրական կապիտալում ոչ ընթացիկ ներդրումների վաճառքի (օտարման) ժամանակ հաշվեկշռային արժեքի դուրս գրում | 729 «Այլ ծախսեր» |

## ***Հաշիվ 142 «Երկարաժամկետ փոխառությունների և ներդրված ավանդների գծով ստացվելիք մուտքեր»***

142 «Երկարաժամկետ փոխառությունների և ներդրված ավանդների գծով ստացվելիք մուտքեր» հաշիվը նախատեսված է երկարաժամկետ փոխառությունների և ներդրված ավանդների գծով ստացվելիք մուտքերի (մայր գումարի գծով ստացվելիք մուտքերի անվանական արժեքը) առկայության և շարժի վերաբերյալ տեղեկատվության ընդհանրացման համար: Փոխառությունների ճանաչման և չափման մոտեցումները նկարագրված են Ձեռնարկի 5-րդ բաժնում:

 Հաշիվն ակտիվային է, մասնավորապես, դեբետում արտացոլվում է երկարաժամկետ փոխառությունների և ներդրված ավանդների գծով ստացվելիք մուտքերը, իսկ կրեդիտում՝ մարումները: Այս հաշվի մնացորդը դեբետային է և իրենից ներկայացնում է երկարաժամկետ փոխառությունների և ներդրված ավանդների մայր գումարը հաշվետու ամսաթվի դրությամբ:

 Երկարաժամկետ փոխառությունների և ներդրված ավանդների գծով ստացվելիք մուտքերի վերլուծական հաշվառումը տարվում է ըստ փոխառուների, բանկերի և կազմակերպության կողմից հաստատված այլ ուղղությունների:

***142 «Երկարաժամկետ փոխառությունների և ներդրված ավանդների գծով ստացվելիք մուտքեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Երկարաժամկետ փոխառությունների տրամադրում կամ ավանդների ներդնում | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 2. Արտարժույթով արտահայտված մուտքերի գծով փոխարժեքային տարբերություններից օգուտի արտացոլում | 625 «Արտարժույթի փոխարժեքային տարբերություններից օգուտներ» |

***142 «Երկարաժամկետ փոխառությունների և ներդրված ավանդների գծով ստացվելիք մուտքեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Փոխառությունների և ավանդների մարում | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 2. Արտարժույթով արտահայտված մուտքերի գծով փոխարժեքային տարբերություններից կորստի արտացոլում | 725 «Արտարժույթի փոխարժեքային տարբերություններից կորուստներ» |

***ԽՈՒՄԲ 15 «ԱՅԼ ՈՉ ԸՆԹԱՑԻԿ ԱԿՏԻՎՆԵՐ»***

15 «Այլ ոչ ընթացիկ ակտիվներ» խումբն իր մեջ ներառում է 151 «Հետաձգված հարկային ակտիվներ» առաջին կարգի հաշիվը:

## ***Հաշիվ 151 «Հետաձգված հարկային ակտիվներ»***

151 «Հետաձգված հարկային ակտիվներ» հաշիվը նախատեսված է շահութահարկ վճարող միկրոկազմակերպությունների կողմից նվազեցվող (հանվող) ժամանակավոր տարբերությունների, չօգտագործված հարկային վնասը և զեղչերը հաջորդ ժամանակաշրջաններ տեղափոխելու հետևանքով առաջացած շահութահարկի գծով հետաձգված հարկային ակտիվների առկայության և շարժի վերաբերյալ տեղեկատվության ընդհանրացման համար: Այս պարագայում հետաձգված հարկային ակտիվների և պարտավորությունների հաշվառումը պետք է իրականացվի Փոքր և միջին կազմակերպությունների ֆինանսական հաշվետվությունների միջազգային ստանդարտի կամ ամբողջական Ֆինանսական հաշվետվությունների միջազգային ստանդարտների համաձայն: Շահութահարկի գծով հետաձգված հարկային ակտիվների ճանաչման և չափման մոտեցումները նկարագրված են ՓՄԿ-ների ՖՀՄՍ-ի 29-րդ բաժնում և «Շահութահարկեր» ՀՀՄՍ 12-ում:

 Հաշիվն ակտիվային է, մասնավորապես, դեբետում արտացոլվում է շահութահարկի գծով առաջացած հետաձգված հարկային ակտիվների գումարը, իսկ կրեդիտում՝ շահութահարկի գծով մարված հետաձգված հարկային ակտիվների գումարը: Այս հաշվի մնացորդը դեբետային է և իրենից ներկայացնում է շահութահարկի գծով հետաձգված հարկային ակտիվների գումարը հաշվետու ամսաթվի դրությամբ:

 Հետաձգված հարկային ակտիվների վերլուծական հաշվառումը տարվում է ըստ առաջացման ուղղությունների և մարման ժամկետների:

***151 «Հետաձգված հարկային ակտիվներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Շահութահարկի գծով հետաձգված հարկային ակտիվների առաջացում կամ ավելացում՝ |  |
| ա) երբ շարունակվող գործունեությունից շահույթում կամ վնասում ճանաչվող հոդվածների գծով | 731 «Շահութահարկի գծով ծախս (եկամուտ)» |
| բ) նախորդ ժամանակաշրջանների սխալների ուղղման արդյունքում | 342 «Նախորդ տարիների չբաշխված շահույթ (չծածկված վնաս)» |

***151 «Հետաձգված հարկային ակտիվներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Շահութահարկի գծով հետաձգված հարկային ակտիվների մարում (օգտագործում, հակադարձում)՝ |  |
| ա) երբ շարունակվող գործունեությունից շահույթում կամ վնասում ճանաչվող հոդվածների գծով | 731 «Շահութահարկի գծով ծախս (եկամուտ)» |
| բ) նախորդ ժամանակաշրջանների սխալների ուղղման արդյունքում | 342 «Նախորդ տարիների չբաշխված շահույթ (չծածկված վնաս)» |
| 2. Շահութահարկի գծով հետաձգված հարկային ակտիվների հաշվանցում հետաձգված հարկային պարտավորությունների հաշվին | 422 «Հետաձգված հարկային պարտավորություններ» |

**ԴԱՍ 2 «ԸՆԹԱՑԻԿ ԱԿՏԻՎՆԵՐ»**

Այս դասի հաշիվները, բացառությամբ կարգավորող հաշիվների, ակտիվային են և նախատեսված են ընթացիկ ակտիվների առկայության և շարժի վերաբերյալ տեղեկատվության ընդհանրացման համար: 2-րդ` «Ընթացիկ ակտիվներ» դասն իր մեջ ներառում է հետևյալ խմբերը՝ 21 «Պաշարներ», 22 «Դեբիտորական պարտքեր», 23 «Ընթացիկ ֆինանսական ներդրումներ» և 25 «Դրամական միջոցներ։

 Ակտիվների՝ ընթացիկին վերագրման մոտեցումները նկարագրված են Ձեռնարկի 3-րդ բաժնում:

***ԽՈՒՄԲ 21 «ՊԱՇԱՐՆԵՐ»***

21 «Պաշարներ» խումբն իր մեջ ներառում է հետևյալ առաջին կարգի հաշիվները՝ 211 «Նյութեր», 214 «Անավարտ արտադրություն», 215 «Արտադրանք», 216 «Ապրանքներ»:

 Պաշարների հաշվառման մոտեցումները նկարագրված են Ձեռնարկի 6-րդ բաժնում:

## ***Հաշիվ 211 «Նյութեր»***

211 «Նյութեր» հաշիվը նախատեսված է միկրոկազմակերպությանը պատկանող նյութերի առկայության և շարժի վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է ձեռքբերված (ստացված) և միկրոկազմակերպությունում արտադրված նյութերի ինքնարժեքը, իսկ կրեդիտում՝ արտադրական, վարչական, իրացման և այլ նպատակներով օգտագործելու համար դուրս գրված, ինչպես նաև օտարված նյութերի արժեքը: Այս հաշվի մնացորդը դեբետային է և իրենից ներկայացնում է նյութերի ինքնարժեքը հաշվետու ամսաթվի դրությամբ:

 211 «Նյութեր» հաշվին կից կարող են բացվել հետևյալ երկրորդ կարգի հաշիվները՝ 2111 «Հումք և նյութեր», 2112 «Վառելիք», 2113 «Պահեստամասեր», 2119 «Այլ նյութեր» և այլն։

 Նյութերի վերլուծական հաշվառումը տարվում է ըստ պահպանման տեղի, նյութերի տեսակների և կազմակերպության կողմից հաստատված այլ ուղղությունների:

***211 «Նյութեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Նյութերի մուտքագրում՝ |  |
| ա) մատակարարներից ձեռքբերված | 224 «Տրված կանխավճարներ»  228 «Դեբիտորական պարտքեր առհաշիվ տրված գումարների գծով»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| բ) մասնակիցներից (բաժնետերերից)՝ որպես ներդրում կանոնադրական կապիտալում | 311 «Կանոնադրական կապիտալ» |
| գ) կազմակերպությունում արտադրված | 811 «Արտադրության ուղղակի ծախսումներ» |
| դ) որպես պետական շնորհ ստացված | 531 «Ընթացիկ շնորհներ» |
| ե) գույքագրմամբ հայտնաբերված ավելցուկ | 629 «Այլ եկամուտներ» |
| 2. Նյութերի ձեռքբերման հետ կապված ծախսումների (տրանսպորտային, բեռնման և բեռնաթափման ծախսումներ, չփոխհատուցվող հարկեր, տուրքեր և այլն) արտացոլում | 228 «Դեբիտորական պարտքեր առհաշիվ տրված գումարների գծով»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով»  524 «Պարտքեր հարկերի և այլ պարտադիր վճարների գծով»  527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| 3. Նախորդ ժամանակաշրջաններում նյութերի գծով կատարված սխալների ուղղման արդյունքների արտացոլում | 342 «Նախորդ տարիների չբաշխված շահույթ (չծածկված վնաս)» |

***211 «Նյութեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Արտադրական, վարչական, իրացման և այլ նպատակներով օգտագործելու համար դուրս գրված նյութերի արժեքի արտացոլումը | 712 «Իրացման ծախսեր»  713 «Վարչական ծախսեր»  729 «Այլ ծախսեր»  811 «Արտադրության ուղղակի ծախսումներ»  813 «Արտադրության անուղղակի ծախսումներ»  821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ»  823 «Ոչ ընթացիկ նյութական ակտիվների վրա կապիտալացվող հետագա ծախսումներ» |
| 2. Վաճառված (օտարված) նյութերի արժեքի դուրս գրում | 729 «Այլ ծախսեր» |
| 3. Անհատույց տրված նյութերի հաշվեկշռային արժեքի արտացոլում | 728 «Անհատույց տրված ակտիվների գծով ծախսեր» |
| 4. Որպես շնորհ ստացված նյութերի հետ վերադարձ | 421 «Ոչ ընթացիկ շնորհներ»  531 «Ընթացիկ շնորհներ» |
| 5. Նյութերի պակասորդների և կորուստների արտացոլումը | 729 «Այլ ծախսեր» |
| 6. Նախորդ ժամանակաշրջաններում նյութերի գծով կատարված սխալների ուղղման արդյունքների արտացոլում | 342 «Նախորդ տարիների չբաշխված շահույթ (չծածկված վնաս)» |

## ***Հաշիվ 214 «Անավարտ արտադրություն»***

214 «Անավարտ արտադրություն» հաշիվը նախատեսված է միկրոկազմակերպության անավարտ արտադրանքի, աշխատանքների և ծառայությունների վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է հաշվետու ժամանակաշրջանի վերջի դրությամբ անավարտ արտադրանքի, աշխատանքների և ծառայությունների գումարը, իսկ կրեդիտում՝ հաշվետու ժամանակաշրջանի սկզբում այդ գումարի դուրսգրումը: Այս հաշվի մնացորդը դեբետային է և իրենից ներկայացնում է անավարտ արտադրանքի, աշխատանքների և ծառայությունների արժեքը հաշվետու ամսաթվի դրությամբ:

 Անավարտ արտադրության վերլուծական հաշվառումը տարվում է ըստ արտադրությունների, աշխատանքների և ծառայությունների տեսակների և կազմակերպության կողմից հաստատված այլ ուղղությունների:

***214 «Անավարտ արտադրություն» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Հաշվետու ժամանակաշրջանի վերջի դրությամբ անավարտ արտադրության արժեքի արտացոլում | 811 «Արտադրության ուղղակի ծախսումներ» |
| 2. Գույքագրմամբ հայտնաբերված անավարտ արտադրության ավելցուկի մուտքագրում | 629 «Այլ եկամուտներ» |

***214 «Անավարտ արտադրություն» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Հաշվետու ժամանակաշրջանի սկզբի դրությամբ անավարտ արտադրության արժեքի տեղափոխում կառավարչական հաշվառման հաշիվներ | 811 «Արտադրության ուղղակի ծախսումներ» |
| 2. Գույքագրմամբ հայտնաբերված անավարտ արտադրության պակասորդների և կորուստների արտացոլումը | 729 «Այլ ծախսեր» |
| 3. Վաճառված (օտարված) անավարտ արտադրության արժեքի դուրս գրում | 729 «Այլ ծախսեր» |

## ***Հաշիվ 215 «Արտադրանք»***

215 «Արտադրանք» հաշիվը նախատեսված է պատրաստի արտադրանքի առկայության և շարժի վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է պատրաստի արտադրանքի (օտարված) արտադրանքի արժեքը: Այս հաշվի մնացորդը դեբետային է և իրենից ներկայացնում է պատրաստի արտադրանքի արժեքը հաշվետու ամսաթվի դրությամբ:

 Արտադրանքի վերլուծական հաշվառումը տարվում է ըստ պահպանման տեղի, արտադրանքի տեսակների և կազմակերպության կողմից հաստատված այլ ուղղությունների:

***215 «Արտադրանք» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Պատրաստի արտադրանքի մուտքագրումը հիմնական արտադրությունից | 811 «Արտադրության ուղղակի ծախսումներ» |
| 2. Գույքագրմամբ հայտնաբերված ավելցուկի մուտքագրում | 629 «Այլ եկամուտներ» |
| 3. Վաճառված պատրաստի արտադրանքի հետ վերադարձ (ինքնարժեքով) | 711 «Ինքնարժեք» |
| 4. Նախորդ ժամանակաշրջաններում արտադրանքի գծով կատարված սխալների ուղղման արդյունքների արտացոլում | 342 «Նախորդ տարիների չբաշխված շահույթ (չծածկված վնաս)» |

***215 «Արտադրանք» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Վաճառված (օտարված) պատրաստի արտադրանքի արժեքի դուրս գրում | 711 «Ինքնարժեք» |
| 2. Անհատույց տրված պատրաստի արտադրանքի հաշվեկշռային արժեքի արտացոլում | 728 «Անհատույց տրված ակտիվների գծով ծախսեր» |
| 3. Գույքագրմամբ հայտնաբերված պատրաստի արտադրանքի պակասորդների և կորուստների արտացոլումը | 729 «Այլ ծախսեր» |
| 4. Նախորդ ժամանակաշրջաններում արտադրանքի գծով կատարված սխալների ուղղման արդյունքների արտացոլում | 342 «Նախորդ տարիների չբաշխված շահույթ (չծածկված վնաս)» |

## ***Հաշիվ 216 «Ապրանքներ»***

216 «Ապրանքներ» հաշիվը նախատեսված է ապրանքների առկայության և շարժի վերաբերյալ տեղեկատվության ընդհանրացման համար:

Հաշիվն ակտիվային է, մասնավորապես, դեբետում արտացոլվում է ձեռքբերված (ստացված) ապրանքների սկզբնական արժեքը, մանրածախ առևտրում՝ նաև վաճառքի գնի և ձեռքբերման արժեքի տարբերությունը (նպատակահարմարության դեպքում), իսկ կրեդիտում՝ վաճառված (օտարված) ապրանքների արժեքը: Այս հաշվի մնացորդը դեբետային է և իրենից ներկայացնում է ապրանքների արժեքը հաշվետու ամսաթվի դրությամբ:

Ապրանքների վերլուծական հաշվառումը տարվում է ըստ պահպանման տեղերի, տեսակների և կազմակերպության կողմից հաստատված այլ ուղղությունների:

***216 «Ապրանքներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Ապրանքների մուտքագրում |  |
| ա) մատակարարներից ձեռքբերված | 224 «Տրված կանխավճարներ»  228 «Դեբիտորական պարտքեր առհաշիվ տրված գումարների գծով»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| բ) մասնակիցներից (բաժնետերերից)՝ որպես ներդրում կանոնադրական կապիտալում | 311 «Կանոնադրական կապիտալ» |
| գ) որպես պետական շնորհ ստացված | 531 «Ընթացիկ շնորհներ» |
| դ) գույքագրմամբ հայտնաբերված ավելցուկ | 614 «Այլ եկամուտներ» |
| 2. Վաճառված ապրանքների հետ վերադարձ (ինքնարժեքով) | 711 «Ինքնարժեք» |
| 3. Ապրանքների ձեռքբերման հետ կապված ծախսումների (տրանսպորտային, բեռնման և բեռնաթափման ծախսումներ, չփոխհատուցվող հարկեր, տուրքեր և այլն) արտացոլում | 228 «Դեբիտորական պարտքեր առհաշիվ տրված գումարների գծով»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով»  524 «Պարտքեր հարկերի և այլ պարտադիր վճարների գծով»  527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| 4. Նախորդ ժամանակաշրջաններում ապրանքների գծով կատարված սխալների ուղղման արդյունքների արտացոլում | 342 «Նախորդ տարիների չբաշխված շահույթ (չծածկված վնաս)» |

***216 «Ապրանքներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Վաճառված (օտարված) ապրանքների արժեքի դուրս գրում- | 711 «Ինքնարժեք» |
| 2. Անհատույց տրված ապրանքների հաշվեկշռային արժեքի արտացոլում | 728 «Անհատույց տրված ակտիվների գծով ծախսեր» |
| 3. Գույքագրմամբ հայտնաբերված ապրանքների պակասորդների և կորուստների արտացոլում | 714 «Գործառնական այլ ծախսեր» |
| 4. Որպես պետական շնորհ ստացված ապրանքների հետ վերադարձ | 531 «Ընթացիկ շնորհներ» |
| 5. Նախորդ ժամանակաշրջաններում ապրանքների գծով կատարված սխալների ուղղման արդյունքների արտացոլում | 342 «Նախորդ տարիների չբաշխված շահույթ (չծածկված վնաս)» |

***ԽՈՒՄԲ 22 «ԴԵԲԻՏՈՐԱԿԱՆ ՊԱՐՏՔԵՐ»***

22 «Դեբիտորական պարտքեր» խումբն իր մեջ ներառում է հետևյալ առաջին կարգի հաշիվները՝ 221 «Դեբիտորական պարտքեր վաճառքների գծով», 222 «Դեբիտորական պարտքեր այլ եկամուտների գծով», 223 «Դեբիտորական պարտքերի կորստի պահուստ», 224 «Տրված կանխավճարներ», 225 «Դեբիտորական պարտքեր հարկերի և այլ պարտադիր վճարների գծով», 226 «Հաշվանցման (փոխհատուցման) ենթակա անուղղակի հարկեր» և 228 «Դեբիտորական պարտքեր առհաշիվ տրված գումարների գծով»։

 Դեբիտորական պարտքերի կազմի, ձևավորման և դուրս գրման մոտեցումները նկարագրված են Ձեռնարկի 5-րդ և 10-րդ բաժիններում:

## ***Հաշիվ 221 «Դեբիտորական պարտքեր վաճառքների գծով»***

221 «Դեբիտորական պարտքեր վաճառքների գծով» հաշիվը նախատեսված է վաճառքի գներով (ներառյալ անուղղակի հարկերը) արտադրանքի, ապրանքների, աշխատանքների, ծառայությունների, այլ պաշարների, ֆինանսական ներդրումների, հիմնական միջոցների և այլ ակտիվների վաճառքների գծով դեբիտորական պարտքերի առկայության և շարժի վերաբերյալ տեղեկատվության ընդհանրացման համար: Դեբիտորական պարտքերի ճանաչման, ապաճանաչման և չափման հացերը կարգավորվում են Ձեռնարկի 5-րդ բաժնում ։

 Հաշիվն ակտիվային է, մասնավորապես, դեբետում արտացոլվում է վերը նշված գործառնություններից առաջացող դեբիտորական պարտքերի գումարը, իսկ կրեդիտում՝ այդ պարտքերի մարումները, դուրս գրումները (ապաճանաչումը): Այս հաշվի մնացորդը դեբետային է և իրենից ներկայացնում է վաճառքների գծով ընթացիկ դեբիտորական պարտքերի գումարը հաշվետու ամսաթվի դրությամբ:

 221 «Դեբիտորական պարտքեր վաճառքների գծով» հաշվին կից կարող են բացվել հետևյալ երկրորդ կարգի հաշիվները՝ 2211 «Դեբիտորական պարտքեր արտադրանքի, ապրանքների վաճառքների գծով», 2212 «Դեբիտորական պարտքեր մատուցած ծառայությունների, կատարած աշխատանքների գծով», 2213 «Դեբիտորական պարտքեր այլ պաշարների վաճառքների գծով», 2214 «Դեբիտորական պարտքեր ոչ ընթացիկ ակտիվների վաճառքների գծով», 2215 «Դեբիտորական պարտքեր ընթացիկ ֆինանսական ակտիվների վաճառքների գծով» և այլն։

 Վաճառքների գծով դեբիտորական պարտքերի վերլուծական հաշվառումը տարվում է ըստ դեբիտորների և կազմակերպության կողմից հաստատված այլ ուղղությունների:

***221 «Դեբիտորական պարտքեր վաճառքների գծով» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Վաճառված ակտիվների (աշխատանքների, ծառայությունների) գծով դեբիտորական պարտքերի արտացոլում՝ |  |
| - բաց թողնման գներով (առանց անուղղակի հարկերի) | 611 «Հասույթ»  629 «Այլ եկամուտներ» |
| - անուղղակի հարկեր | 524 «Պարտքեր հարկերի և այլ պարտադիր վճարների գծով» |
| 2. Արտարժույթով արտահայտված դեբիտորական պարտքերի գծով փոխարժեքային տարբերություններից օգուտի արտացոլում | 625 «Արտարժույթի փոխարժեքային տարբերություններից օգուտներ» |
| 3. Վաճառքների գծով դուրս գրված անհուսալի դեբիտորական պարտքերի հակադարձում (երբ անհուսալի դեբիտորական պարտքերի մեծության չափով ուղղակիորեն նվազեցվում է դեբիտորական պարտքի գումարը) | 629 «Այլ եկամուտներ» |

***221 «Դեբիտորական պարտքեր վաճառքների գծով» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Դրամական միջոցների ստացում՝ որպես պարտքերի մարում | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 2. Գնորդների կողմից հետ վերադարձված արտադրանքի, ապրանքների արժեքների արտացոլում՝ |  |
| - առանց անուղղակի հարկերի | 612 «Հասույթի ճշգրտում» |
| - անուղղակի հարկեր | 226 «Հաշվանցման (փոխհատուցման) ենթակա անուղղակի հարկեր» |
| 3. Ընթացիկ դեբիտորական պարտքերի մարում, հաշվանցում |  |
| ա) մատակարարների և կապալառուների հանդեպ ունեցած կրեդիտորական պարտքերի հաշվին (փոխադարձ պահանջարկների գրանցման ճանապարհով հաշվարկների իրականացման դեպքում) | 521 «Կրեդիտորական պարտքեր գնումների գծով» |
| բ) ստացված կանխավճարների հաշվին | 523 «Ստացված կանխավճարներ» |
| գ) աշխատակիցների աշխատավարձից պահումների հաշվին (կազմակերպությունից ձեռքբերված ապրանքների և ծառայությունների դիմաց) | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| 4. Արտարժույթով արտահայտված դեբիտորական պարտքերի գծով փոխարժեքային տարբերություններից կորստի արտացոլում | 725 «Արտարժույթի փոխարժեքային տարբերություններից կորուստներ» |
| 5. Վաճառքների գծով անհուսալի դեբիտորական պարտքերի դուրս գրում՝ |  |
| ա) կորուստների պահուստի հաշվին | 223 «Դեբիտորական պարտքերի կորստի պահուստ» |
| բ) ուղղակիորեն՝ ժամանակաշրջանի ծախսերի հաշվին | 729 «Այլ ծախսեր» |

## ***Հաշիվ 222 «Դեբիտորական պարտքեր այլ եկամուտների գծով»***

222 «Դեբիտորական պարտքեր այլ եկամուտների գծով» հաշիվը նախատեսված է վարձակալության, ստացվելիք շահաբաժինների և տոկոսների, ապահովագրական հատուցումների, տույժերի, տուգանքների, նյութական վնասի փոխհատուցման, ինչպես նաև աշխատակիցների և այլ եկամուտների գծով դեբիտորական պարտքերի առկայության և շարժի վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է վերը նշված գործառնություններից առաջացող դեբիտորական պարտքերի գումարը, իսկ կրեդիտում՝ այդ պարտքերի մարումը, դուրս գրումը (ապաճանաչումը): Այս հաշվի մնացորդը դեբետային է և իրենից ներկայացնում է միկրոկազմակերպության այլ եկամուտների գծով դեբիտորական պարտքերի գումարը հաշվետու ամսաթվի դրությամբ:

 222 «Դեբիտորական պարտքեր այլ եկամուտների գծով» հաշվին կից կարող են բացվել հետևյալ երկրորդ կարգի հաշիվները՝ 2221 «Դեբիտորական պարտքեր վարձակալության գծով», 2222 «Դեբիտորական պարտքեր ստացվելիք շահաբաժինների գծով», 2223 «Դեբիտորական պարտքեր ստացվելիք տոկոսների գծով», 2224 «Դեբիտորական պարտքեր ապահովագրական հատուցումների գծով», 2225 «Դեբիտորական պարտքեր տույժերի, տուգանքների գծով», 2226 «Դեբիտորական պարտքեր նյութական վնասի փոխհատուցման գծով» և այլն։

 Այլ եկամուտների գծով դեբիտորական պարտքերի վերլուծական հաշվառումը տարվում է ըստ դեբիտորների և կազմակերպության կողմից հաստատված այլ ուղղությունների:

***222 «Դեբիտորական պարտքեր այլ եկամուտների գծով» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Դեբիտորական պարտքերի արտացոլում՝ |  |
| - առանց անուղղակի հարկերի |  |
| ա) վարձակալության գծով | 629 «Այլ եկամուտներ» |
| բ) ստացվելիք տոկոսների և շահաբաժինների գծով | 627 «Ֆինանսական ներդրումներից եկամուտներ» |
| գ) ապահովագրական հատուցումների գծով | 629 «Այլ եկամուտներ» |
| դ) տույժերի, տուգանքների գծով | 629 «Այլ եկամուտներ» |
| ե) նյութական վնասի փոխհատուցման գծով (այդ թվում՝ կազմակերպության աշխատակիցների կողմից ընդունված, կամ նրանցից դատավճռով գանձման ենթակա պակասորդները) | 629 «Այլ եկամուտներ» |
| - անուղղակի հարկերի | 524 «Պարտքեր հարկերի և այլ պարտադիր վճարների գծով» |
| 2. Աշխատակիցների` կազմակերպությանն ունեցած դեբիտորական պարտքերի (տրված կանխավճարների) արտացոլում | 251 «Դրամարկղ»  252 «Հաշվարկային հաշիվ» |
| 3. Այլ եկամուտների գծով դուրս գրված դեբիտորական պարտքերի հակադարձում (երբ անհուսալի դեբիտորական պարտքերի մեծության չափով ուղղակիորեն նվազեցվում է դեբիտորական պարտքի գումարը) | 629 «Այլ եկամուտներ» |
| 4. Արտարժույթով արտահայտված դեբիտորական պարտքերի գծով փոխարժեքային տարբերություններից օգուտի արտացոլում | 625 «Արտարժույթի փոխարժեքային տարբերություններից օգուտներ» |

***222 «Դեբիտորական պարտքեր այլ եկամուտների գծով» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Դեբիտորական պարտքերի մարում | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 2. Աշխատավարձից պահումներ, այդ թվում՝ նյութական վնասի փոխհատուցման համար | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| 3. Անհուսալի դեբիտորական պարտքերի դուրս գրում՝ |  |
| ա) կորուստների պահուստի հաշվին | 223 «Դեբիտորական պարտքերի կորստի պահուստ» |
| բ) ուղղակիորեն՝ ժամանակաշրջանի ծախսերի հաշվին | 729 «Այլ ծախսեր» |
| 4. Արտարժույթով արտահայտված դեբիտորական պարտքերի գծով փոխարժեքային տարբերություններից կորստի արտացոլում | 725 «Արտարժույթի փոխարժեքային տարբերություններից կորուստներ» |

## ***Հաշիվ 223 «Դեբիտորական պարտքերի կորստի պահուստ»***

223 «Դեբիտորական պարտքերի կորստի պահուստ» հաշիվը նախատեսված է դեբիտորական պարտքերի կորուստների պահուստի առկայության, ձևավորման և շարժի վերաբերյալ տեղեկատվության ընդհանրացման համար: Դեբիտորական պարտքերի կորուստների պահուստն իրենից ներկայացնում է դեբիտորական պարտքերի գծով առկա արժեզրկումից կորուստը, որի ճանաչումն ու չափումը կարգավորվում է համաձայն Ձեռնարկի 5-րդ բաժնի և ՀՀ Հարկային օրենսգրքի:

Հաշիվը պասիվային է, կարգավորող: Մասնավորապես, կրեդիտում արտացոլվում են պահուստին կատարվող մասհանումները, իսկ դեբետում՝ անհուսալի ճանաչված դեբիտորական պարտքերի դուրս գրումները, հակադարձումները, ինչպես նաև մնացորդի ճշգրտումները: Այս հաշվի մնացորդը կրեդիտային է և իրենից ներկայացնում է պահուստի չօգտագործված մնացորդը հաշվետու ամսաթվի դրությամբ: Այն դասի ընդհանուր գումարում ներառվում է բացասական նշանով:

 Դեբիտորական պարտքերի կորստի պահուստի վերլուծական հաշվառումը տարվում է ըստ դեբիտորների, ձևավորման ժամկետների և կազմակերպության կողմից հաստատված այլ ուղղությունների:

***223 «Դեբիտորական պարտքերի կորստի պահուստ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Դեբիտորական պարտքերի կորստի պահուստին մասհանումներ | 729 «Այլ ծախսեր» |

***223 «Դեբիտորական պարտքերի կորստի պահուստ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Դեբիտորական պարտքերի կորուստների պահուստի հաշվին անհուսալի դեբիտորական պարտքերի դուրս գրում | 221 «Դեբիտորական պարտքեր վաճառքների գծով»  222 «Դեբիտորական պարտքեր այլ եկամուտների գծով» |
| 2. Դեբիտորական պարտքերի կորուստների պահուստի ճշգրտում և հակադարձում | 629 «Այլ եկամուտներ» |

## ***Հաշիվ 224 «Տրված կանխավճարներ»***

224 «Տրված կանխավճարներ» հաշիվը նախատեսված է ընթացիկ ակտիվներ և ծառայություներ (աշխատանքներ), ինչպես նաև ոչ ընթացիկ ակտիվներ ձեռք բերելու համար մատակարարներին (կապալառուներին) տրված կանխավճարների վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է տրված կանխավճարների գումարները, իսկ կրեդիտում՝ ընթացիկ ակտիվների ձեռքբերումը կամ այլ մարում: Այս հաշվի մնացորդը դեբետային է և իրենից ներկայացնում է ընթացիկ ակտիվների ձեռքբերման համար տրված կանխավճարների մնացորդը հաշվետու ամսաթվի դրությամբ:

 224 «Տրված կանխավճարներ» հաշվին կից կարող են բացվել հետևյալ երկրորդ կարգի հաշիվները՝ 2241 «Տրված կանխավճարներ նյութեր ձեռք բերելու համար», 2242 «Տրված կանխավճարներ ապրանքներ ձեռք բերելու համար», 2243 «Տրված կանխավճարներ աշխատանքներ, ծառայություններ ձեռք բերելու համար», 2244 «Տրված կանխավճարներ հիմնական միջոցներ ձեռք բերելու համար», 2245 «Տրված կանխավճարներ այլ ոչ ընթացիկ ակտիվներ ձեռք բերելու համար», 2246 «Այլ նպատակներով տրված ընթացիկ կանխավճարներ» և այլն։

 Տրված կանխավճարների վերլուծական հաշվառումը տարվում է ըստ մատակարարների և կազմակերպության կողմից հաստատված այլ ուղղությունների:

***224 «Տրված կանխավճարներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Ակտիվների, ծառայություների (աշխատանքների) ձեռքբերման համար մատակարարներին (կապալառուներին) տրված կանխավճարներ | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |

***224 «Տրված կանխավճարներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Կանխավճարների դիմաց ստացված ակտիվների և ծառայությունների արտացոլում՝ |  |
| - առանց անուղղակի հարկերի | 111 «Մաշվող հիմնական միջոցներ»  115 «Հողամասեր»  116 «Օգտագործման համար ոչ մատչելի հիմնական միջոցներ»  131 «Ոչ նյութական ակտիվներ»  141 «Ոչ ընթացիկ ներդրումներ այլ կազմակերպությունների կանոնադրական կապիտալում»  211 «Նյութեր»  216 «Ապրանքներ»  712 «Իրացման ծախսեր»  713 «Վարչական ծախսեր»  811 «Արտադրության ուղղակի ծախսումներ»  813 «Արտադրության անուղղակի ծախսումներ» |
| - անուղղակի հարկեր (ԱԱՀ, ակցիզային հարկ) | 226 «Հաշվանցման (փոխհատուցման) ենթակա անուղղակի հարկեր» |
| 2. Գնումների գծով և այլ կրեդիտորական պարտքերի մարում (հաշվանցում) տրված կանխավճարների հաշվին | 521 «Կրեդիտորական պարտքեր գնումների գծով» |
| 3. Ընթացիկ ակտիվների ձեռքբերման համար տրված կանխավճարների հետ վերադարձ | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 4. Ընթացիկ ակտիվների ձեռքբերման համար տրված կանխավճարների դուրս գրում (երբ կանխավճարների դիմաց ստացվելիք ակտիվների և ծառայությունների ստացումը դառնում է անհավանական) | 729 «Այլ ծախսեր» |

## ***Հաշիվ 225 «Դեբիտորական պարտքեր հարկերի և այլ պարտադիր վճարների գծով»***

225 «Դեբիտորական պարտքեր հարկերի և այլ պարտադիր վճարների գծով» հաշիվը նախատեսված է հարկերի, տուրքերի և այլ պարտադիր վճարների գծով պետական կամ համայնքային բյուջեների հետ կարճաժամկետ դեբիտորական պարտքերի առկայության և շարժի վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է հաշվետու ժամանակաշրջանի ընթացքում բյուջե կատարված կանխավճարները, ինչպես նաև հաշվետու ժամանակաշրջանի վերջի դրությամբ բյուջեի նկատմամբ ունեցած գերավճարը, իսկ կրեդիտում՝ բյուջեի նկատմամբ կարճաժամկետ պարտավորությունների մարումը կանխավճարների, գերավճարի հաշվին, ինչպես նաև բյուջեից գերավճարի հետ ստացումը: Այս հաշվի մնացորդը դեբետային է և իրենից ներկայացնում է հարկերի և այլ պարտադիր վճարների գծով բյուջեի հետ կարճաժամկետ դեբիտորական պարտքերի գումարը հաշվետու ամսաթվի դրությամբ:

 225 «Դեբիտորական պարտքեր հարկերի և այլ պարտադիր վճարների գծով» հաշվին կից կարող են բացվել հետևյալ երկրորդ կարգի հաշիվները՝ 2251 «Դեբիտորական պարտքեր շահութահարկի գծով», 2252 «Դեբիտորական պարտքեր եկամտային հարկի գծով», 2253 «Դեբիտորական պարտքեր ավելացված արժեքի հարկի գծով», 2254 «Դեբիտորական պարտքեր ակցիզային հարկի գծով», 2255 «Դեբիտորական պարտքեր անշարժ գույքի հարկի և փոխադրամիջոցների գույքահարկի գծով», 2257 «Դեբիտորական պարտքեր սոցիալական վճարի գծով», 2258 «Դեբիտորական պարտքեր պետական տուրքի գծով», 2259 «Դեբիտորական պարտքեր այլ պարտադիր վճարների գծով» և այլն։

 Հարկերի և այլ պարտադիր վճարների գծով դեբիտորական պարտքերի վերլուծական հաշվառումը տարվում է ըստ հարկերի և այլ պարտադիր վճարների տեսակների և կազմակերպության կողմից հաստատված այլ ուղղությունների:

***225 «Դեբիտորական պարտքեր հարկերի և այլ պարտադիր վճարների գծով» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Հաշվետու ժամանակաշրջանի ընթացքում բյուջե կատարված կանխավճարներ | 252 «Հաշվարկային հաշիվ» |
| 2. Հաշվետու ժամանակաշրջանի վերջում բյուջեի նկատմամբ ունեցած գերավճարի արտացոլում | 226 «Հաշվանցման (փոխհատուցման) ենթակա անուղղակի հարկեր» |

***225 «Դեբիտորական պարտքեր հարկերի և այլ պարտադիր վճարների գծով» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Հաշվետու ժամանակաշրջանի վերջի դրությամբ բյուջեի գծով ընթացիկ պարտավորությունների մարում կանխավճարների, գերավճարների հաշվին | 524 «Պարտքեր հարկերի և այլ պարտադիր վճարների գծով» |
| 2. Բյուջեից գերավճարի հետ ստացում | 252 «Հաշվարկային հաշիվ» |

## ***Հաշիվ 226 «Հաշվանցման (փոխհատուցման) ենթակա անուղղակի հարկեր»***

226 «Հաշվանցման (փոխհատուցման) ենթակա անուղղակի հարկեր» հաշիվը նախատեսված է ձեռքբերված (ստացված) ակտիվների (աշխատանքների, ծառայությունների) գծով հաշվանցման (փոխհատուցման) ենթակա անուղղակի (այդ թվում՝ հետաձգված) հարկերի գումարների վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է ձեռքբերված (ստացված) ակտիվների (աշխատանքների, ծառայությունների) գծով հարկային հաշիվներում առկա և հաշվանցվող (փոխհատուցվող) ԱԱՀ-ի գումարները, ինչպես նաև անհուսալի դեբիտորական պարտքերի դուրս գրումից՝ նախկինում որպես պարտավորություն հաշվեգրված ԱԱՀ-ի փոխհատուցումը, իսկ կրեդիտում՝ բյուջեի նկատմամբ կարճաժամկետ պարտավորությունների մարումը, ինչպես նաև հաշվետու ժամանակաշրջանի վերջի դրությամբ մնացորդի (գերավճարի)՝ որպես բյուջեի գծով դեբիտորական պարտքի արտացոլումը: Այս հաշիվը հաշվետու ամսաթվի դրությամբ մնացորդ չի ունենում:

 Հաշվանցման (փոխհատուցման) ենթակա անուղղակի հարկերի վերլուծական հաշվառումը տարվում է ըստ կազմակերպության կողմից հաստատված ուղղությունների:

***226 «Հաշվանցման (փոխհատուցման) ենթակա անուղղակի հարկեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Ձեռքբերված (ստացված) ակտիվների (աշխատանքների, ծառայությունների) գծով հաշվանցվող (փոխհատուցվող) ԱԱՀ-ի գումարների արտացոլում | 224 «Տրված կանխավճարներ»  222 «Դեբիտորական պարտքեր այլ եկամուտների գծով»  228 «Դեբիտորական պարտքեր առհաշիվ տրված գումարների գծով»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| 2. Անհուսալի դեբիտորական պարտքերի դուրս գրումից՝ նախկինում որպես պարտավորություն հաշվեգրված ԱԱՀ-ի փոխհատուցում | 629 «Այլ եկամուտներ» |
| 3. Գնորդների կողմից հետ վերադարձված արտադրանքի, ապրանքների արժեքում և գների իջեցումից առաջացած գումարներում ներառված ԱԱՀ-ի արտացոլում | 221 «Դեբիտորական պարտքեր վաճառքների գծով»  251 «Դրամարկղ» |
| 4. Ակտիվների (աշխատանքների, ծառայությունների) փոխանակման դեպքում ԱԱՀ-ի գումարների հաշվանցում | 524 «Պարտքեր հարկերի և այլ պարտադիր վճարների գծով» |

***226 «Հաշվանցման (փոխհատուցման) ենթակա անուղղակի հարկեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Հաշվանցման ենթակա ԱԱՀ-ի դիմաց բյուջեի նկատմամբ կարճաժամկետ պարտավորությունների մարում | 524 «Պարտքեր հարկերի և այլ պարտադիր վճարների գծով» |
| 2. Հաշվետու ժամանակաշրջանի վերջում հաշվանցման (փոխհատուցման) ենթակա գումարի մնացորդի՝ որպես բյուջեի գծով դեբիտորական պարտք արտացոլում | 225 «Դեբիտորական պարտքեր հարկերի և այլ պարտադիր վճարների գծով» |

## ***Հաշիվ 228 «Դեբիտորական պարտքեր առհաշիվ տրված գումարների գծով»***

228 «Դեբիտորական պարտքեր առհաշիվ տրված գումարների գծով» հաշիվը նախատեսված է առհաշիվ տրված գումարների գծով դեբիտորական պարտքերի առկայության և շարժի վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է առհաշիվ տրված գումարների գծով դեբիտորական պարտքերը, իսկ կրեդիտում՝ հաշվետու անձանց կողմից ծախսված գումարները, ինչպես նաև այդ պարտքերի հետ վերադարձումը: Այս հաշվի մնացորդը դեբետային է և իրենից ներկայացնում է առհաշիվ տրված գումարների գծով դեբիտորական պարտքերի գումարը հաշվետու ամսաթվի դրությամբ:

 228 «Դեբիտորական պարտքեր առհաշիվ տրված գումարների գծով» հաշվին կից կարող են բացվել հետևյալ երկրորդ կարգի հաշիվները՝ 2281 «Առհաշիվ տրված գումարներ նյութեր ձեռք բերելու համար», 2282 «Առհաշիվ տրված գումարներ ապրանքներ ձեռք բերելու համար», 2283 «Առհաշիվ տրված գումարներ գործուղումների համար», 2284 «Այլ նպատակներով առհաշիվ տրված գումարներ»։

 Հաշվետու ժամանակաշրջանի վերջում յուրաքանչյուր աշխատողի գծով կրեդիտային մնացորդ առաջանալու դեպքում այն ձևակերպվում է որպես ընթացիկ կրեդիտորական պարտք:

 Առհաշիվ տրված գումարների գծով դեբիտորական պարտքերի վերլուծական հաշվառումը տարվում է ըստ յուրաքանչյուր աշխատողի և կազմակերպության կողմից հաստատված այլ ուղղությունների:

***228 «Դեբիտորական պարտքեր առհաշիվ տրված գումարների գծով» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Առհաշիվ գումարների տրամադրում | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 2. Արտարժույթով արտահայտված դեբիտորական պարտքերի գծով (վերադարձման ենթակա մասով) փոխարժեքային տարբերություններից օգուտի արտացոլում | 625 «Արտարժույթի փոխարժեքային տարբերություններից օգուտներ» |
| 3. Հաշվետու ժամանակաշրջանի վերջում յուրաքանչյուր աշխատակցի՝ առհաշիվ գործառնությունների գծով կրեդիտային մնացորդի ձևակերպումը որպես ընթացիկ կրեդիտորական պարտք | 528 «Պարտքեր այլ գործառնությունների գծով» |

***228 «Դեբիտորական պարտքեր առհաշիվ տրված գումարների գծով» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Ծախսված (օգտագործված) առհաշիվ գումարների արտացոլում ըստ ուղղությունների՝ |  |
| ա) ակտիվների ձեռքբերում | 111 «Մաշվող հիմնական միջոցներ»  211 «Նյութեր»  216 «Ապրանքներ» |
| բ) առհաշիվ տրված գումարների ծախսագրում | 712 «Իրացման ծախսեր  713 «Վարչական ծախսեր»  729 «Այլ ծախսեր»  811 «Արտադրության ուղղակի ծախսումներ»  813 «Արտադրության անուղղակի ծախսումներ»  821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ»  823 «Ոչ ընթացիկ նյութական ակտիվների վրա կապիտալացվող հետագա ծախսումներ» |
| գ) առհաշիվ անձանց կողմից գնված ակտիվների (աշխատանքների, ծառայությունների) գծով փոխհատուցման ենթակա անուղղակի հարկերի արտացոլում | 226 «Հաշվանցման (փոխհատուցման) ենթակա անուղղակի հարկեր» |
| 2. Հաշվետու ժամանակաշրջանի սկզբում առհաշիվ գումարների գծով կրեդիտային մնացորդի ձևակերպում | 528 «Պարտքեր այլ գործառնությունների գծով» |
| 3. Արտարժույթով արտահայտված դեբիտորական պարտքերի գծով փոխարժեքային տարբերություններից կորստի արտացոլում | 725 «Արտարժույթի փոխարժեքային տարբերություններից կորուստներ» |
| 4. Առհաշիվ տրված գումարների հետ վերադարձում | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |

***ԽՈՒՄԲ 23 «ԸՆԹԱՑԻԿ ՖԻՆԱՆՍԱԿԱՆ ԱԿՏԻՎՆԵՐ»***

23 «Ընթացիկ ֆինանսական ակտիվներ» խումբն իր մեջ ներառում է հետևյալ առաջին կարգի հաշիվները՝ 231 «Առևտրային նպատակներով պահվող ֆինանսական ակտիվներ» և 232 «Կարճաժամկետ փոխառությունների և ներդրված ավանդների գծով ստացվելիք մուտքեր»։

 Ընթացիկ ֆինանսական ակտիվների ճանաչման, չափման, ներկայացման, դասակարգման մոտեցումները նկարագրված են, մասնավորապես, Ձեռնարկի 5-րդ բաժնում:

## ***Հաշիվ 231 «Առևտրային նպատակներով պահվող ֆինանսական ակտիվներ»***

231 «Առևտրային նպատակներով պահվող ֆինանսական ակտիվներ» հաշիվը նախատեսված է այլ կազմակերպությունների կանոնադրական կապիտալում ընթացիկ ներդրումների առկայության և շարժի վերաբերյալ տեղեկատվության ընդհանրացման համար:

Հաշիվն ակտիվային է, մասնավորապես, դեբետում արտացոլվում է ձեռքբերված (ստացված) բաժնային գործիքներում ընթացիկ ներդրումների արժեքը, իրական արժեքով վերաչափումից արժեքի աճը, իսկ կրեդիտում՝ օտարված ընթացիկ ներդրումների արժեքը, իրական արժեքով վերաչափումից արժեքի նվազումը: Այս հաշվի մնացորդը դեբետային է և իրենից ներկայացնում է բաժնային գործիքներում ընթացիկ ներդրումների արժեքը հաշվետու ամսաթվի դրությամբ:

Այլ կազմակերպությունների կանոնադրական կապիտալում ընթացիկ ներդրումների վերլուծական հաշվառումը տարվում է ըստ կազմակերպության կողմից հաստատված ուղղությունների:

***231 «Առևտրային նպատակներով պահվող ֆինանսական ակտիվներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Բաժնային գործիքներում ընթացիկ ներդրումների ձեռքբերում | 224 «Տրված կանխավճարներ»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| 2. Բաժնային գործիքներում ընթացիկ ներդրումների ստացում մասնակիցներից (բաժնետերերից)՝ որպես ներդրում կանոնադրական կապիտալում | 311 «Կանոնադրական կապիտալ» |

***231 «Առևտրային նպատակներով պահվող ֆինանսական ակտիվներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Բաժնային գործիքներում ընթացիկ ներդրումների վաճառքի (օտարման) ժամանակ հաշվեկշռային արժեքի դուրս գրում | 729 «Այլ ծախսեր» |

## ***Հաշիվ 232 «Կարճաժամկետ փոխառությունների և ներդրված ավանդների գծով ստացվելիք մուտքեր»***

232 «Կարճաժամկետ փոխառությունների և ներդրված ավանդների գծով ստացվելիք մուտքեր» հաշիվը նախատեսված է տրամադրված կարճաժամկետ փոխառությունների և ներդրված ավանդների գծով ստացվելիք մուտքերի (մայր գումարի գծով բոլոր ստացվելիք մուտքերի անվանական արժեքը) առկայության և շարժի վերաբերյալ տեղեկատվության ընդհանրացման համար:

Հաշիվն ակտիվային է, մասնավորապես, դեբետում արտացոլվում է տրամադրված կարճաժամկետ փոխառությունների և ներդրված ավանդների գծով ստացվելիք մուտքերը, իսկ կրեդիտում՝ մարված, օտարված կարճաժամկետ փոխառությունների և ներդրված ավանդների հաշվեկշռային արժեքը: Այս հաշվի մնացորդը դեբետային է և իրենից ներկայացնում է տրամադրված կարճաժամկետ փոխառությունների և ներդրված ավանդների գծով ստացվելիք մուտքերը հաշվետու ամսաթվի դրությամբ:

 Կարճաժամկետ փոխառությունների և ներդրված ավանդների գծով ստացվելիք մուտքերի վերլուծական հաշվառումը տարվում է ըստ փոխառուների և կազմակերպության կողմից հաստատված այլ ուղղությունների:

***232 «Կարճաժամկետ փոխառությունների և ներդրված ավանդների գծով ստացվելիք մուտքեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Կարճաժամկետ փոխառությունների տրամադրում կամ կարճաժամկետ ավանդների ներդրում | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 2. Արտարժույթով արտահայտված մուտքերի գծով փոխարժեքային տարբերություններից օգուտի արտացոլում | 625 «Արտարժույթի փոխարժեքային տարբերություններից օգուտներ» |

***232 «Կարճաժամկետ փոխառությունների և ներդրված ավանդների գծով ստացվելիք մուտքեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Կարճաժամկետ փոխառությունների կամ ավանդների մարում | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 6. Արտարժույթով արտահայտված մուտքերի գծով փոխարժեքային տարբերություններից կորստի արտացոլում | 725 «Արտարժույթի փոխարժեքային տարբերություններից կորուստներ» |

***ԽՈՒՄԲ 25 «ԴՐԱՄԱԿԱՆ ՄԻՋՈՑՆԵՐ»***

25 «Դրամական միջոցներ» խումբն իր մեջ ներառում է հետևյալ առաջին կարգի հաշիվները՝ 251 «Դրամարկղ», 252 «Հաշվարկային հաշիվ», 253 «Արտարժութային հաշիվ»։

 Այս խմբի հաշիվներում հաշվառումը վարվում է դրամաշրջանառությունը կարգավորող օրենսդրությանը համապատասխան:

## ***Հաշիվ 251 «Դրամարկղ»***

251 «Դրամարկղ» հաշիվը նախատեսված է միկրոկազմակերպությունների դրամարկղերում ազգային արժույթով և արտարժույթով դրամական միջոցների առկայության և շարժի վերաբերյալ տեղեկատվության ընդհանրացման համար:

Հաշիվն ակտիվային է, մասնավորապես, դեբետում արտացոլվում է միկրոկազմակերպության դրամարկղ մուտք եղած դրամական միջոցները, իսկ կրեդիտում՝ դրամարկղից ելք եղած դրամական միջոցները: Այս հաշվի մնացորդը դեբետային է և իրենից ներկայացնում է դրամարկղում առկա դրամական միջոցների գումարը հաշվետու ամսաթվի դրությամբ:

251 «Դրամարկղ» հաշվին կից կարող են բացվել հետևյալ երկրորդ կարգի հաշիվները` 2511 «Ազգային արժույթի դրամարկղ», 2512 «Արտարժույթի դրամարկղ» և այլն։

Դրամարկղի վերլուծական հաշվառումը տարվում է ըստ արժույթների, դրամարկղերի գտնվելու վայրերի և կազմակերպության կողմից հաստատված այլ ուղղությունների:

***251 «Դրամարկղ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Դրամական միջոցների մուտքագրում դրամարկղ՝ |  |
| ա) բանկային հաշիվներից | 252 «Հաշվարկային հաշիվ»  253 «Արտարժութային հաշիվ» |
| բ) դեբիտորական պարտքերի մարումից | 221 «Դեբիտորական պարտքեր վաճառքների գծով»  222 «Դեբիտորական պարտքեր այլ եկամուտների գծով» |
| գ) ակտիվների (ծառայությունների, աշխատանքների) վաճառքներից և այլ եկամուտներից՝ առանց դեբիտորական պարտքի ձևավորման. |  |
| - վաճառքի գներով (առանց անուղղակի հարկերի) | 611 «Հասույթ»  629 «Այլ եկամուտներ» |
| - անուղղակի հարկեր | 524 «Պարտքեր հարկերի և այլ պարտադիր վճարների գծով» |
| դ) կանխավճարների ստացումից | 523 «Ստացված կանխավճարներ» |
| ե) տրված կանխավճարների հետ վերադարձումից | 224 «Տրված կանխավճարներ» |
| զ) մասնակիցներից (բաժնետերերից)` որպես ներդրում կանոնադրական կապիտալում | 311 «Կանոնադրական կապիտալ» |
| է) ներդրումների մարումից | 141 «Ոչ ընթացիկ ներդրումներ այլ կազմակերպությունների կանոնադրական կապիտալում»  142 «Երկարաժամկետ փոխառությունների և ներդրված ավանդների գծով ստացվելիք մուտքեր»  231 «Առևտրային նպատակներով պահվող ֆինանսական ակտիվներ»  232 «Կարճաժամկետ փոխառությունների և ներդրված ավանդների գծով ստացվելիք մուտքեր»  627 «Ֆինանսական ներդրումներից եկամուտներ» |
| ը) վարկերի և փոխառությունների ստացումից | 411 «Երկարաժամկետ վարկերի և փոխառությունների գծով վճարվելիք գումարներ»  511 «Կարճաժամկետ վարկերի և փոխառությունների գծով վճարվելիք գումարներ» |
| թ) որպես պետական շնորհ ստացումից | 421 «Ոչ ընթացիկ շնորհներ»  531 «Ընթացիկ շնորհներ» |
| ժ) դուրս գրված դեբիտորական պարտքերի մարումից՝ |  |
| - առանց անուղղակի հարկերի | 629 «Այլ եկամուտներ» |
| - անուղղակի հարկեր | 524 «Պարտքեր հարկերի և այլ պարտադիր վճարների գծով» |
| ժա) գույքագրմամբ հայտնաբերված ավելցուկից | 629 «Այլ եկամուտներ» |
| ժբ) անհատույց ստացումից | 628 «Շնորհներից և անհատույց ստացումներից եկամուտներ» |
| 2. Արտարժույթով դրամական միջոցների փոխարժեքային տարբերություններից օգուտի արտացոլում | 625 «Արտարժույթի փոխարժեքային տարբերություններից օգուտներ» |

***251 «Դրամարկղ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Դրամական միջոցների մուտքագրումը բանկային հաշիվներ | 252 «Հաշվարկային հաշիվ»  253 «Արտարժութային հաշիվ» |
| 2. Կրեդիտորական պարտքերի մարում՝ |  |
| ա) աշխատակիցներին | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| բ) գնումների և այլ գործառնությունների գծով | 521 «Կրեդիտորական պարտքեր գնումների գծով»  524 «Պարտքեր հարկերի և այլ պարտադիր վճարների գծով» |
| գ) վարկերի և փոխառությունների գծով | 411 «Երկարաժամկետ վարկերի և փոխառությունների գծով վճարվելիք գումարներ»  511 «Կարճաժամկետ վարկերի և փոխառությունների գծով վճարվելիք գումարներ»  727 «Ֆինանսական ծախսեր» |
| 3. Գնորդների կողմից հետ վերադարձված արտադրանքի, ապրանքների դիմաց վճարում | 612 «Հասույթի ճշգրտում» |
| 4. Ակտիվների և ծառայություների (աշխատանքների) ձեռքբերման նպատակով կանխավճարների տրամադրում | 224 «Տրված կանխավճարներ» |
| 5. Ստացված կանխավճարների հետ վերադարձում | 523 «Ստացված կանխավճարներ» |
| 6. Աշխատավարձի գծով կանխավճարների, առհաշիվ գումարների, փոխառությունների տրամադրում աշխատակիցներին | 222 «Դեբիտորական պարտքեր այլ եկամուտների գծով»  228 «Դեբիտորական պարտքեր առհաշիվ տրված գումարների գծով»  527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| 7. Շահաբաժինների վճարում մասնակիցներին (բաժնետերերին) | 529 «Պարտքեր շահաբաժինների գծով |
| 8. Փոխառությունների տրամադրում | 142 «Երկարաժամկետ փոխառությունների և ներդրված ավանդների գծով ստացվելիք մուտքեր»  232 «Կարճաժամկետ փոխառությունների և ներդրված ավանդների գծով ստացվելիք մուտքեր» |
| 9. Ձեռքբերված ակտիվների, ստացված ծառայությունների, ինչպես նաև դրանց ձեռքբերման (ստացման) հետ կապված ծախսումների վճարում՝ |  |
| - առանց ԱԱՀ-ի և ակցիզային հարկի | 111 «Մաշվող հիմնական միջոցներ»  115 «Հողամասեր»  116 «Օգտագործման համար ոչ մատչելի հիմնական միջոցներ»  131 «Ոչ նյութական ակտիվներ»  141 «Ոչ ընթացիկ ներդրումներ այլ կազմակերպությունների կանոնադրական կապիտալում»  211 «Նյութեր»  216 «Ապրանքներ»  231 «Առևտրային նպատակներով պահվող ֆինանսական ակտիվներ» |
| - անուղղակի հարկեր (ԱԱՀ, ակցիզային հարկ) | 226 «Հաշվանցման (փոխհատուցման) ենթակա անուղղակի հարկեր» |
| 10. Դրամարկղից վճարում այն ծառայությունների համար, որոնք վերագրված են ծախսերին և ծախսումներին |  |
| - առանց ԱԱՀ-ի և ակցիզային հարկի | 712 «Իրացման ծախսեր»  713 «Վարչական ծախսեր»  729 «Այլ ծախսեր»  811 «Արտադրության ուղղակի ծախսումներ»  813 «Արտադրության անուղղակի ծախսումներ» |
| - անուղղակի հարկեր (ԱԱՀ, ակցիզային հարկ) | 226 «Հաշվանցման (փոխհատուցման) ենթակա անուղղակի հարկեր» |
| 11. Դրամական միջոցների անհատույց տրամադրում | 728 «Անհատույց տրված ակտիվների գծով ծախսեր» |
| 12. Որպես պետական շնորհ ստացված դրամական միջոցների հետ վերադարձ | 421 «Ոչ ընթացիկ շնորհներ»  531 «Ընթացիկ շնորհներ» |
| 13. Գույքագրմամբ հայտնաբերված պակասորդի արտացոլում | 729 «Այլ ծախսեր» |
| 14. Արտարժույթով դրամական միջոցների փոխարժեքային տարբերություններից կորստի արտացոլում | 725 «Արտարժույթի փոխարժեքային տարբերություններից կորուստներ» |

## ***Հաշիվ 252 «Հաշվարկային հաշիվ»***

252 «Հաշվարկային հաշիվ» հաշիվը նախատեսված է բանկում՝ միկրոկազմակերպության հաշվարկային հաշվում ազգային արժույթով դրամական միջոցների առկայության և շարժի վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է հաշվարկային հաշիվ մուտք եղած դրամական միջոցները, իսկ կրեդիտում՝ ելք եղած դրամական միջոցները: Այս հաշվի մնացորդը դեբետային է և իրենից ներկայացնում է հաշվարկային հաշվում առկա դրամական միջոցների գումարը հաշվետու ամսաթվի դրությամբ:

Հաշվարկային հաշվի վերլուծական հաշվառումը տարվում է ըստ բանկերի և կազմակերպության կողմից հաստատված այլ ուղղությունների:

***252 «Հաշվարկային հաշիվ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Դրամական միջոցների մուտքագրում հաշվարկային հաշիվ՝ |  |
| ա) դրամարկղից և այլ հաշիվներից | 251 «Դրամարկղ»  253 «Արտարժութային հաշիվ» |
| բ) դեբիտորական պարտքերի մարումից | 221 «Դեբիտորական պարտքեր վաճառքների գծով»  222 «Դեբիտորական պարտքեր այլ եկամուտների գծով» |
| գ) ակտիվների (ծառայությունների, աշխատանքների) վաճառքներից և այլ եկամուտներից (վարձակալություն, նյութական վնասի փոխհատուցում, տույժեր, տուգանքներ և այլն)՝ առանց դեբիտորական պարտքի ձևավորման. |  |
| - վաճառքի գներով (առանց անուղղակի հարկերի) | 611 «Հասույթ»  629 «Այլ եկամուտներ» |
| - անուղղակի հարկեր | 524 «Պարտքեր հարկերի և այլ պարտադիր վճարների գծով» |
| դ) բյուջեից գերավճարի մարումից | 225 «Դեբիտորական պարտքեր հարկերի և այլ պարտադիր վճարների գծով» |
| ե) կանխավճարների ստացումից | 523 «Ստացված կանխավճարներ» |
| զ) տրված կանխավճարների հետ վերադարձումից | 224 «Տրված կանխավճարներ» |
| է) մասնակիցներից (բաժնետերերից)՝ որպես ներդրում կանոնադրական կապիտալում | 311 «Կանոնադրական կապիտալ» |
| ը) ներդրումների մարումից | 142 «Երկարաժամկետ փոխառությունների և ներդրված ավանդների գծով ստացվելիք մուտքեր»  231 «Առևտրային նպատակներով պահվող ֆինանսական ակտիվներ»  232 «Կարճաժամկետ փոխառությունների և ներդրված ավանդների գծով ստացվելիք մուտքեր»  627 «Ֆինանսական ներդրումներից եկամուտներ» |
| թ) վարկերի և փոխառությունների ստացումից | 411 «Երկարաժամկետ վարկերի և փոխառությունների գծով վճարվելիք գումարներ»  513 «Կարճաժամկետ վարկերի և փոխառությունների գծով վճարվելիք գումարներ» |
| ժ) որպես պետական շնորհ ստացումից | 421 «Ոչ ընթացիկ շնորհներ» 531 «Ընթացիկ շնորհներ» |
| ժա) դուրս գրված դեբիտորական պարտքերի մարումից | 629 «Այլ եկամուտներ» |
| ժբ) անհատույց ստացումից | 628 «Շնորհներից և անհատույց ստացումներից եկամուտներ» |

***252 «Հաշվարկային հաշիվ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Դրամական միջոցների մուտքագրումը դրամարկղ և այլ հաշիվներ | 251 «Դրամարկղ»  253 «Արտարժութային հաշիվ» |
| 2. Կրեդիտորական պարտքերի մարում՝ |  |
| ա) գնումների գծով | 521 «Կրեդիտորական պարտքեր գնումների գծով» |
| բ) բյուջեի գծով | 524 «Պարտքեր հարկերի և այլ պարտադիր վճարների գծով» |
| դ) բանկային վարկերի, փոխառությունների և լիզինգի գծով | 411 «Երկարաժամկետ վարկերի և փոխառությունների գծով վճարվելիք գումարներ»  511 «Կարճաժամկետ վարկերի և փոխառությունների գծով վճարվելիք գումարներ»  727 «Ֆինանսական ծախսեր» |
| 3. Գնորդների կողմից հետ վերադարձված արտադրանքի, ապրանքների դիմաց վճարում | 612 «Հասույթի ճշգրտում» |
| 4. Ակտիվների ձեռքբերման նպատակով կանխավճարների տրամադրում | 224 «Տրված կանխավճարներ» |
| 5. Ստացված կանխավճարների հետ վերադարձում | 523 «Ստացված կանխավճարներ» |
| 6. Առհաշիվ տրված գումարներ | 228 «Դեբիտորական պարտքեր առհաշիվ տրված գումարների գծով» |
| 7. Աշխատավարձ և աշխատակիցներին տրամադրված փոխառություններ | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| 8. Շահաբաժինների վճարում մասնակիցներին (բաժնետերերին) | 532 «Պարտքեր շահաբաժինների գծով» |
| 9. Բյուջե վճարված կանխավճարներ | 225 «Դեբիտորական պարտքեր հարկերի և այլ պարտադիր վճարների գծով» |
| 10. Փոխառությունների տրամադրում և ավանդների ներդրում | 142 «Երկարաժամկետ փոխառությունների և ներդրված ավանդների գծով ստացվելիք մուտքեր»  232 «Կարճաժամկետ փոխառությունների և ներդրված ավանդների գծով ստացվելիք մուտքեր» |
| 11. Բաժնետոմսերի (բաժնեմասերի, փայերի) հետ գնում | 311 «Կանոնադրական կապիտալ» |
| 12. Դրամական միջոցների անհատույց տրամադրում | 728 «Անհատույց տրված ակտիվների գծով ծախսեր» |
| 13. Պետական շնորհների վերադարձում | 421 «Ոչ ընթացիկ շնորհներ»  531 «Ընթացիկ շնորհներ» |

## ***Հաշիվ 253 «Արտարժութային հաշիվ»***

253 «Արտարժութային հաշիվ» հաշիվը նախատեսված է Հայաստանի Հանրապետության և արտերկրի բանկերում միկրոկազմակերպության արտարժութային հաշիվներում դրամական միջոցների առկայության և շարժի վերաբերյալ տեղեկատվության ընդհանրացման համար: Արտարժույթով գործարքների կատարման և փոխարժեքային տարբերությունների արտացոլման հաշվապահական հաշվառման մոտեցումները նկարագրված են Ձեռնարկի 14-րդ բաժնում:

 Հաշիվն ակտիվային է, դեբետում արտացոլվում է արտարժութային հաշիվ մուտք եղած դրամական միջոցները, փոխարժեքային օգուտները, իսկ կրեդիտում՝ ելք եղած դրամական միջոցները, փոխարժեքային կորուստները: Այս հաշվի մնացորդը դեբետային է և իրենից ներկայացնում է արտարժութային հաշվում առկա դրամական միջոցների գումարը հաշվետու ամսաթվի դրությամբ:

 Արտարժութային հաշվի վերլուծական հաշվառումը տարվում է ըստ բանկերի, արտարժույթների և կազմակերպության կողմից հաստատված այլ ուղղությունների:

***253 «Արտարժութային հաշիվ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Դրամական միջոցների մուտքագրում արտարժութային հաշիվ՝ |  |
| ա) դրամարկղից և այլ հաշիվներից | 251 «Դրամարկղ»  252 «Հաշվարկային հաշիվ» |
| բ) դեբիտորական պարտքերի մարումից | 221 «Դեբիտորական պարտքեր վաճառքների գծով»  222 «Դեբիտորական պարտքեր այլ եկամուտների գծով» |
| գ) ակտիվների (ծառայությունների, աշխատանքների) վաճառքներից և այլ եկամուտներից (վարձակալություն, նյութական վնասի փոխհատուցում, տույժեր, տուգանքներ և այլն)՝ առանց դեբիտորական պարտքի ձևավորման. |  |
| վաճառքի գներով (առանց անուղղակի հարկերի) | 611 «Հասույթ»  629 «Այլ եկամուտներ» |
| անուղղակի հարկեր | 524 «Պարտքեր հարկերի և այլ պարտադիր վճարների գծով» |
| դ) կանխավճարների ստացումից | 523 «Ստացված կանխավճարներ» |
| ե) տրված կանխավճարների հետ վերադարձումից | 224 «Տրված կանխավճարներ» |
| զ) ներդրումների մարումից | 142 «Երկարաժամկետ փոխառությունների և ներդրված ավանդների գծով ստացվելիք մուտքեր»  231 «Առևտրային նպատակներով պահվող ֆինանսական ակտիվներ»  232 «Կարճաժամկետ փոխառությունների և ներդրված ավանդների գծով ստացվելիք մուտքեր»  627 «Ֆինանսական ներդրումներից եկամուտներ» |
| է) վարկերի և փոխառությունների ստացումից | 411 «Երկարաժամկետ վարկերի և փոխառությունների գծով վճարվելիք գումարներ»  511 «Կարճաժամկետ վարկերի և փոխառությունների գծով վճարվելիք գումարներ» |
| ը) որպես պետական շնորհ ստացումից | 421 «Ոչ ընթացիկ շնորհներ» 531 «Ընթացիկ շնորհներ» |
| թ) դուրս գրված դեբիտորական պարտքերի մարումից | 629 «Այլ եկամուտներ» |
| 2. Փոխարժեքային տարբերություններից օգուտի արտացոլում | 625 «Արտարժույթի փոխարժեքային տարբերություններից օգուտներ» |

***253 «Արտարժութային հաշիվ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Դրամական միջոցների մուտքագրումը դրամարկղ և այլ հաշիվներ | 251 «Դրամարկղ»  252 «Հաշվարկային հաշիվ» |
| 2. Կրեդիտորական պարտքերի մարում՝ |  |
| ա) գնումների գծով | 521 «Կրեդիտորական պարտքեր գնումների գծով» |
| բ) բանկի վարկերի, փոխառությունների և լիզինգի գծով | 411 «Երկարաժամկետ վարկերի և փոխառությունների գծով վճարվելիք գումարներ»  511 «Կարճաժամկետ վարկերի և փոխառությունների գծով վճարվելիք գումարներ»  727 «Ֆինանսական ծախսեր» |
| 3. Գնորդների կողմից հետ վերադարձված արտադրանքի, ապրանքների դիմաց վճարում | 612 «Հասույթի ճշգրտում» |
| 4. Ակտիվների ձեռքբերման նպատակով կանխավճարների տրամադրում | 224 «Տրված կանխավճարներ» |
| 5. Առհաշիվ տրված գումարներ | 228 «Դեբիտորական պարտքեր առհաշիվ տրված գումարների գծով» |
| 6. Ստացված կանխավճարների հետ վերադարձում | 523 «Ստացված կանխավճարներ» |
| 7. Շահաբաժինների վճարում մասնակիցներին (բաժնետերերին) | 532 «Պարտքեր շահաբաժինների գծով» |
| 8. Փոխառությունների տրամադրում և ավանդների ներդրում | 142 «Երկարաժամկետ փոխառությունների և ներդրված ավանդների գծով ստացվելիք մուտքեր»  232 «Կարճաժամկետ փոխառությունների և ներդրված ավանդների գծով ստացվելիք մուտքեր» |
| 9. Բաժնետոմսերի (բաժնեմասերի, փայերի) հետ գնում | 311 «Հետ գնված կապիտալ» |
| 10. Դրամական միջոցների անհատույց տրամադրում | 728 «Անհատույց տրված ակտիվների գծով ծախսեր» |
| 11. Պետական շնորհների վերադարձում | 421 «Ոչ ընթացիկ շնորհներ»  531 «Ընթացիկ շնորհներ» |
| 12. Փոխարժեքային տարբերություններից կորստի արտացոլում | 725 «Արտարժույթի փոխարժեքային տարբերություններից կորուստներ» |
| 13. Արտարժույթի փոխանակման հետ կապված ծախսերի արտացոլում (փոխանակման փոխարժեքի և հաշվարկային (միջին) փոխարժեքի տարբերությունից) | 729 «Այլ ծախսեր» |

**ԴԱՍ 3 «ՍԵՓԱԿԱՆ ԿԱՊԻՏԱԼ»**

Այս դասի հաշիվները, բացառությամբ կարգավորող և ակտիվապասիվային հաշիվների, պասիվային են և նախատեսված են սեփական կապիտալի առկայության և շարժի վերաբերյալ տեղեկատվության ընդհանրացման համար: 3-րդ` «Սեփական կապիտալ» դասն իր մեջ ներառում է հետևյալ խմբերը` 31 «Կանոնադրական կապիտալ», 33 «Ֆինանսական արդյունք», 34 «Չբաշխված շահույթ (չծածկված վնաս)» և 35 «Սեփական կապիտալի այլ հոդվածներ»:

***ԽՈՒՄԲ 31 «ԿԱՆՈՆԱԴՐԱԿԱՆ ԿԱՊԻՏԱԼ»***

31 «Կանոնադրական կապիտալ» խումբն իր մեջ ներառում է 311 «Կանոնադրական կապիտալ» առաջին կարգի հաշիվը:

## ***Հաշիվ 311 «Կանոնադրական կապիտալ»***

311 «Կանոնադրական կապիտալ» հաշիվը նախատեսված է միկրոկազմակերպության կանոնադրական (բաժնեհավաք) կապիտալի առկայության և շարժի վերաբերյալ տեղեկատվության ընդհանրացման համար: Կանոնադրական կապիտալի ձևավորման կարգը կարգավորվում է Հայաստանի Հանրապետության օրենսդրությամբ և կազմակերպության հիմնադիր փաստաթղթերով:

 Հաշիվը պասիվային է, մասնավորապես, կրեդիտում արտացոլվում են միկրոկազմակերպության կանոնադրական (բաժնեհավաք) կապիտալը և դրա հետագա ավելացումները, իսկ դեբետում՝ նվազեցումները: Այս հաշվի մնացորդը կրեդիտային է և իրենից ներկայացնում է կանոնադրական (բաժնեհավաք) կապիտալի մեծությունը հաշվետու ամսաթվի դրությամբ:

 Կանոնադրական կապիտալի վերլուծական հաշվառումը տարվում է ըստ մասնակիցների (բաժնետերերի) և կազմակերպության կողմից հաստատված այլ ուղղությունների:

***311 «Կանոնադրական կապիտալ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Կանոնադրական (բաժնեհավաք) կապիտալի ձևավորում և ավելացում՝ |  |
| ա) դրամական միջոցներով | 251 «Դրամարկղ»  252 «Հաշվարկային հաշիվ» |
| բ) այլ ակտիվներով | 111 «Մաշվող հիմնական միջոցներ»  115 «Հողամասեր»  116 «Օգտագործման համար ոչ մատչելի հիմնական միջոցներ»  131 «Ոչ նյութական ակտիվներ»  141 «Ոչ ընթացիկ ներդրումներ այլ կազմակերպությունների կանոնադրական կապիտալում»  211 «Նյութեր»  216 «Ապրանքներ»  231 «Առևտրային նպատակներով պահվող ֆինանսական ակտիվներ» |
| գ) պարտավորությունների մարմամբ | 411 «Երկարաժամկետ վարկերի և փոխառությունների գծով վճարվելիք գումարներ»  511 «Կարճաժամկետ վարկերի և փոխառությունների գծով վճարվելիք գումարներ» |
| 2. Կանոնադրական կապիտալի ավելացում սեփական կապիտալի այլ տարրերի հաշվին | 342 «Նախորդ տարիների չբաշխված շահույթ (չծածկված վնաս)»  351 «Պահուստային կապիտալ» |

***311 «Կանոնադրական կապիտալ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Կանոնադրական կապիտալի նվազեցում՝ |  |
| ա) հետ գնված և շրջանառությունից հանված (մարված) բաժնետոմսերի (բաժնեմասերի, փայերի) հաշվին՝ | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ»  521 «Կրեդիտորական պարտքեր գնումների գծով» |
| բ) նախորդ տարիների վնասի ծածկման նպատակով | 342 «Նախորդ տարիների չբաշխված շահույթ (չծածկված վնաս)» |

***ԽՈՒՄԲ 33 «ՖԻՆԱՆՍԱԿԱՆ ԱՐԴՅՈՒՆՔ»***

33 «Ֆինանսական արդյունք» խումբն իր մեջ ներառում է 331 «Շահույթ կամ վնաս» առաջին կարգի հաշիվը:

## ***Հաշիվ 331 «Շահույթ կամ վնաս»***

331 «Շահույթ կամ վնաս» հաշիվը նախատեսված է միկրոկազմակերպության հաշվետու տարվա գործունեության շահույթի կամ վնասի վերաբերյալ տեղեկատվության ընդհանրացման համար: Շահույթը կամ վնասը ներառում է տվյալ ժամանակաշրջանում ճանաչված բոլոր եկամուտներն ու ծախսերը:

 Հաշվի կրեդիտում արտացոլվում են միկրոկազմակերպության եկամուտները, ինչպես նաև զուտ վնասի դուրս գրումը, իսկ դեբետում՝ ծախսերը և զուտ շահույթի դուրս գրումը: Այս հաշիվը տարեվերջի մնացորդ չի ունենում: Հաշվետու տարվա զուտ արդյունքը տեղափոխվում է 343 «Հաշվետու տարվա զուտ շահույթ (վնաս)» հաշվին:

***331 «Շահույթ կամ վնաս» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Հաշվետու ժամանակաշրջանի վերջի դրությամբ կուտակված եկամուտների արտացոլում | 611 «Հասույթ»  625 «Արտարժույթի փոխարժեքային տարբերություններից օգուտներ»  627 «Ֆինանսական ներդրումներից եկամուտներ»  628 «Շնորհներից և անհատույց ստացումներից եկամուտներ»  629 «Այլ եկամուտներ» |
| 2. Հաշվետու ժամանակաշրջանի զուտ վնասի տեղափոխում | 343 «Հաշվետու տարվա զուտ շահույթ (վնաս)» |

***331 «Շահույթ կամ վնաս» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Հաշվետու տարվա վերջի դրությամբ կուտակված ծախսերի հավաքագրում ըստ կազմակերպության գործունեության տեսակների | 711 «Ինքնարժեք»  712 «Իրացման ծախսեր»  713 «Վարչական ծախսեր»  725 «Արտարժույթի փոխարժեքային տարբերություններից կորուստներ»  727 «Ֆինանսական ծախսեր»  728 «Անհատույց տրված ակտիվների գծով ծախսեր»  729 «Այլ ծախսեր»  731 «Շահութահարկի գծով ծախս (եկամուտ)» |
| 2. Հաշվետու ժամանակաշրջանի զուտ շահույթի տեղափոխում | 343 «Հաշվետու տարվա զուտ շահույթ (վնաս)» |

***ԽՈՒՄԲ 34 «ՉԲԱՇԽՎԱԾ ՇԱՀՈՒՅԹ (ՉԾԱԾԿՎԱԾ ՎՆԱՍ)»***

34 «Չբաշխված շահույթ (չծածկված վնաս)» խումբն իր մեջ ներառում է հետևյալ առաջին կարգի հաշիվները՝ 342 «Նախորդ տարիների չբաշխված շահույթ (չծածկված վնաս)», 343 «Հաշվետու տարվա զուտ շահույթ (վնաս)»:

## ***Հաշիվ 342 «Նախորդ տարիների չբաշխված շահույթ (չծածկված վնաս)»***

342 «Նախորդ տարիների չբաշխված շահույթ (չծածկված վնաս)» հաշիվը նախատեսված է նախորդ տարիների չբաշխված շահույթի (չծածկված վնասի), ինչպես նաև նախորդ տարիների սխալների ուղղման արդյունքում առաջացող ճշգրտումների վերաբերյալ տեղեկատվության ընդհանրացման համար: Նախորդ տարիների սխալների ուղղման արդյունքում առաջացող ճշգրտումների հաշվառման մոտեցումները նկարագրված են Ձեռնարկի 4-րդ բաժնում:

 Հաշիվն ակտիվապասիվային է, մասնավորապես, կրեդիտում արտացոլվում է նախորդ տարվա չբաշխված շահույթը, նախորդ տարիների վնասների ծածկումը պահուստային կապիտալի հաշվին, ինչպես նաև նախորդ ժամանակաշրջանների սխալների ուղղումների արդյունքում չբաշխված շահույթի ավելացումը, իսկ դեբետում՝ չբաշխված շահույթի օգտագործումը, նախորդ տարվա չծածկված վնասը, ինչպես նաև նախորդ ժամանակաշրջանների սխալների ուղղումների արդյունքում չբաշխված շահույթի նվազումը: Այս հաշվի կրեդիտային մնացորդն իրենից ներկայացնում է հաշվետու ամսաթվի դրությամբ նախորդ տարիների չբաշխված շահույթը, իսկ դեբետային մնացորդը՝ չծածկված վնասը: Դեբետային մնացորդի դեպքում այն դասի ընդհանուր գումարում ներառվում է բացասական նշանով:

***342 «Նախորդ տարիների չբաշխված շահույթ (չծածկված վնաս)» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Նախորդող տարվա զուտ շահույթի տեղափոխում | 343 «Հաշվետու տարվա զուտ շահույթ (վնաս)» |
| 2. Նախորդ տարիների վնասների ծածկումը պահուստային կապիտալի հաշվին | 351 «Պահուստային կապիտալ» |
| 3. Կանոնադրական կապիտալի նվազեցում՝ նախորդ տարիների վնասների ծածկման նպատակով | 311 «Կանոնադրական կապիտալ» |
| 4. Նախորդ ժամանակաշրջաններին վերաբերող գործառնությունների գծով հաշվետու ժամանակաշրջանում հայտնաբերված սխալների ուղղման արդյունքում չբաշխված շահույթի ավելացում | 112 «Հիմնական միջոցների մաշվածություն»  132 «Ոչ նյութական ակտիվների ամորտիզացիա»  211 «Նյութեր»  215 «Արտադրանք»  216 «Ապրանքներ» և ակտիվներն ու պարտավորությունները հաշվառող այլ համապատասխան հաշիվներ |

***342 «Նախորդ տարիների չբաշխված շահույթ (չծածկված վնաս)» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Նախորդող տարվա զուտ վնասի տեղափոխում | 343 «Հաշվետու տարվա զուտ շահույթ (վնաս)» |
| 2. Նախորդ տարիների չբաշխված շահույթի հաշվին՝ |  |
| ա) պահուստային կապիտալին հատկացումներ | 351 «Պահուստային կապիտալ» |
| բ) շահաբաժինների հայտարարում | 532 «Պարտքեր շահաբաժինների գծով» |
| գ) կանոնադրական կապիտալի ավելացում | 311 «Կանոնադրական կապիտալ» |
| 3. Նախորդ ժամանակաշրջաններին վերաբերող գործառնությունների գծով հաշվետու ժամանակաշրջանում հայտնաբերված սխալների ուղղման արդյունքում չբաշխված շահույթի նվազում | 112 «Հիմնական միջոցների մաշվածություն»  132 «Ոչ նյութական ակտիվների ամորտիզացիա»  211 «Նյութեր»  215 «Արտադրանք»  216 «Ապրանքներ»  և ակտիվներն ու պարտավորությունները հաշվառող այլ համապատասխան հաշիվներ |

## ***Հաշիվ 343 «Հաշվետու տարվա զուտ շահույթ (վնաս)»***

343 «Հաշվետու տարվա զուտ շահույթ (վնաս)» հաշիվը նախատեսված է հաշվետու տարվա զուտ շահույթի (վնասի) վերաբերյալ տեղեկատվության ընդհանրացման համար:

 Հաշիվն ակտիվապասիվային է, մասնավորապես, կրեդիտում արտացոլվում է հաշվետու տարվա զուտ շահույթը, ինչպես նաև զուտ վնասի տեղափոխումը, իսկ դեբետում՝ հաշվետու տարվա զուտ վնասը, ինչպես նաև զուտ շահույթի տեղափոխումը: Այս հաշվի կրեդիտային մնացորդն իրենից ներկայացնում է հաշվետու տարվա զուտ շահույթը, իսկ դեբետային մնացորդը՝ զուտ վնասը: Դեբետային մնացորդի դեպքում այն դասի ընդհանուր գումարում ներառվում է բացասական նշանով:

***343 «Հաշվետու տարվա զուտ շահույթ (վնաս)» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Հաշվետու տարվա զուտ շահույթի արտացոլում | 331 «Շահույթ կամ վնաս» |
| 2. Նախորդող տարվա զուտ վնասի տեղափոխում | 342 «Նախորդ տարիների չբաշխված շահույթ (չծածկված վնաս)» |

***343 «Հաշվետու տարվա զուտ շահույթ (վնաս)» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Հաշվետու տարվա զուտ վնասի տեղափոխում | 331 «Շահույթ կամ վնաս» |
| 2. Նախորդ տարվա զուտ շահույթի տեղափոխում | 342 «Նախորդ տարիների չբաշխված շահույթ (չծածկված վնաս)» |

***ԽՈՒՄԲ 35 «ՍԵՓԱԿԱՆ ԿԱՊԻՏԱԼԻ ԱՅԼ ՀՈԴՎԱԾՆԵՐ»***

35 «ՍԵփական կապիտալի այլ հոդվածներ» խումբն իր մեջ ներառում է 351 «Պահուստային կապիտալ» առաջին կարգի հաշիվը:

## ***Հաշիվ 351 «Պահուստային կապիտալ»***

351 «Պահուստային կապիտալ» հաշիվը նախատեսված է օրենսդրությամբ սահմանված պահուստային կապիտալի ձևավորման և օգտագործման վերաբերյալ տեղեկատվության ընդհանրացման համար:

 Հաշիվը պասիվային է, մասնավորապես, կրեդիտում արտացոլվում է պահուստային կապիտալին հատկացումները, իսկ դեբետում՝ օգտագործումը: Հաշվի մնացորդը կրեդիտային է և իրենից ներկայացնում է պահուստային կապիտալի չօգտագործված մնացորդը հաշվետու ամսաթվի դրությամբ:

 Պահուստային կապիտալի վերլուծական հաշվառումը տարվում է ըստ կազմակերպության կողմից հաստատված ուղղությունների:

***351 «Պահուստային կապիտալ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Պահուստային կապիտալին կատարվող հատկացումներ | 342 «Նախորդ տարիների չբաշխված շահույթ (չծածկված վնաս)» |

***351 «Պահուստային կապիտալ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Պահուստային կապիտալի օգտագործում՝ |  |
| - վնասների ծածկման նպատակով | 342 «Նախորդ տարիների չբաշխված շահույթ (չծածկված վնաս)» |
| - շահաբաժինների վճարման նպատակով | 532 «Պարտքեր շահաբաժինների գծով» |
| - կանոնադրական կապիտալի ավելացման նպատակով | 311 «Կանոնադրական կապիտալ |

**ԴԱՍ 4 «ՈՉ ԸՆԹԱՑԻԿ ՊԱՐՏԱՎՈՐՈՒԹՅՈՒՆՆԵՐ»**

Այս դասի հաշիվները պասիվային են և նախատեսված են ոչ ընթացիկ պարտավորությունների առկայության և շարժի վերաբերյալ տեղեկատվության ընդհանրացման համար: 4-րդ` «Ոչ ընթացիկ պարտավորություններ» դասն իր մեջ ներառում է հետևյալ խմբերը` 41 «Երկարաժամկետ ֆինանսական պարտավորություններ» և 42 «Այլ ոչ ընթացիկ պարտավորություններ»:

 Պարտավորությունների՝ ոչ ընթացիկին վերագրման մոտեցումները նկարագրված են Ձեռնարկի 3-րդ բաժնում:

***ԽՈՒՄԲ 41 «ԵՐԿԱՐԱԺԱՄԿԵՏ ՖԻՆԱՆՍԱԿԱՆ ՊԱՐՏԱՎՈՐՈՒԹՅՈՒՆՆԵՐ»***

41 «Երկարաժամկետ ֆինանսական պարտավորություններ» խումբն իր մեջ ներառում է 411 «Երկարաժամկետ վարկերի և փոխառությունների գծով վճարվելիք գումարներ» առաջին կարգի հաշիվը:

## ***Հաշիվ 411 «Երկարաժամկետ վարկերի և փոխառությունների գծով վճարվելիք գումարներ»***

411 «Երկարաժամկետ վարկերի և փոխառությունների գծով վճարվելիք գումարներ» հաշիվը նախատեսված է Հայաստանի Հանրապետության և արտերկրի բանկերից կամ վարկային կազմակերպություններից ստացված երկարաժամկետ (հաշվետու ամսաթվի դրությամբ մեկ տարուց ավել մարման ժամկետ ունեցող) վարկերի, ինչպես նաև ստացված փոխառությունների (այդ թվում՝ լիզինգի) գծով վճարվելիք գումարների (մայր գումարի գծով բոլոր վճարումների անվանական արժեքը) առկայության ու շարժի վերաբերյալ տեղեկատվության ընդհանրացման համար: Ֆինանսական պարտավորությունների ճանաչման և չափման մոտեցումները նկարագրված են Ձեռնարկի 5-րդ բաժնում:

Հաշիվը պասիվային է, մասնավորապես, կրեդիտում արտացոլվում է ստացված երկարաժամկետ վարկերի և փոխառությունների (այդ թվում՝ լիզինգի) գծով վճարվելիք գումարները, իսկ դեբետում՝ դրանց մարումը: Այս հաշվի մնացորդը կրեդիտային է և իրենից ներկայացնում է երկարաժամկետ վարկերի և փոխառությունների գծով վճարվելիք մայր գումարները հաշվետու ամսաթվի դրությամբ:

Երկարաժամկետ վարկերի և փոխառությունների գծով վճարվելիք գումարների վերլուծական հաշվառումը տարվում է ըստ վարկատուների/փոխատուների, մարման ժամկետների, առանձին վարկերի/փոխառությունների և կազմակերպության կողմից հաստատված այլ ուղղությունների:

***411 «Երկարաժամկետ վարկերի և փոխառությունների գծով վճարվելիք գումարներ» հաշիվը կրեդիտով թղթակցում է հետևյալ հաշիվների հետ***

| **Տնտեսական գործառնությունների բովանդակությունը** | **Հաշիվների դեբետ** |
| --- | --- |
| 1. Վարկի կամ փոխառության ստացում դրամական միջոցներով | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 2. Լիզինգով ստացված հիմնական միջոցների արտացոլում | 111 «Մաշվող հիմնական միջոցներ»  116 «Օգտագործման համար ոչ մատչելի հիմնական միջոցներ» |
| 3. Արտարժույթով արտահայտված վճարումների գծով փոխարժեքային տարբերություններից կորստի արտացոլում | 725 «Արտարժույթի փոխարժեքային տարբերություններից կորուստներ» |

***411 «Երկարաժամկետ վարկերի և փոխառությունների գծով վճարվելիք գումարներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Երկարաժամկետ վարկի կամ փոխառության մարում | 251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 2. Կանոնադրական կապիտալի հետագա ավելացում՝ պարտավորությունների մարմամբ | 311 «Կանոնադրական կապիտալ» |
| 3. Վարձակալած հիմնական միջոցների վերադարձում լիզինգատուին | 111 «Մաշվող հիմնական միջոցներ»  116 «Օգտագործման համար ոչ մատչելի  հիմնական միջոցներ» |
| 4. Արտարժույթով արտահայտված վճարումների գծով փոխարժեքային տարբերություններից օգուտի արտացոլում | 625 «Արտարժույթի փոխարժեքային տարբերություններից օգուտներ» |

***ԽՈՒՄԲ 42 «ԱՅԼ ՈՉ ԸՆԹԱՑԻԿ ՊԱՐՏԱՎՈՐՈՒԹՅՈՒՆՆԵՐ»***

42 «Այլ ոչ ընթացիկ պարտավորություններ» խումբն իր մեջ ներառում է հետևյալ առաջին կարգի հաշիվները` 421 «Ոչ ընթացիկ շնորհներ» և 422 «Հետաձգված հարկային պարտավորություններ»:

## ***Հաշիվ 421 «Ոչ ընթացիկ շնորհներ»***

421 «Ոչ ընթացիկ շնորհներ» հաշիվը նախատեսված է ոչ ընթացիկ շնորհների (որպես շնորհ ստացված ոչ ընթացիկ ակտիվների, ինչպես նաև դրանց գնման, կառուցման կամ այլ կերպ ձեռք բերման նպատակով ստացված ակտիվների) վերաբերյալ տեղեկատվության ընդհանրացման համար: Ոչ ընթացիկ շնորհների հաշվապահական հաշվառման մոտեցումները նկարագրված են Ձեռնարկի 11-րդ բաժնում:

Հաշիվը պասիվային է, մասնավորապես, կրեդիտում արտացոլվում է ոչ ընթացիկ շնորհների գումարը, իսկ դեբետում՝ դրանց վերագրումը հաշվետու ժամանակաշրջանի եկամուտներին: Այս հաշվի մնացորդը կրեդիտային է և իրենից ներկայացնում է ոչ ընթացիկ շնորհների եկամուտ չճանաչված մասը հաշվետու ամսաթվի դրությամբ:

Ոչ ընթացիկ շնորհների վերլուծական հաշվառումը տարվում է ըստ դրանց առաջացման և կազմակերպության կողմից հաստատված այլ ուղղությունների:

***421 «Ոչ ընթացիկ շնորհներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Որպես պետական շնորհ ակտիվների ստացում | 111 «Մաշվող հիմնական միջոցներ»  115 «Հողամասեր»  116 «Օգտագործման համար ոչ մատչելի հիմնական միջոցներ»  131 «Ոչ նյութական ակտիվներ»  211 «Նյութեր»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |

***421 «Ոչ ընթացիկ շնորհներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Շնորհների վերադարձում՝ չմարված (դեռևս եկամուտ չճանաչված) մնացորդի հաշվին | 111 «Մաշվող հիմնական միջոցներ»  115 «Հողամասեր»  116 «Օգտագործման համար ոչ մատչելի հիմնական միջոցներ»  131 «Ոչ նյութական ակտիվներ»  211 «Նյութեր»  251 «Դրամարկղ»  252 «Հաշվարկային հաշիվ»  253 «Արտարժութային հաշիվ» |
| 2. Հետաձգված եկամուտների վերագրումը հաշվետու ժամանակաշրջանի եկամուտներին | 628 «Շնորհներից և անհատույց ստացումներից եկամուտներ» |

## ***Հաշիվ 422 «Հետաձգված հարկային պարտավորություններ»***

422 «Հետաձգված հարկային պարտավորություններ» հաշիվը նախատեսված է շահութահարկ վճարող միկրոկազմակերպությունների կողմից հարկվող ժամանակավոր տարբերությունների հետևանքով առաջացած շահութահարկի գծով հետաձգված հարկային պարտավորությունների առկայության և շարժի վերաբերյալ տեղեկատվության ընդհանրացման համար: Այս պարագայում հետաձգված հարկային ակտիվների և պարտավորությունների հաշվառումը պետք է իրականացվի Փոքր և միջին կազմակերպությունների ֆինանսական հաշվետվությունների միջազգային ստանդարտի կամ ամբողջական Ֆինանսական հաշվետվությունների միջազգային ստանդարտների համաձայն: Շահութահարկի գծով հետաձգված հարկային ակտիվների ճանաչման և չափման մոտեցումները նկարագրված են ՓՄԿ-ների ՖՀՄՍ-ի 29-րդ բաժնում և «Շահութահարկեր» ՀՀՄՍ 12-ում:

Հաշիվը պասիվային է, մասնավորապես, կրեդիտում արտացոլվում է շահութահարկի գծով առաջացած հետաձգված հարկային պարտավորությունների գումարը, իսկ դեբետում՝ դրանց մարումը: Այս հաշվի մնացորդը կրեդիտային է և իրենից ներկայացնում է շահութահարկի գծով հետաձգված հարկային պարտավորությունների գումարը հաշվետու ամսաթվի դրությամբ:

Հետաձգված հարկային պարտավորությունների վերլուծական հաշվառումը տարվում է ըստ առաջացման ուղղությունների, մարման ժամկետների և կազմակերպության կողմից հաստատված այլ ուղղությունների:

***422 «Հետաձգված հարկային պարտավորություններ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Շահութահարկի գծով հետաձգված հարկային պարտավորությունների առաջացում կամ ավելացում ՝ |  |
| ա) շահույթում կամ վնասում ճանաչվող հոդվածների գծով | 731 «Շահութահարկի գծով ծախս (եկամուտ)» |
| բ) նախորդ ժամանակաշրջանների սխալների ուղղման արդյունքում | 342 «Նախորդ տարիների չբաշխված շահույթ (չծածկված վնաս)» |

***422 «Հետաձգված հարկային պարտավորություններ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Շահութահարկի գծով հետաձգված հարկային պարտավորությունների մարում (նվազում)՝ |  |
| ա) շահույթում կամ վնասում ճանաչվող հոդվածների գծով | 731 «Շահութահարկի գծով ծախս (եկամուտ)» |
| բ) նախորդ ժամանակաշրջանների սխալների ուղղման արդյունքում | 342 «Նախորդ տարիների չբաշխված շահույթ (չծածկված վնաս)» |
| 2. Շահութահարկի գծով հետաձգված հարկային պարտավորությունների հաշվանցում հետաձգված հարկային ակտիվների հաշվին | 151 «Հետաձգված հարկային ակտիվներ» |

**ԴԱՍ 5 «ԸՆԹԱՑԻԿ ՊԱՐՏԱՎՈՐՈՒԹՅՈՒՆՆԵՐ»**

Այս դասի հաշիվները պասիվային են և նախատեսված են ընթացիկ պարտավորությունների առկայության և շարժի վերաբերյալ տեղեկատվության ընդհանրացման համար: 5-րդ` «Ընթացիկ պարտավորություններ» դասն իր մեջ ներառում է հետևյալ խմբերը՝ 51 «Ստացված կարճաժամկետ փոխառություններ և վարկեր», 52 «Կրեդիտորական պարտքեր» և 53 «Այլ ընթացիկ պարտավորություններ»:

 Պարտավորությունների՝ ընթացիկին վերագրման մոտեցումները նկարագրված են Ձեռնարկի 3-րդ բաժնում:

***ԽՈՒՄԲ 51 «ՍՏԱՑՎԱԾ ԿԱՐՃԱԺԱՄԿԵՏ ՓՈԽԱՌՈՒԹՅՈՒՆՆԵՐ ԵՎ ՎԱՐԿԵՐ»***

51 «Ստացված կարճաժամկետ փոխառություններ և վարկեր» խումբն իր մեջ ներառում է 511 «Կարճաժամկետ վարկերի և փոխառությունների գծով վճարվելիք գումարներ» առաջին կարգի հաշիվները:

## ***Հաշիվ 511 «Կարճաժամկետ վարկերի և փոխառությունների գծով վճարվելիք գումարներ»***

511 «Կարճաժամկետ վարկերի և փոխառությունների գծով վճարվելիք գումարներ» հաշիվը նախատեսված է Հայաստանի Հանրապետության և արտերկրի բանկերից կամ վարկային կազմակերպություններից ստացված կարճաժամկետ (հաշվետու ամսաթվի դրությամբ մեկ տարուց պակաս մարման ժամկետ ունեցող) վարկերի, ինչպես նաև ստացված փոխառությունների գծով վճարվելիք գումարների (մայր գումարի գծով բոլոր վճարումների անվանական արժեքը) առկայության ու շարժի վերաբերյալ տեղեկատվության ընդհանրացման համար: Վարկերի ճանաչման և չափման մոտեցումները նկարագրված են Ձեռնարկի 5-րդ բաժնում:

 Հաշիվը պասիվային է, մասնավորապես, կրեդիտում արտացոլվում է ստացված կարճաժամկետ վարկերի և փոխառությունների գծով վճարվելիք գումարները, իսկ դեբետում՝ դրանց մարումը: Այս հաշվի մնացորդը կրեդիտային է և իրենից ներկայացնում է կարճաժամկետ վարկերի և փոխառությունների մայր գումարը հաշվետու ամսաթվի դրությամբ:

Կարճաժամկետ վարկերի և փոխառությունների գծով վճարվելիք գումարների վերլուծական հաշվառումը տարվում է ըստ վարկատուների/փոխատուների, մարման ժամկետների, առանձին վարկերի/փոխառությունների և կազմակերպության կողմից հաստատված այլ ուղղությունների:

***511 «Կարճաժամկետ վարկերի և փոխառությունների գծով վճարվելիք գումարներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Վարկերի կամ փոխառությունների ստացում դրամական միջոցներով | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |
| 4. Արտարժույթով արտահայտված վճարումների գծով փոխարժեքային տարբերություններից կորստի արտացոլում | 725 «Արտարժույթի փոխարժեքային տարբերություններից կորուստներ» |

***511 «Կարճաժամկետ վարկերի և փոխառությունների գծով վճարվելիք գումարներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Կարճաժամկետ վարկերի կամ փոխառությունների մարում | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |
| 2. Կանոնադրական կապիտալի հետագա ավելացում՝ պարտավորությունների մարմամբ | 311 «Կանոնադրական կապիտալ» |
| 3. Արտարժույթով արտահայտված վճարումների փոխարժեքային տարբերություններից օգուտի արտացոլում | 625 «Արտարժույթի փոխարժեքային տարբերություններից օգուտներ» |

***ԽՈՒՄԲ 52 «ԿՐԵԴԻՏՈՐԱԿԱՆ ՊԱՐՏՔԵՐ»***

52 «Կրեդիտորական պարտքեր» խումբն իր մեջ ներառում է հետևյալ առաջին կարգի հաշիվները՝ 521 «Կրեդիտորական պարտքեր գնումների գծով», 523 «Ստացված կանխավճարներ», 524 «Պարտքեր հարկերի և այլ պարտադիր վճարների գծով», 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» և 528 «Պարտքեր այլ գործառնությունների գծով»:

## ***Հաշիվ 521 «Կրեդիտորական պարտքեր գնումների գծով»***

521 «Կրեդիտորական պարտքեր գնումների գծով» հաշիվը նախատեսված է հումքի, նյութերի, ապրանքների, ծառայությունների, աշխատանքների, ֆինանսական ակտիվների, հիմնական միջոցների և այլ ակտիվների գնումների, ինչպես նաև վարձակալության, տույժերի և տուգանքների (բացառությամբ հարկերի և այլ պարտադիր վճարների գծով հաշվարկված տույժերի և տուգանքների), ապահովագրավճարների և տոկոսավճարների գծով կրեդիտորական պարտքերի վերաբերյալ տեղեկատվության ընդհանրացման համար:

 Հաշիվը պասիվային է, մասնավորապես, կրեդիտում արտացոլվում է վերը նշված գործառնություններից առաջացող կրեդիտորական պարտքերի գումարը, իսկ դեբետում՝ այդ պարտքերի մարումները: Այս հաշվի մնացորդը կրեդիտային է և իրենից ներկայացնում է գնումների գծով կրեդիտորական պարտքերի գումարը հաշվետու ամսաթվի դրությամբ:

 521 «Կրեդիտորական պարտքեր գնումների գծով» հաշվին կից կարող են բացվել հետևյալ երկրորդ կարգի հաշիվները՝ 5211 «Կրեդիտորական պարտքեր ստացված հումքի, նյութերի գծով», 5212 «Կրեդիտորական պարտքեր ապրանքների գնումների գծով», 5213 «Կրեդիտորական պարտքեր ստացված ծառայությունների, ընդունված աշխատանքների գծով», 5214 «Կրեդիտորական պարտքեր ստացված ֆինանսական ակտիվների գծով», 5215 «Կրեդիտորական պարտքեր ստացված հիմնական միջոցների գծով», 5216 «Կրեդիտորական պարտքեր վարձակալության գծով», 5217 «Կրեդիտորական պարտքեր տույժերի, տուգանքների գծով», 5218 «Կրեդիտորական պարտքեր ապահովագրավճարների գծով», 5219 «Կրեդիտորական պարտքեր տոկոսավճարների գծով»և այլն:

 Գնումների գծով կրեդիտորական պարտքերի վերլուծական հաշվառումը տարվում է ըստ կրեդիտորների և կազմակերպության կողմից հաստատված այլ ուղղությունների:

***521 «Կրեդիտորական պարտքեր գնումների գծով» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Ձեռք բերված ակտիվների, ստացված ծառայությունների, ընդունված աշխատանքների գծով պարտքերի արտացոլում՝ |  |
| - առանց անուղղակի հարկերի | 111 «Մաշվող հիմնական միջոցներ» 115 «Հողամասեր» 116 «Օգտագործման համար ոչ մատչելի հիմնական միջոցներ» 131 «Ոչ նյութական ակտիվներ» 141 «Ոչ ընթացիկ ներդրումներ այլ կազմակերպությունների կանոնադրական կապիտալում»  211 «Նյութեր»  216 «Ապրանքներ»  231 «Առևտրային նպատակներով պահվող ֆինանսական ակտիվներ»  712 «Իրացման ծախսեր»  713 «Վարչական ծախսեր»  727 «Ֆինանսական ծախսեր»  729 «Այլ ծախսեր»  811 «Արտադրության ուղղակի ծախսումներ»  813 «Արտադրության անուղղակի ծախսումներ»  821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ»  823 «Ոչ ընթացիկ նյութական ակտիվների վրա կապիտալացվող հետագա ծախսումներ» |
| - անուղղակի հարկեր | 226 «Հաշվանցման (փոխհատուցման) ենթակա անուղղակի հարկեր» |
| 2. Վարձակալության գծով պարտքերի արտացոլում՝ |  |
| - առանց ԱԱՀ-ի | 712 «Իրացման ծախսեր» 713 «Վարչական ծախսեր» 729 «Այլ ծախսեր»  811 «Արտադրության ուղղակի ծախսումներ» 813 «Արտադրության անուղղակի ծախսումներ» 821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» 823 «Ոչ ընթացիկ նյութական ակտիվների վրա կապիտալացվող հետագա ծախսումներ» |
| - ԱԱՀ | 226 «Հաշվանցման (փոխհատուցման) ենթակա անուղղակի հարկեր» |
| 3. Ապահովագրավճարների գծով պարտքերի արտացոլում՝ | 111 «Մաշվող հիմնական միջոցներ» 211 «Նյութեր» 216 «Ապրանքներ» 712 «Իրացման ծախսեր» 713 «Վարչական ծախսեր» 811 «Արտադրության ուղղակի ծախսումներ» 813 «Արտադրության անուղղակի ծախսումներ» 821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» 823 «Ոչ ընթացիկ նյութական ակտիվների վրա կապիտալացվող հետագա ծախսումներ» |
| 4. Հաշվարկված տույժերի ու տուգանքների արտացոլում | 729 «Այլ ծախսեր» |
| 5. Հաշվարկված տոկոսավճարների արտացոլում | 727 «Ֆինանսական ծախսեր» |
| 6. Արտարժույթով արտահայտված կրեդիտորական պարտքերի փոխարժեքային տարբերությունից՝ կորստի արտացոլում | 725 «Արտարժույթի փոխարժեքային տարբերություններից կորուստներ» |

***521 «Կրեդիտորական պարտքեր գնումների գծով» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Գնումների գծով կրեդիտորական պարտքերի մարում՝ |  |
| ա) դրամական միջոցներով | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |
| բ) փոխադարձ պարտավորությունների հաշվանցմամբ | 221 «Դեբիտորական պարտքեր վաճառքների գծով» 224 «Տրված կանխավճարներ» |
| 2. Գնումների գծով կրեդիտորական պարտքերի զիջում | 629 «Այլ եկամուտներ» |
| 3. Կանոնադրական կապիտալի հետագա ավելացում՝ պարտավորությունների մարմամբ | 311 «Կանոնադրական կապիտալ» |
| 4. Արտարժույթով արտահայտված վճարումների գծով փոխարժեքային տարբերություններից՝ օգուտի արտացոլում | 625 «Արտարժույթի փոխարժեքային տարբերություններից օգուտներ» |

## ***Հաշիվ 523 «Ստացված կանխավճարներ»***

523 «Ստացված կանխավճարներ» հաշիվը նախատեսված է գնորդներից և պատվիրատուներից արտադրանքի, ապրանքների, այլ ակտիվների մատակարարման, ինչպես նաև աշխատանքների, ծառայությունների մատուցման և վարձակալության համար ստացված կանխավճարների վերաբերյալ տեղեկատվության ընդհանրացման համար:

 Հաշիվը պասիվային է, մասնավորապես, կրեդիտում արտացոլվում է վերը նշված գործառնությունների համար ստացված կանխավճարների գումարը, իսկ դեբետում՝ դրանց մարումը կամ դուրս գրումը: Այս հաշվի մնացորդը կրեդիտային է և իրենից ներկայացնում է ստացված կանխավճարների գումարը հաշվետու ամսաթվի դրությամբ:

 523 «Ստացված կանխավճարներ» հաշվին կից կարող են բացվել հետևյալ երկրորդ կարգի հաշիվները՝ 5231 «Ստացված կանխավճարներ վաճառվելիք արտադրանքի, ապրանքների, աշխատանքների, ծառայությունների գծով», 5232 «Ստացված կանխավճարներ վաճառվելիք ոչ ընթացիկ ակտիվների գծով», 5233 «Ստացված կանխավճարներ վարձակալության գծով» և այլն:

 Ստացված կանխավճարների վերլուծական հաշվառումը տարվում է ըստ կրեդիտորների և կազմակերպության կողմից հաստատված այլ ուղղությունների:

***523 «Ստացված կանխավճարներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Ստացված կանխավճարների արտացոլում | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |

***523 «Ստացված կանխավճարներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Ստացված կանխավճարների մարում վաճառված ակտիվներով (ոչ իրական արժեքով չափվող), մատուցված ծառայություններով՝ |  |
| - առանց անուղղակի հարկերի | 611 «Հասույթ» 629 «Այլ եկամուտներ» |
| - անուղղակի հարկեր | 524 «Պարտքեր հարկերի և այլ պարտադիր վճարների գծով» |
| 2. Ստացված կանխավճարների հաշվին ընթացիկ դեբիտորական պարտքերի հաշվանցում | 221 «Դեբիտորական պարտքեր վաճառքների գծով»  222 «Դեբիտորական պարտքեր այլ եկամուտների գծով» |
| 3. Ստացված ընթացիկ կանխավճարների հետ վերադարձ | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |

## ***Հաշիվ 524 «Պարտքեր հարկերի և այլ պարտադիր վճարների գծով»***

524 «Պարտքեր հարկերի և այլ պարտադիր վճարների գծով» հաշիվը նախատեսված է հարկերի, տուրքերի, բյուջե վճարվող այլ պարտադիր վճարների, ինչպես նաև դրանց գծով տույժերի, տուգանքների վերաբերյալ տեղեկատվության ընդհանրացման համար:

 Հաշիվը պասիվային է, մասնավորապես, կրեդիտում արտացոլվում է բյուջեի նկատմամբ առաջացած կարճաժամկետ պարտավորությունների գումարը, իսկ դեբետում՝ այդ պարտավորությունների մարումը, ինչպես նաև անուղղակի հարկերի գծով հաշվանցվող գումարները: Այս հաշվի մնացորդը կրեդիտային է և իրենից ներկայացնում է բյուջեին ունեցած կրեդիտորական պարտքը հաշվետու ամսաթվի դրությամբ:

 524 «Պարտքեր հարկերի և այլ պարտադիր վճարների գծով» հաշվին կից կարող են բացվել հետևյալ երկրորդ կարգի հաշիվները` 5241 «Պարտքեր շահութահարկի գծով», 5242 «Պարտքեր եկամտային հարկի գծով», 5243 «Պարտքեր ավելացված արժեքի հարկի գծով», 5244 «Պարտքեր ակցիզային հարկի գծով», 5245 «Պարտքեր անշարժ գույքի հարկի և փոխադրամիջոցների գույքահարկի գծով», 5247 «Պարտքեր սոցիալական վճարի գծով», 5248 «Պարտքեր հարկերի դիմաց հաշվարկված տույժերի, տուգանքների գծով» և այլն:

***524 «Պարտքեր հարկերի և այլ պարտադիր վճարների գծով» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Բյուջեի գծով ընթացիկ պարտավորությունների արտացոլում՝ |  |
| ա) շահութահարկի գծով | 731 «Շահութահարկի գծով ծախս (եկամուտ)» |
| բ) եկամտային հարկի գծով՝ |  |
| - աշխատավարձից | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| - այլ տիպի գործառնություններից | 211 «Նյութեր» 216 «Ապրանքներ» |
| գ) ավելացված արժեքի հարկի գծով՝ | 221 «Դեբիտորական պարտքեր վաճառքների գծով» 222 «Դեբիտորական պարտքեր այլ եկամուտների գծով»  228 «Դեբիտորական պարտքեր առհաշիվ տրված գումարների գծով» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» 523 «Ստացված կանխավճարներ» |
| դ) ակցիզային հարկի գծով | 221 «Դեբիտորական պարտքեր վաճառքների գծով» 251 «Դրամարկղ» 252 «Հաշվարկային հաշիվ» |
| ե) անշարժ գույքի հարկի և փոխադրամիջոցների գույքահարկի գծով | 713 «Վարչական ծախսեր» |
| զ) մաքսատուրքի գծով | 111 «Մաշվող հիմնական միջոցներ» 116 «Օգտագործման համար ոչ մատչելի հիմնական միջոցներ» 211 «Նյութեր» 216 «Ապրանքներ» |
| է) այլ պարտադիր վճարների գծով | 713 «Վարչական ծախսեր» 714 «Գործառնական այլ ծախսեր» 811 «Արտադրության ուղղակի ծախսումներ» 813 «Արտադրության անուղղակի ծախսումներ» 821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» 823 «Ոչ ընթացիկ նյութական ակտիվների վրա կապիտալացվող հետագա ծախսումներ» |
| 2. Հարկային նպատակներով կրեդիտորական պարտքերի դուրս գրումից՝ նախկինում հաշվանցված ԱԱՀ-ի որպես պարտավորություն ձևակերպում | 729 «Այլ ծախսեր» |
| 3. Հարկերի գծով հաշվարկված տույժերի և տուգանքների հաշվեգրում | 729 «Այլ ծախսեր» |
| 4. Ակտիվների (աշխատանքների, ծառայությունների) փոխանակման դեպքում ԱԱՀ-ի գումարների հաշվանցում | 226 «Հաշվանցման (փոխհատուցման) ենթակա անուղղակի հարկեր» |
| 5. Հաշվետու ժամանակաշրջանի վերջում բյուջեի գերավճարի վերադասակարգում | 225 «Դեբիտորական պարտքեր հարկերի և այլ պարտադիր վճարների գծով» |
| 6. Ակտիվների անհատույց տրամադրումից առաջացած ավելացված արժեքի հարկ | 728 «Անհատույց տրված ակտիվների գծով ծախսեր» |

***524 «Պարտքեր հարկերի և այլ պարտադիր վճարների գծով» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Վճարումներ բյուջեին կարճաժամկետ պարտավորությունների դիմաց | 252 «Հաշվարկային հաշիվ» |
| 2. Հաշվանցվող ԱԱՀ-ի գումարների արտացոլում | 226 «Հաշվանցման (փոխհատուցման) ենթակա անուղղակի հարկեր» |
| 3. Կանխավճարների հաշվին ընթացիկ պարտավորությունների մարում | 225 «Դեբիտորական պարտքեր հարկերի և այլ պարտադիր վճարների գծով» |

## ***Հաշիվ 527 «Պարտքեր աշխատավարձի և աշխատակիցների այլ կարճաժամկետ հատուցումների գծով»***

527 «Պարտքեր աշխատավարձի և աշխատակիցների այլ կարճաժամկետ հատուցումների գծով» հաշիվը նախատեսված է միկրոկազմակերպության աշխատակիցներին աշխատավարձի և այլ կարճաժամկետ հատուցումների (փոխհատուցելի բացակայությունների (արձակուրդ, ժամանակավոր անաշխատունակություն և այլն) դիմաց հատուցումներ, պարգևավճարների գծով հատուցումներ, աշխատակիցների բուժսպասարկում, բնակարանով և ավտոմեքենայով ապահովում, անվճար կամ մասնակի վճարումով ապրանքներ կամ ծառայություններ և այլն) գծով կրեդիտորական պարտքերի վերաբերյալ տեղեկատվության ընդհանրացման համար:

 Հաշիվը պասիվային է, մասնավորապես, կրեդիտում արտացոլվում է աշխատակիցներին աշխատավարձի և այլ կարճաժամկետ հատուցումների գծով առաջացած կրեդիտորական պարտքերի գումարը, իսկ դեբետում՝ այդ պարտքերի մարումը, վերաձևակերպումը: Այս հաշվի մնացորդը կրեդիտային է և իրենից ներկայացնում է աշխատակիցներին աշխատավարձի և այլ կարճաժամկետ հատուցումների գծով կրեդիտորական պարտքերը հաշվետու ամսաթվի դրությամբ: Դեբետային մնացորդի առաջացման դեպքում այն ձևակերպվում է որպես դեբիտորական պարտք:

527 «Պարտքեր աշխատավարձի և աշխատակիցների այլ կարճաժամկետ հատուցումների գծով» հաշվին կից կարող են բացվել հետևյալ երկրորդ կարգի հաշիվները՝ 5271 «Պարտքեր աշխատավարձի վճարման գծով», 5272 «Պարտքեր փոխհատուցելի բացակայությունների գծով», 5273 «Պարտքեր պարգևավճարների գծով» և այլն:

 Այս հաշվի վերլուծական հաշվառումը տարվում է ըստ աշխատակիցների, ստորաբաժանումների, ծախսային ուղղությունների և կազմակերպության կողմից հաստատված այլ ուղղությունների:

***527 «Պարտքեր աշխատավարձի և աշխատակիցների այլ կարճաժամկետ հատուցումների գծով» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Աշխատանքի վարձատրությանն ուղղվող միջոցների արտացոլում ըստ նշանակության | 211 «Նյութեր» 216 «Ապրանքներ» 712 «Իրացման ծախսեր» 713 «Վարչական ծախսեր» 729 «Այլ ծախսեր» 811 «Արտադրության ուղղակի ծախսումներ» 813 «Արտադրության անուղղակի ծախսումներ» 821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» 823 «Ոչ ընթացիկ նյութական ակտիվների վրա կապիտալացվող հետագա ծախսումներ» |
| 2. Հաշվետու ժամանակաշրջանի վերջում գերավճարի տեղափոխում | 222 «Դեբիտորական պարտքեր այլ եկամուտների գծով» |

***527 «Պարտքեր աշխատավարձի և աշխատակիցների այլ կարճաժամկետ հատուցումների գծով» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Աշխատավարձի վճարում` |  |
| ա) դրամական միջոցներով | 251 «Դրամարկղ» 252 «Հաշվարկային հաշիվ» |
| բ) բնամթերքով | 611 «Հասույթ» 629 «Այլ եկամուտներ» |
| 2. Աշխատանքի վարձատրությանն ուղղվող միջոցներից հատկացումներ՝ |  |
| ա) եկամտային հարկի գծով | 524 «Պարտքեր հարկերի և այլ պարտադիր վճարների գծով» |
| բ) սոցիալական ապահովության գծով | 524 «Պարտքեր հարկերի և այլ պարտադիր վճարների գծով» |
| գ) աշխատակիցների կողմից կազմակերպությունից ձեռք բերված ապրանքների և ծառայությունների դիմաց դեբիտորական պարտքերի մարման համար | 221 «Դեբիտորական պարտքեր վաճառքների գծով» |
| դ) նյութական վնասի փոխհատուցման համար | 222 «Դեբիտորական պարտքեր այլ եկամուտների գծով» |

## ***Հաշիվ 528 «Պարտքեր այլ գործառնությունների գծով»***

528 «Պարտքեր այլ գործառնությունների գծով» հաշիվը նախատեսված է այլ գործառնությունների գծով կրեդիտորական պարտքերի վերաբերյալ տեղեկատվության ընդհանրացման համար:

 Հաշիվը պասիվային է, մասնավորապես, կրեդիտում արտացոլվում է առհաշիվ անձանց գծով, ինչպես նաև այլ գործառնությունների գծով կրեդիտորական պարտքերի գումարը, իսկ դեբետում՝ այդ պարտքերի մարումը, վերաձևակերպումը: Այս հաշվի մնացորդը կրեդիտային է և իրենից ներկայացնում է այլ գործառնությունների գծով կրեդիտորական պարտքը հաշվետու ամսաթվի դրությամբ:

 528 «Պարտքեր այլ գործառնությունների գծով» հաշվին կից կարող են բացվել հետևյալ երկրորդ կարգի հաշիվները` 5281 «Պարտքեր աշխատակիցներին առհաշիվ գումարների գծով», 5282 «Պարտքեր այլ գործառնությունների գծով»:

 Այս հաշվի վերլուծական հաշվառումը տարվում է ըստ աշխատակիցների և կազմակերպության կողմից հաստատված այլ ուղղությունների:

***528 «Պարտքեր այլ գործառնությունների գծով» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Հաշվետու ժամանակաշրջանի վերջում յուրաքանչյուր աշխատողի՝ առհաշիվ գործառնությունների գծով կրեդիտային մնացորդի ձևակերպումը որպես ընթացիկ կրեդիտորական պարտք | 228 «Դեբիտորական պարտքեր առհաշիվ տրված գումարների գծով» |

***528 «Պարտքեր այլ գործառնությունների գծով» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Հաշվետու ժամանակաշրջանի սկզբում յուրաքանչյուր աշխատողի՝ առհաշիվ գործառնությունների գծով կրեդիտային մնացորդի վերաձևակերպում | 228 «Դեբիտորական պարտքեր առհաշիվ տրված գումարների գծով» |

***ԽՈՒՄԲ 53 «ԱՅԼ ԸՆԹԱՑԻԿ ՊԱՐՏԱՎՈՐՈՒԹՅՈՒՆՆԵՐ»***

53 «Այլ ընթացիկ պարտավորություններ» խումբը իր մեջ ներառում է հետևյալ առաջին կարգի հաշիվները` 531 «Ընթացիկ շնորհներ» և 532 «Պարտքեր շահաբաժինների գծով»:

## ***Հաշիվ 531 «Ընթացիկ շնորհներ»***

531 «Ընթացիկ շնորհներ» հաշիվը նախատեսված է ընթացիկ շնորհների (շնորհներ, որոնք չեն հանդիսանում ոչ ընթացիկ շնորհներ) վերաբերյալ տեղեկատվության ընդհանրացման համար: Ընթացիկ շնորհների հաշվապահական հաշվառման մոտեցումները նկարագրված են Ձեռնարկի 11-րդ բաժնում:

Հաշիվը պասիվային է, մասնավորապես, կրեդիտում արտացոլվում է ընթացիկ շնորհների գումարը, իսկ դեբետում՝ դրանց վերագրումը հաշվետու ժամանակաշրջանի եկամուտներին: Այս հաշվի մնացորդը կրեդիտային է և իրենից ներկայացնում է դեռևս եկամուտ չճանաչված ընթացիկ շնորհների գումարը հաշվետու ամսաթվի դրությամբ:

Ընթացիկ շնորհների վերլուծական հաշվառումը տարվում է ըստ դրանց առաջացման ուղղությունների և կազմակերպության կողմից հաստատված այլ ուղղությունների:

***531 «Ընթացիկ շնորհներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Ընթացիկ շնորհների ստացում | 211 «Նյութեր» 216 «Ապրանքներ» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |

***531 «Ընթացիկ շնորհներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Ընթացիկ շնորհների վերագրումը հաշվետու ժամանակաշրջանի եկամուտներին | 628 «Շնորհներից և անհատույց ստացումներից եկամուտներ» |
| 2. Շնորհների վերադարձում՝ չմարված (դեռևս եկամուտ չճանաչված) մնացորդի հաշվին | 211 «Նյութեր» 216 «Ապրանքներ» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |

## ***Հաշիվ 532 «Պարտքեր շահաբաժինների գծով»***

532 «Պարտքեր շահաբաժինների գծով» հաշիվը նախատեսված է միկրոկազմակերպության մասնակիցների (բաժնետերերի) հետ կանոնադրական կապիտալում մասնակցության դիմաց ստացվող եկամուտների (շահաբաժինների) գծով կարճաժամկետ կրեդիտորական պարտքերի վերաբերյալ տեղեկատվության ընդհանրացման համար:

 Հաշիվը պասիվային է, կրեդիտում արտացոլվում է հայտարարված շահաբաժինների (այդ թվում միջանկյալ) գումարը, իսկ դեբետում՝ այդ պարտքերի մարումը: Այս հաշվի մնացորդը կրեդիտային է և իրենից ներկայացնում է հայտարարված և չվճարված շահաբաժինների գումարը հաշվետու ամսաթվի դրությամբ:

 Այս հաշվի վերլուծական հաշվառումը տարվում է ըստ մասնակիցների (բաժնետերերի) և կազմակերպության կողմից հաստատված այլ ուղղությունների:

***532 «Պարտքեր շահաբաժինների գծով» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Հայտարարված շահաբաժինների գումարների արտացոլում | 342 «Նախորդ տարիների չբաշխված շահույթ (չծածկված վնաս)» 351 «Պահուստային կապիտալ» |

***532 «Պարտքեր շահաբաժինների գծով» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Շահաբաժինների վճարում | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |
| 2. Կազմակերպության բաժնետոմսերով շահաբաժինների վճարում | 311 «Կանոնադրական կապիտալ» |

**ԴԱՍ 6 «ԵԿԱՄՈՒՏՆԵՐ»**

Այս դասի հաշիվները, բացառությամբ կարգավորող հաշիվների, պասիվային են և նախատեսված են կազմակերպության հասույթի և այլ եկամուտների վերաբերյալ տեղեկատվության ընդհանրացման համար: 6-րդ` «Եկամուտներ» դասն իր մեջ ներառում է հետևյալ խմբերը՝ 61 «Գործունեությունից եկամուտներ» և 62 «Այլ եկամուտներ»:

 Այս դասի հաշիվները հաշվետու ամսաթվի դրությամբ մնացորդ չեն ունենում:

***ԽՈՒՄԲ 61 «ԳՈՐԾՈՒՆԵՈՒԹՅՈՒՆԻՑ ԵԿԱՄՈՒՏՆԵՐ»***

61 «Գործունեությունից եկամուտներ» խումբն իր մեջ ներառում է հետևյալ առաջին կարգի հաշիվները՝ 611 «Հասույթ» և 612 «Հասույթի ճշգրտում»:

 Գործունեությունից եկամուտների ճանաչման, չափման և գնահատման մոտեցումները նկարագրված են Ձեռնարկի 10-րդ բաժնում:

## ***Հաշիվ 611 «Հասույթ»***

611 «Հասույթ» հաշիվը նախատեսված է արտադրանքի և ապրանքների իրացումից, աշխատանքների կատարումից ու ծառայությունների մատուցումից ստացված հասույթի (առանց անուղղակի հարկերի) վերաբերյալ տեղեկատվության ընդհանրացման համար:

Հաշիվը պասիվային է, մասնավորապես, կրեդիտում արտացոլվում է ստացված հասույթի գումարը, իսկ դեբետում՝ հետ վերադաձումների հետ կապված հասույթի ճշգրտումը և արտադրանքի, ապրանքների, աշխատանքների, ծառայությունների իրացումից հասույթի դուրս գրումը շահույթին կամ վնասին:

 611 «Հասույթ» հաշվին կից կարող են բացվել հետևյալ երկրորդ կարգի հաշիվները՝ 6111 «Արտադրանքի վաճառքներից հասույթ», 6112 «Ապրանքների վաճառքներից հասույթ», 6113 «Աշխատանքների կատարումից հասույթ», 6114 «Ծառայությունների մատուցումից հասույթ» և այլն:

Այս հաշվի վերլուծական հաշվառումը տարվում է ըստ արտադրանքի (ապրանքների, աշխատանքների, ծառայությունների) տեսակների, ստորաբաժանումների և կազմակերպության կողմից հաստատված այլ ուղղությունների:

***611 «Հասույթ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Արտադրանքի, ապրանքների, աշխատանքների, ծառայությունների իրացումից հասույթի արտացոլում՝ |  |
| ա) դեբիտորական պարտքերի առաջացմամբ | 221 «Դեբիտորական պարտքեր վաճառքների գծով» |
| բ) դրամական միջոցներով անմիջական վճարման դեպքում | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |
| գ) պարտավորությունների մարմամբ | 523 «Ստացված կանխավճարներ» 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| դ) այլ ակտիվների հետ փոխանակմամբ | 111 «Մաշվող հիմնական միջոցներ» 116 «Օգտագործման համար ոչ մատչելի հիմնական միջոցներ» 131 «Ոչ նյութական ակտիվներ» 141 «Ոչ ընթացիկ ներդրումներ այլ կազմակերպությունների կանոնադրական կապիտալում» 211 «Նյութեր» 216 «Ապրանքներ» |

***611 «Հասույթ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Հաշվետու ժամանակաշրջանի վերջում վաճառված արտադրանքի, ապրանքների հետ վերադարձումից հասույթի ճշգրտում | 612 «Հասույթի ճշգրտում» |
| 2. Հաշվետու ժամանակաշրջանի վերջում հասույթի դուրս գրումը շահույթին կամ վնասին | 331 «Շահույթ կամ վնաս» |

## ***Հաշիվ 612 «Հասույթի ճշգրտում»***

612 «Հասույթի ճշգրտում» հաշիվը նախատեսված է իրացված արտադրանքի, ապրանքների հետ վերադարձումից հասույթի ճշգրտման վերաբերյալ տեղեկատվության ընդհանրացման համար:

 Հաշիվն ակտիվային է, կարգավորող: Մասնավորապես, դեբետում արտացոլվում է գնորդների կողմից հետ վերադարձված արտադրանքի, ապրանքների արժեքը՝ վաճառքի գներով (առանց անուղղակի հարկերի), իսկ կրեդիտում` հաշվետու ժամանակաշրջանի վերջում հասույթի ճշգրտումը:

 Այս հաշվի վերլուծական հաշվառումը տարվում է ըստ հետ վերադարձված արտադրանքի, ապրանքների տեսակների և կազմակերպության կողմից հաստատված այլ ուղղությունների:

***612 «Հասույթի ճշգրտում» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Հետ վերադարձումից առաջացած գումարների արտացոլում՝ |  |
| ա) դեբիտորական պարտքերի նվազեցմամբ | 221 «Դեբիտորական պարտքեր վաճառքների գծով» |
| բ) դրամական միջոցներով վճարմամբ | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |
| գ) կրեդիտորական պարտքերի ձևակերպմամբ | 521 «Կրեդիտորական պարտքեր գնումների գծով» |

***612 «Հասույթի ճշգրտում» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Հետ վերադարձումից հասույթի ճշգրտում | 611 «Հասույթ» |

***ԽՈՒՄԲ 62 «ԱՅԼ ԵԿԱՄՈՒՏՆԵՐ»***

62 «Այլ եկամուտներ» խումբն իր մեջ ներառում է հետևյալ առաջին կարգի հաշիվները` 625 «Արտարժույթի փոխարժեքային տարբերություններից օգուտներ», 627 «Ֆինանսական ներդրումներից եկամուտներ» 628 «Շնորհներից և անհատույց ստացումներից եկամուտներ» և 629 «Այլ եկամուտներ»:

## ***Հաշիվ 625 «Արտարժույթի փոխարժեքային տարբերություններից օգուտներ»***

625 «Արտարժույթի փոխարժեքային տարբերություններից օգուտներ» հաշիվը նախատեսված է արտարժույթով դրամային հոդվածների վերահաշվարկումից առաջացած օգուտների վերաբերյալ տեղեկատվության ընդհանրացման համար: Արտարժույթով գործարքների կատարման և փոխարժեքային տարբերությունների արտացոլման հաշվապահական հաշվառման մոտեցումները նկարագրված են Ձեռնարկի 14-րդ բաժնում:

Հաշիվը պասիվային է, կրեդիտում արտացոլվում է արտարժույթի փոխարժեքային տարբերություններից առաջացած օգուտների գումարը, իսկ դեբետում՝ դրա դուրս գրումը շահույթին կամ վնասին:

Այս հաշվի վերլուծական հաշվառումը տարվում է ըստ արտարժույթների և կազմակերպության կողմից հաստատված այլ ուղղությունների:

***625 «Արտարժույթի փոխարժեքային տարբերություններից օգուտներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Արտարժույթով դրամային հոդվածների վերահաշվարկումից օգուտների արտացոլումը | 142 «Երկարաժամկետ փոխառությունների և ներդրված ավանդների գծով ստացվելիք մուտքեր» 221 «Դեբիտորական պարտքեր վաճառքների գծով» 222 «Դեբիտորական պարտքեր այլ եկամուտների գծով»  228 «Դեբիտորական պարտքեր առհաշիվ տրված գումարների գծով» 232 «Կարճաժամկետ փոխառությունների և ներդրված ավանդների գծով ստացվելիք մուտքեր» 251 «Դրամարկղ» 253 «Արտարժութային հաշիվ»  411 «Երկարաժամկետ վարկերի և փոխառությունների գծով վճարվելիք գումարներ»  511 «Կարճաժամկետ վարկերի և փոխառությունների գծով վճարվելիք գումարներ»  521 «Կրեդիտորական պարտքեր գնումների գծով» |

***625 «Արտարժույթի փոխարժեքային տարբերություններից օգուտներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Հաշվետու ժամանակաշրջանի վերջում արտարժույթի փոխարժեքային տարբերություններից առաջացած օգուտների դուրս գրումը շահույթին կամ վնասին | 331 «Շահույթ կամ վնաս» |

## ***Հաշիվ 627 «Ֆինանսական ներդրումներից եկամուտներ»***

627 «Ֆինանսական ներդրումներից եկամուտներ» հաշիվը նախատեսված է ֆինանսական ներդրումներից եկամուտների վերաբերյալ տեղեկատվության ընդհանրացման համար:

 Հաշիվը պասիվային է, մասնավորապես, կրեդիտում արտացոլվում է ֆինանսական ներդրումներից հաշվեգրված եկամուտների գումարը, իսկ դեբետում՝ եկամուտների դուրս գրումը շահույթին կամ վնասին:

 627 «Ֆինանսական ներդրումներից եկամուտներ» հաշվին կից կարող են բացվել հետևյալ երկրորդ կարգի հաշիվները` 6271 «Շահաբաժիններ», 6272 «Տոկոսային եկամուտներ» և այլն:

 Այս հաշվի վերլուծական հաշվառումը տարվում է ըստ ֆինանսական ներդրումների տեսակների և կազմակերպության կողմից հաստատված այլ ուղղությունների:

***627 «Ֆինանսական ներդրումներից եկամուտներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Հայտարարված շահաբաժինների, հաշվեգրված տոկոսների արտացոլում | 222 «Դեբիտորական պարտքեր այլ եկամուտների գծով» |

***627 «Ֆինանսական ներդրումներից եկամուտներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Հաշվետու ժամանակաշրջանի վերջում ֆինանսական ներդրումներից եկամուտների դուրս գրումը շահույթին կամ վնասին | 331 «Շահույթ կամ վնաս» |

## ***Հաշիվ 628 «Շնորհներից և անհատույց ստացումներից եկամուտներ»***

628 «Շնորհներից և անհատույց ստացումներից եկամուտներ» հաշիվը նախատեսված է պետական շնորհներից, ակտիվների անհատույց ստացումներից, պարտավորությունների ներումից եկամուտների վերաբերյալ տեղեկատվության ընդհանրացման համար:

Հաշիվը պասիվային է, մասնավորապես, կրեդիտում արտացոլվում է պետական (ընթացիկ և ոչ ընթացիկ) շնորհներից, ակտիվների անհատույց ստացումից, պարտավորությունների ներումից եկամուտը, իսկ դեբետում՝ դրա դուրս գրումը շահույթին կամ վնասին:

Շնորհներից և անհատույց ստացումներից եկամուտների վերլուծական հաշվառումը տարվում է ըստ պետական շնորհների տեսակների և կազմակերպության կողմից հաստատված այլ ուղղությունների:

***628 «Շնորհներից և անհատույց ստացումներից եկամուտներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Շնորհների վերագրումը հաշվետու ժամանակաշրջանի եկամուտներին | 421 «Ոչ ընթացիկ շնորհներ» 531 «Ընթացիկ շնորհներ» |
| 2. Ակտիվների անհատույց ստացումից եկամուտ (որոնք չեն որակվում որպես պետական շնորհի ստացում, օրինակ, առանց որևէ պայման կցվելու) կամ արդեն կրած ծախսերի կամ կորուստների փոխհատուցման նպատակով շնորհների ստացումից եկամուտ | 111 «Մաշվող հիմնական միջոցներ» 115 «Հողամասեր» 116 «Օգտագործման համար ոչ մատչելի հիմնական միջոցներ» 131 «Ոչ նյութական ակտիվներ» 211 «Նյութեր» 216 «Ապրանքներ» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» և անհատույց ստացված այլ ակտիվներ հաշվառող հաշիվներ |
| 3. Պարտավորությունների ներումից եկամուտ, որը չի դասակարգվում որպես պետական շնորհ | 411 «Երկարաժամկետ վարկերի և փոխառությունների գծով վճարվելիք գումարներ» 511 «Կարճաժամկետ վարկերի և փոխառությունների գծով վճարվելիք գումարներ»  521 «Կրեդիտորական պարտքեր գնումների գծով» և ներված այլ պարտավորություններն հաշվառող հաշիվներ |

***628 «Շնորհներից և անհատույց ստացումներից եկամուտներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Հաշվետու ժամանակաշրջանի վերջում շնորհներից և անհատույց ստացումներից եկամուտների դուրս գրումը շահույթին կամ վնասին | 331 «Շահույթ կամ վնաս» |

## ***Հաշիվ 629 «Այլ եկամուտներ»***

629 «Այլ եկամուտներ» հաշիվը նախատեսված է ոչ ընթացիկ ակտիվների, նյութերի վաճառքներից կամ այլ կերպ օտարումներից, ինչպես նաև այլ եկամուտների գծով ստացված հատուցումների (առանց անուղղակի հարկերի) վերաբերյալ տեղեկատվության ընդհանրացման համար:

 Հաշիվը պասիվային է, կրեդիտում արտացոլվում է այլ եկամուտների գումարը, իսկ դեբետում՝ դուրս գրումը շահույթին կամ վնասին:

 629 «Այլ եկամուտներ» հաշվին կից կարող են բացվել հետևյալ երկրորդ կարգի հաշիվները՝ 6291 «Ոչ ընթացիկ ակտիվների օտարումից եկամուտներ», 6292 «Այլ պաշարների օտարումից եկամուտներ» 6293 «Վարձակալությունից եկամուտներ», 6294 «Եկամուտներ տույժերից, տուգանքներից», 6295 «Նյութական վնասի փոխհատուցումից եկամուտներ», 6296 «Ընթացիկ ֆինանսական ակտիվների օտարումից եկամուտներ» և այլն:

Այս հաշվի վերլուծական հաշվառումը տարվում է ըստ կազմակերպության կողմից հաստատված ուղղությունների:

***629 «Այլ եկամուտներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Ոչ ընթացիկ ակտիվների, ընթացիկ ֆինանսական ակտիվների և այլ պաշարների վաճառքից եկամտի արտացոլում՝ |  |
| ա) դեբիտորական պարտքերի առաջացմամբ | 221 «Դեբիտորական պարտքեր վաճառքների գծով» |
| բ) դրամական միջոցներով անմիջական վճարման դեպքում | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |
| գ) պարտավորությունների մարմամբ | 523 «Ստացված կանխավճարներ» |
| դ) այլ ակտիվների հետ փոխանակմամբ | 111 «Մաշվող հիմնական միջոցներ» 116 «Օգտագործման համար ոչ մատչելի հիմնական միջոցներ» 131 «Ոչ նյութական ակտիվներ» 141 «Ոչ ընթացիկ ներդրումներ այլ կազմակերպությունների կանոնադրական կապիտալում» 211 «Նյութեր» 216 «Ապրանքներ» 231 «Առևտրային նպատակներով պահվող ֆինանսական ակտիվներ» |
| 2. Վարձակալությունից եկամտի արտացոլում (առանց անուղղակի հարկերի) | 222 «Դեբիտորական պարտքեր այլ եկամուտների գծով» |
| 3. Դուրս գրված դեբիտորական պարտքերի կորուստների (կորուստների պահուստի) հակադարձումից և մարումից եկամտի արտացոլում | 221 «Դեբիտորական պարտքեր վաճառքների գծով» 222 «Դեբիտորական պարտքեր այլ եկամուտների գծով» 223 «Դեբիտորական պարտքերի կորստի պահուստ» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» |
| 4. Վաճառքների և այլ եկամուտների գծով դեբիտորական պարտքերի կորստի պահուստի չօգտագործված մնացորդի դուրս գրում | 223 «Դեբիտորական պարտքերի կորստի պահուստ» |
| 5. Նյութական վնասի փոխհատուցումից եկամտի արտացոլում | 222 «Դեբիտորական պարտքեր այլ եկամուտների գծով» 251 «Դրամարկղ» |
| 6. Ապահովագրական հատուցումից եկամտի արտացոլում | 222 «Դեբիտորական պարտքեր այլ եկամուտների գծով» |
| 7. Գույքագրմամբ հայտնաբերված ավելցուկից եկամտի արտացոլում | 111 «Մաշվող հիմնական միջոցներ» 116 «Օգտագործման համար ոչ մատչելի հիմնական միջոցներ» 211 «Նյութեր» 214 «Անավարտ արտադրություն» 215 «Արտադրանք» 216 «Ապրանքներ» 251 «Դրամարկղ» |
| 8. Հիմնական միջոցների լուծարումից ստացված պիտանի նյութերի մուտքագրում | 211 «Նյութեր» |

***629 «Այլ եկամուտներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Հաշվետու ժամանակաշրջանի վերջում այլ եկամուտների դուրս գրումը շահույթին կամ վնասին | 331 «Շահույթ կամ վնաս» |

**ԴԱՍ 7 «ԾԱԽՍԵՐ»**

Այս դասի հաշիվներն ակտիվային են և նախատեսված են գործառնական և այլ ծախսերի, ինչպես նաև շահութահարկի գծով ծախսի վերաբերյալ տեղեկատվության ընդհանրացման համար: 7-րդ` «Ծախսեր» դասն իր մեջ ներառում է հետևյալ խմբերը` 71 «Գործունեության ծախսեր», 72 «Այլ ծախսեր», 73 «Շահութահարկի գծով ծախս (եկամուտ)»:

 Այս դասի հաշիվները հաշվետու ամսաթվի դրությամբ մնացորդ չեն ունենում:

***ԽՈՒՄԲ 71 «ԳՈՐԾՈՒՆԵՈՒԹՅԱՆ ԾԱԽՍԵՐ»***

71 «Գործունեության ծախսեր» խումբն իր մեջ ներառում է հետևյալ առաջին կարգի հաշիվները՝ 711 «Ինքնարժեք», 712 «Իրացման ծախսեր», 713 «Վարչական ծախսեր»:

## ***Հաշիվ 711 «Ինքնարժեք»***

711 «Ինքնարժեք» հաշիվը նախատեսված է վաճառված արտադրանքի, ապրանքների, կատարված աշխատանքների, մատուցված ծառայությունների ինքնարժեքի վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է իրացված արտադրանքի, ապրանքների, աշխատանքների, ծառայությունների ինքնարժեքը, իսկ կրեդիտում՝ գնորդների կողմից հետ վերադարձված արտադրանքի, ապրանքների ինքնարժեքը և իրացված արտադրանքի, ապրանքների, աշխատանքների, ծառայությունների ինքնարժեքի դուրս գրումը շահույթին կամ վնասին:

 711 «Ինքնարժեք» հաշվին կից կարող են բացվել հետևյալ երկրորդ կարգի հաշիվները՝ 7111 «Վաճառված արտադրանքի ինքնարժեք», 7112 «Վաճառված ապրանքների ինքնարժեք», 7113 «Կատարված աշխատանքների ինքնարժեք», 7114 «Մատուցված ծառայությունների ինքնարժեք» և այլն:

Այս հաշվի վերլուծական հաշվառումը տարվում է ըստ արտադրանքի (ապրանքների, աշխատանքների, ծառայությունների) տեսակների, ստորաբաժանումների և կազմակերպության կողմից հաստատված այլ ուղղությունների:

***711 «Ինքնարժեք» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Իրացված արտադրանքի, ապրանքների աշխատանքների, ծառայությունների ինքնարժեքի արտացոլում | 215 «Արտադրանք» 216 «Ապրանքներ» 811 «Արտադրության ուղղակի ծախսումներ» |

***711 «Ինքնարժեք» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Գնորդների կողմից հետ վերադարձված արտադրանքի, ապրանքների մուտքագրում | 215 «Արտադրանք» 216 «Ապրանքներ» |
| 2. Հաշվետու ժամանակաշրջանի վերջում իրացված արտադրանքի (ապրանքների, աշխատանքների, ծառայությունների) ինքնարժեքի դուրս գրումը շահույթին կամ վնասին | 331 «Շահույթ կամ վնաս» |

## ***Հաշիվ 712 «Իրացման ծախսեր»***

712 «Իրացման ծախսեր» հաշիվը նախատեսված է արտադրանքի, ապրանքների, աշխատանքների, ծառայությունների իրացման հետ կապված ծախսերի վերաբերյալ տեղեկատվության ընդհանրացման համար:

Հաշիվն ակտիվային է, մասնավորապես, դեբետում արտացոլվում է իրացման ծախսերի գումարը, իսկ կրեդիտում՝ դուրս գրումը շահույթին կամ վնասին:

 712 «Իրացման ծախսեր» հաշվին կից կարող են բացվել հետևյալ երկրորդ կարգի հաշիվները՝ 7121 «Աշխատանքի վճարման ծախսեր», 7122 «Հիմնական միջոցների մաշվածության, դրանց նորոգման և սպասարկման գծով ծախսեր», 7124 «Արտադրանքի, ապրանքների իրացման տրանսպորտային և ապահովության ծախսեր», 7126 «Մարկետինգի և գովազդի ծախսեր» և այլն:

Իրացման ծախսերի վերլուծական հաշվառումը տարվում է ըստ իրացված արտադրանքի (ապրանքների, աշխատանքների, ծառայությունների) տեսակների, ստորաբաժանումների և կազմակերպության կողմից հաստատված այլ ուղղությունների:

***712 «Իրացման ծախսեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Աշխատանքի վճարման գծով ծախսերի արտացոլում | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| 2. Հիմնական միջոցների մաշվածության ծախսերի արտացոլում | 112 «Հիմնական միջոցների մաշվածություն» |
| 3. Հիմնական միջոցների նորոգման և սպասարկման գծով ծախսերի արտացոլում | 211 «Նյութեր» 521 «Կրեդիտորական պարտքեր գնումների գծով» |
| 4. Պահեստում գտնվող արտադրանքի, ապրանքների փաթեթավորման, տարայի, տեսակավորման գծով նյութական ծախսերի արտացոլում | 211 «Նյութեր» |
| 5. Արտադրանքի, ապրանքների պահպանության և վաճառքի տրանսպորտային ծախսերի արտացոլում | 224 «Տրված կանխավճարներ» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» 521 «Կրեդիտորական պարտքեր գնումների գծով» |
| 6. Առհաշիվ գումարների գծով ծախսերի արտացոլում | 228 «Դեբիտորական պարտքեր առհաշիվ տրված գումարների գծով» |

***712 «Իրացման ծախսեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Հաշվետու ժամանակաշրջանի վերջում իրացման ծախսերի դուրս գրումը շահույթին կամ վնասին | 331 «Շահույթ կամ վնաս» |

## ***Հաշիվ 713 «Վարչական ծախսեր»***

713 «Վարչական ծախսեր» հաշիվը նախատեսված է վարչական (կազմակերպության համար ընդհանուր նշանակության այլ պայմանական հաստատուն) ծախսերի վերաբերյալ տեղեկատվության ընդհանրացման համար:

 Հաշիվն ակտիվային է, մասնավորապես, դեբետում արտացոլվում է վարչական ծախսերի գումարը, իսկ կրեդիտում՝ դուրս գրումը շահույթին կամ վնասին:

 713 «Վարչական ծախսեր» հաշվին կից կարող են բացվել հետևյալ երկրորդ կարգի հաշիվները` 7131 «Աշխատանքի վճարման ծախսեր», 7132 «Հիմնական միջոցների և ոչ նյութական ակտիվների մաշվածության (ամորտիզացիայի), դրանց նորոգման և սպասարկման ծախսեր», 7133 «Գործուղման և ներկայացուցչական ծախսեր», 7134 «Փոստի և հեռահաղորդակցության ծախսեր», 7135 «Գրասենյակային և կոմունալ ծախսեր», 7136 «Աուդիտորական և խորհրդատվական ծախսեր», 7137 «Բանկային ծառայությունների ծախսեր, ապահովության ծախսեր», 7138 «Չփոխհատուցվող հարկերից ծախսեր» և այլն:

***713 «Վարչական ծախսեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Աշխատանքի վճարման գծով ծախսերի արտացոլում | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| 2. Հիմնական միջոցների մաշվածության և ոչ նյութական ակտիվների ամորտիզացիայի ծախսերի արտացոլում | 112 «Հիմնական միջոցների մաշվածություն» 132 «Ոչ նյութական ակտիվների ամորտիզացիա» |
| 3. Հիմնական միջոցների նորոգման և սպասարկման ծախսերի արտացոլում | 211 «Նյութեր» 521 «Կրեդիտորական պարտքեր գնումների գծով» |
| 4. Գործուղման և ներկայացուցչական ծախսերի արտացոլում | 228 «Դեբիտորական պարտքեր առհաշիվ տրված գումարների գծով» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» 521 «Կրեդիտորական պարտքեր գնումների գծով» |
| 5. Փոստի և հեռահաղորդակցության ծախսերի արտացոլում | 228 «Դեբիտորական պարտքեր առհաշիվ տրված գումարների գծով» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» 521 «Կրեդիտորական պարտքեր գնումների գծով» |
| 6. Գրասենյակային և կոմունալ ծախսերի արտացոլում | 211 «Նյութեր» 251 «Դրամարկղ» 252 «Հաշվարկային հաշիվ» 521 «Կրեդիտորական պարտքեր գնումների գծով» |
| 7. Աուդիտորական, խորհրդատվական և բանկային ծառայությունների ծախսերի, ապահովության ծախսերի արտացոլում | 224 «Տրված կանխավճարներ» 251 «Դրամարկղ» 252 «Հաշվարկային հաշիվ» 521 «Կրեդիտորական պարտքեր գնումների գծով» |
| 8. Չփոխհատուցվող հարկերի գծով ծախսերի արտացոլում | 524 «Պարտքեր հարկերի և այլ պարտադիր վճարների գծով» |

***713 «Վարչական ծախսեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Հաշվետու ժամանակաշրջանի վերջում վարչական ծախսերի դուրս գրումը շահույթին կամ վնասին | 331 «Շահույթ կամ վնաս» |

***ԽՈՒՄԲ 72 «ԱՅԼ ԾԱԽՍԵՐ»***

72 «Այլ ծախսեր» խումբն իր մեջ ներառում է հետևյալ առաջին կարգի հաշիվները` 725 «Արտարժույթի փոխարժեքային տարբերություններից կորուստներ», 727 «Ֆինանսական ծախսեր», 728 «Անհատույց տրված ակտիվների գծով ծախսեր» և 729 «Այլ ծախսեր»:

## ***Հաշիվ 725 «Արտարժույթի փոխարժեքային տարբերություններից կորուստներ»***

725 «Արտարժույթի փոխարժեքային տարբերություններից կորուստներ» հաշիվը նախատեսված է արտարժույթով դրամային հոդվածների վերահաշվարկումից առաջացած կորուստների վերաբերյալ տեղեկատվության ընդհանրացման համար: Արտարժույթով գործարքների կատարման և փոխարժեքային տարբերությունների արտացոլման հաշվապահական հաշվառման մոտեցումները նկարագրված են Ձեռնարկի 14-րդ բաժնում:

Հաշիվն ակտիվային է, դեբետում արտացոլվում է արտարժույթի փոխարժեքային տարբերություններից առաջացած կորուստների գումարը, իսկ կրեդիտում՝ դուրս գրումը շահույթին կամ վնասին:

Այս հաշվի վերլուծական հաշվառումը տարվում է ըստ արտարժույթների և կազմակերպության կողմից հաստատված այլ ուղղությունների:

***725 «Արտարժույթի փոխարժեքային տարբերություններից կորուստներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Արտարժույթով դրամային հոդվածների վերահաշվարկումից ծախսերի արտացոլումը | 142 «Երկարաժամկետ փոխառությունների և ներդրված ավանդների գծով ստացվելիք մուտքեր» 221 «Դեբիտորական պարտքեր վաճառքների գծով» 222 «Դեբիտորական պարտքեր այլ եկամուտների գծով»  228 «Դեբիտորական պարտքեր առհաշիվ տրված գումարների գծով» 232 «Կարճաժամկետ փոխառությունների և ներդրված ավանդների գծով ստացվելիք մուտքեր» 251 «Դրամարկղ» 253 «Արտարժութային հաշիվ» 411 «Երկարաժամկետ վարկերի և փոխառությունների գծով վճարվելիք գումարներ» 511 «Կարճաժամկետ վարկերի և փոխառությունների գծով վճարվելիք գումարներ» 521 «Կրեդիտորական պարտքեր գնումների գծով» |

***725 «Արտարժույթի փոխարժեքային տարբերություններից կորուստներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Հաշվետու ժամանակաշրջանի վերջում արտարժույթի փոխարժեքային տարբերություններից առաջացած կորուստների դուրս գրումը շահույթին կամ վնասին | 331 «Շահույթ կամ վնաս» |

## ***Հաշիվ 727 «Ֆինանսական ծախսեր»***

727 «Ֆինանսական ծախսեր» հաշիվը նախատեսված է ֆինանսական ծախսերի (ստացված վարկերի և փոխառությունների տոկոսային ծախսի) վերաբերյալ տեղեկատվության ընդհանրացման համար:

Հաշիվն ակտիվային է, մասնավորապես, դեբետում արտացոլվում է ֆինանսական ծախսերի գումարը, իսկ կրեդիտում՝ դուրս գրումը շահույթին կամ վնասին:

Ֆինանսական ծախսերի վերլուծական հաշվառումը տարվում է ըստ վարկերի, փոխառությունների և վարձակալությունների տեսակների և կազմակերպության կողմից հաստատված այլ ուղղությունների:

***727 «Ֆինանսական ծախսեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Վարկերի, փոխառությունների գծով տոկոսների հաշվեգրում | 521 «Կրեդիտորական պարտքեր գնումների գծով» |

***727 «Ֆինանսական ծախսեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Հաշվետու ժամանակաշրջանի վերջում վարկերի, փոխառությունների և ֆինանսական վարձակալության գծով ծախսերի դուրս գրումը շահույթին կամ վնասին | 331 «Շահույթ կամ վնաս» |

## ***Հաշիվ 728 «Անհատույց տրված ակտիվների գծով ծախսեր»***

728 «Անհատույց տրված ակտիվների գծով ծախսեր» հաշիվը նախատեսված է անհատույց տրված ակտիվների գծով ծախսերի վերաբերյալ տեղեկատվության ընդհանրացման համար:

Հաշիվն ակտիվային է, դեբետում արտացոլվում է անհատույց տրված ակտիվների հաշվեկշռային արժեքը, իսկ կրեդիտում՝ դուրս գրումը շահույթին կամ վնասին:

Այս հաշվի վերլուծական հաշվառումը տարվում է ըստ անհատույց տրված ակտիվների խմբերի և կազմակերպության կողմից հաստատված այլ ուղղությունների:

***728 «Անհատույց տրված ակտիվների գծով ծախսեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Անհատույց տրված ակտիվների հաշվեկշռային արժեքի արտացոլում | 111 «Մաշվող հիմնական միջոցներ» 211 «Նյութեր» 215 «Արտադրանք» 216 «Ապրանքներ» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» և այլ ակտիվները հաշվառող համապատասխան հաշիվներ |
| 2. Ակտիվների անհատույց տրամադրումից առաջացած ավելացված արժեքի հարկ | 524 «Պարտքեր հարկերի և այլ պարտադիր վճարների գծով» |

***728 «Անհատույց տրված ակտիվների գծով ծախսեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Հաշվետու ժամանակաշրջանի վերջում անհատույց տրված ակտիվների գծով ծախսերի դուրս գրումը շահույթին կամ վնասին | 331 «Շահույթ կամ վնաս» |

## ***Հաշիվ 729 «Այլ ծախսեր»***

729 «Այլ ծախսեր» հաշիվը նախատեսված է ոչ ընթացիկ ակտիվների, այլ պաշարների օտարման հետ կապված ծախսերի և այլ ծախսերի վերաբերյալ տեղեկատվության ընդհանրացման համար:

Հաշիվն ակտիվային է, դեբետում արտացոլվում է այլ ծախսերի գումարը, իսկ կրեդիտում՝ դուրս գրումը շահույթին կամ վնասին:

729 «Այլ ծախսեր» հաշվին կից կարող են բացվել հետևյալ երկրորդ կարգի հաշիվները՝ 7291 «Ոչ ընթացիկ ակտիվների օտարումից ծախսեր», 7292 «Այլ պաշարների օտարումից ծախսեր», 7293 «Դեբիտորական պարտքերի կորուստների գծով ծախսեր», 7294 «Վարձակալության տրված հիմնական միջոցների մաշվածության ծախսեր», 7295 «Ծախսեր տույժերից, տուգանքներից, դատական ծախսեր», 7296 «Արժեքների պակասորդներ և փչացումից կորուստներ», 7297 «Հիմնական միջոցների լուծարման ծախսեր», 7298 «Ընթացիկ ֆինանսական ակտիվների օտարումից ծախսեր» և այլն:

Այս հաշվի վերլուծական հաշվառումը տարվում է ըստ կազմակերպության կողմից հաստատված ուղղությունների:

***729 «Այլ ծախսեր» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Վաճառված (օտարված) ոչ ընթացիկ ակտիվների հաշվեկշռային արժեքի արտացոլում | 111 «Մաշվող հիմնական միջոցներ» 115 «Հողամասեր» 116 «Օգտագործման համար ոչ մատչելի հիմնական միջոցներ» 131 «Ոչ նյութական ակտիվներ» 141 «Ոչ ընթացիկ ներդրումներ այլ կազմակերպությունների կանոնադրական կապիտալում» 142 «Երկարաժամկետ փոխառությունների և ներդրված ավանդների գծով ստացվելիք մուտքեր» |
| 2. Վաճառված (օտարված) այլ պաշարների ինքնարժեքի արտացոլում | 211 «Նյութեր» 214 «Անավարտ արտադրություն» |
| 3. Վաճառված (օտարված) ընթացիկ ֆինանսական ակտիվների (սովորաբար՝ իրական արժեքով չչափվող) հաշվեկշռային արժեքի արտացոլում | 231 «Առևտրային նպատակներով պահվող ֆինանսական ակտիվներ» 232 «Կարճաժամկետ փոխառությունների և ներդրված ավանդների գծով ստացվելիք մուտքեր» |
| 4. Ոչ ընթացիկ ակտիվների, այլ պաշարների և ընթացիկ ֆինանսական ակտիվների օտարման հետ կապված ծախսերի արտացոլում | 211 «Նյութեր» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» 521 «Կրեդիտորական պարտքեր գնումների գծով» 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| 5. Վարձակալության տրված հիմնական միջոցների մաշվածության ծախսերի արտացոլում | 112 «Հիմնական միջոցների մաշվածություն» |
| 6. Տույժերից, տուգանքներից ծախսերի, դատական ծախսերի արտացոլում | 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» 521 «Կրեդիտորական պարտքեր գնումների գծով» |
| 7. Հարկերի գծով հաշվարկված տույժերի և տուգանքների հաշվեգրում | 524 «Պարտքեր հարկերի և այլ պարտադիր վճարների գծով» |
| 8. Արժեքների պակասորդների և փչացումից կորուստների արտացոլում | 111 «Մաշվող հիմնական միջոցներ» 116 «Օգտագործման համար ոչ մատչելի հիմնական միջոցներ» 211 «Նյութեր» 214 «Անավարտ արտադրություն» 215 «Արտադրանք» 216 «Ապրանքներ» 251 «Դրամարկղ» |
| 9. Դեբիտորական պարտքերի կորստի պահուստին մասհանումներ | 223 «Դեբիտորական պարտքերի կորստի պահուստ» |

***729 «Այլ ծախսեր» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| Հաշվետու ժամանակաշրջանի վերջում այլ ծախսերի դուրս գրումը շահույթին կամ վնասին | 331 «Շահույթ կամ վնաս» |

***ԽՈՒՄԲ 73 «ՇԱՀՈՒԹԱՀԱՐԿԻ ԳԾՈՎ ԾԱԽՍ (ԵԿԱՄՈՒՏ)»***

73 «Շահութահարկի գծով ծախս (եկամուտ)» խումբն իր մեջ ներառում է 731 «Շահութահարկի գծով ծախս (եկամուտ)» առաջին կարգի հաշիվը:

## ***Հաշիվ 731 «Շահութահարկի գծով ծախս (եկամուտ)»***

731 «Շահութահարկի գծով ծախս (եկամուտ)» հաշիվը նախատեսված է շահութահարկ վճարող միկրոկազմակերպությունների կողմից շահութահարկի գծով ծախսերի վերաբերյալ տեղեկատվության ընդհանրացման համար: Այս պարագայում շահութահարկի գծով ծախսի հաշվառումը պետք է իրականացվի Փոքր և միջին կազմակերպությունների ֆինանսական հաշվետվությունների միջազգային ստանդարտի կամ ամբողջական Ֆինանսական հաշվետվությունների միջազգային ստանդարտների համաձայն: Շահութահարկի գծով հետաձգված հարկային ակտիվների ճանաչման և չափման մոտեցումները նկարագրված են ՓՄԿ-ների ՖՀՄՍ-ի 29-րդ բաժնում և «Շահութահարկեր» ՀՀՄՍ 12-ում:

Հաշիվն ակտիվային է, մասնավորապես, դեբետում արտացոլվում է ընթացիկ և հետաձգված հարկի գծով ծախսը, իսկ կրեդիտում՝ հետաձգված հարկի գծով եկամուտը, դուրս գրումը շահույթին կամ վնասին:

***731 «Շահութահարկի գծով ծախս (եկամուտ)» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Շահութահարկի գծով ծախսի արտացոլում՝ |  |
| ա) ընթացիկ հարկի մասով | 524 «Պարտքեր հարկերի և այլ պարտադիր վճարների գծով» |
| բ) հետաձգված հարկի մասով՝ |  |
| - երբ մարվում է հետաձգված հարկային ակտիվը | 151 «Հետաձգված հարկային ակտիվներ» |
| - երբ առաջանում է հետաձգված հարկային պարտավորություն | 422 «Հետաձգված հարկային պարտավորություններ» |
| 2. Հաշվետու ժամանակաշրջանի վերջում շահութահարկի գծով փոխհատուցման մնացորդի դուրս գրումը շահույթին կամ վնասին | 331 «Շահույթ կամ վնաս» |

***731 «Շահութահարկի գծով ծախս (եկամուտ)» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Հետաձգված հարկի մասով շահութահարկի գծով փոխհատուցման արտացոլում |  |
| ա) երբ առաջանում է հետաձգված հարկային ակտիվ | 151 «Հետաձգված հարկային ակտիվներ» |
| բ) երբ մարվում է հետաձգված հարկային պարտավորությունը | 422 «Հետաձգված հարկային պարտավորություններ» |
| 2. Հաշվետու ժամանակաշրջանի վերջում շահութահարկի գծով ծախսի մնացորդի դուրս գրումը շահույթին կամ վնասին | 331 «Շահույթ կամ վնաս» |

**ԴԱՍ 8 «ԿԱՌԱՎԱՐՉԱԿԱՆ ՀԱՇՎԱՌՄԱՆ ՀԱՇԻՎՆԵՐ»**

Այս դասի հաշիվներն ակտիվային են և նախատեսված են արտադրական, ոչ ընթացիկ ակտիվների կառուցման (ստեղծման), դրանց վրա կապիտալացվող հետագա ծախսումների, ինչպես նաև կառավարչական հաշվառման այլ օբյեկտների վերաբերյալ տեղեկատվության ընդհանրացման համար: 8-րդ` «Կառավարչական հաշվառման հաշիվներ» դասն իր մեջ ներառում է հետևյալ խմբերը՝ 81 «Արտադրական ծախսումներ» և 82 «Ոչ ընթացիկ ակտիվների կառուցման (ստեղծման) ծախսումներ»:

Այս դասի հաշիվները հաշվետու ժամանակաշրջանի վերջում փակվում են հաշվեկշռային հաշիվներով և հաշվետու ամսաթվի դրությամբ մնացորդ չեն ունենում:

***ԽՈՒՄԲ 81 «ԱՐՏԱԴՐԱԿԱՆ ԾԱԽՍՈՒՄՆԵՐ»***

81 «Արտադրական ծախսումներ» խումբն իր մեջ ներառում է հետևյալ առաջին կարգի հաշիվները՝ 811 «Արտադրության ուղղակի ծախսումներ», 813 «Արտադրության անուղղակի ծախսումներ»:

## ***Հաշիվ 811 «Արտադրության ուղղակի ծախսումներ»***

811 «Արտադրության ուղղակի ծախսումներ» հաշիվը նախատեսված է արտադրանքի արտադրության, աշխատանքների կատարման, ծառայությունների մատուցման վրա կատարված արտադրական ծախսումների վերաբերյալ տեղեկատվության ընդհանրացման համար:

Հաշիվն ակտիվային է, մասնավորապես, դեբետում արտացոլվում է հաշվետու ժամանակաշրջանի սկզբում անավարտ արտադրության մնացորդը, հաշվետու ժամանակաշրջանում արտադրանքի (աշխատանքների, ծառայությունների) արտադրության վրա կատարված ուղղակի ծախսումները, ինչպես նաև արտադրության անուղղակի ծախսումները, իսկ կրեդիտում՝ թողարկված արտադրանքի (աշխատանքների, ծառայությունների) փաստացի ինքնարժեքը, ինչպես նաև հաշվետու ժամանակաշրջանի վերջում տեղափոխվող անավարտ արտադրության ինքնարժեքը:

Այս հաշվի վերլուծական հաշվառումը տարվում է ըստ արտադրանքի (աշխատանքների, ծառայությունների) տեսակների, ստորաբաժանումների և կազմակերպության կողմից հաստատված այլ ուղղությունների:

***811 «Արտադրության ուղղակի ծախսումներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| 1. Հաշվետու ժամանակաշրջանի սկզբում հաշվեկշռային հաշվից անավարտ արտադրության մնացորդի տեղափոխում | 214 «Անավարտ արտադրություն» |
| 2. Արտադրանքի (աշխատանքների, ծառայությունների) արտադրության վրա կատարված ծախսումների արտացոլում՝ |  |
| ա) ուղղակի նյութական ծախսումներ | 211 «Նյութեր» |
| բ) ուղղակի ծախսումներ աշխատանքի վճարման գծով | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| գ) ուղղակի արտադրական այլ ծախսումներ | 112 «Հիմնական միջոցների մաշվածություն» 228 «Դեբիտորական պարտքեր առհաշիվ տրված գումարների գծով» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» 521 «Կրեդիտորական պարտքեր գնումների գծով» 524 «Պարտքեր հարկերի և այլ պարտադիր վճարների գծով» |
| դ) արտադրության անուղղակի ծախսումներ | 813 «Արտադրության անուղղակի ծախսումներ» |

***811 «Արտադրության ուղղակի ծախսումներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Թողարկված արտադրանքի մուտքագրում՝ ինքնարժեքով | 215 «Արտադրանք» |
| 2. Իրացված աշխատանքների, ծառայությունների դուրս գրում՝ ինքնարժեքով | 711 «Ինքնարժեք» |
| 3. Հիմնական արտադրությունում խոտանված (չվերականգնվող) արտադրանքի դուրս գրում՝ ինքնարժեքով | 729 «Այլ ծախսեր» |
| 4. Կազմակերպությունում պատրաստված նյութերի մուտքագրում՝ ինքնարժեքով | 211 «Նյութեր» |
| 5. Հաշվետու ժամանակաշրջանի վերջում անավարտ արտադրության մնացորդի տեղափոխումը հաշվեկշռային հաշվին | 214 «Անավարտ արտադրություն» |

## ***Հաշիվ 813 «Արտադրության անուղղակի ծախսումներ»***

813 «Արտադրության անուղղակի ծախսումներ» հաշիվը նախատեսված է հիմնական արտադրության գծով անուղղակի ծախսումների վերաբերյալ տեղեկատվության ընդհանրացման համար:

Հաշիվն ակտիվային է, մասնավորապես, դեբետում արտացոլվում է հաշվետու ժամանակաշրջանում արտադրանքի (աշխատանքների, ծառայությունների) արտադրության վրա կատարված անուղղակի ծախսումները, իսկ կրեդիտում՝ այդ ծախսումների վերագրումը արտադրության ուղղակի ծախսումներին:

Այս հաշվի վերլուծական հաշվառումը տարվում է ըստ ծախսումների հոդվածների, ստորաբաժանումների և կազմակերպության կողմից հաստատված այլ ուղղությունների:

***813 «Արտադրության անուղղակի ծախսումներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Արտադրության անուղղակի ծախսումների արտացոլում՝ |  |
| ա) նյութական ծախսումներ | 211 «Նյութեր» |
| բ) արտադրական ստորաբաժանումների կառավարչական և սպասարկող անձնակազմի աշխատանքի վճարման ծախսումներ | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| գ) արտադրական նշանակության հիմնական միջոցների մաշվածության և ոչ նյութական ակտիվների ամորտիզացիայի ծախսումներ | 112 «Հիմնական միջոցների մաշվածություն» 132 «Ոչ նյութական ակտիվների ամորտիզացիա» |
| դ) արտադրական նշանակության հիմնական միջոցների նորոգման, սպասարկման ծախսումներ | 211 «Նյութեր» 521 «Կրեդիտորական պարտքեր գնումների գծով» |
| ե) Արտադրության անուղղակի այլ ծախսումներ | 228 «Դեբիտորական պարտքեր առհաշիվ տրված գումարների գծով» 251 «Դրամարկղ» 252 «Հաշվարկային հաշիվ» 253 «Արտարժութային հաշիվ» 524 «Պարտքեր հարկերի և այլ պարտադիր վճարների գծով» |

***813 «Արտադրության անուղղակի ծախսումներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Արտադրության անուղղակի ծախսումների վերագրում արտադրության ուղղակի ծախսումներին | 811 «Արտադրության ուղղակի ծախսումներ» |
| 2. Արտադրության անուղղակի ծախսումների սովորական (նորմալ) մակարդակը գերազանցող մասի դուրս գրում | 729 «Այլ ծախսեր» |

***ԽՈՒՄԲ 82 «ՈՉ ԸՆԹԱՑԻԿ ԱԿՏԻՎՆԵՐԻ ԿԱՌՈՒՑՄԱՆ (ՍՏԵՂԾՄԱՆ) ԾԱԽՍՈՒՄՆԵՐ»***

82 «Ոչ ընթացիկ ակտիվների կառուցման (ստեղծման) ծախսումներ» խումբն իր մեջ ներառում է հետևյալ առաջին կարգի հաշիվները՝ 821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ», 823 «Ոչ ընթացիկ նյութական ակտիվների վրա կապիտալացվող հետագա ծախսումներ»:

## ***Հաշիվ 821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ»***

821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» հաշիվը նախատեսված է ոչ ընթացիկ նյութական ակտիվների կառուցման (ստեղծման) և տեղակայման վրա կատարվող ծախսումների վերաբերյալ տեղեկատվության ընդհանրացման համար:

 Հաշիվն ակտիվային է, դեբետում արտացոլվում է հաշվետու ժամանակաշրջանում ոչ ընթացիկ նյութական ակտիվների կառուցման (ստեղծման) և տեղակայման վրա կատարված ծախսումները, իսկ կրեդիտում՝ ավարտուն ոչ ընթացիկ բյութական ակտիվի ինքնարժեքը, ինչպես նաև հաշվետու ժամանակաշրջանի վերջում տեղափոխվող անավարտ ոչ ընթացիկ նյութական ակտիվների ինքնարժեքը:

Այս հաշվի վերլուծական հաշվառումը տարվում է ըստ կառուցվող ոչ ընթացիկ ակտիվների օբյեկտների և կազմակերպության կողմից հաստատված այլ ուղղությունների:

***821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Ոչ ընթացիկ նյութական ակտիվների կառուցման և տեղակայման վրա կատարված ծախսումների արտացոլում՝ |  |
| ա) ուղղակի նյութական ծախսումներ | 211 «Նյութեր» |
| բ) ուղղակի ծախսումներ աշխատանքի վճարման գծով | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| գ) այլ ուղղակի ծախսումներ | 112 «Հիմնական միջոցների մաշվածություն» 228 «Դեբիտորական պարտքեր առհաշիվ տրված գումարների գծով» 251 «Դրամարկղ» 252 «Հաշվարկային հաշիվ» 521 «Կրեդիտորական պարտքեր գնումների գծով» 524 «Պարտքեր հարկերի և այլ պարտադիր վճարների գծով» |
| դ) անուղղակի ծախսումներ | 112 «Հիմնական միջոցների մաշվածություն» 132 «Ոչ նյութական ակտիվների ամորտիզացիա» 211 «Նյութեր» 228 «Դեբիտորական պարտքեր առհաշիվ տրված գումարների գծով» 251 «Դրամարկղ» 252 «Հաշվարկային հաշիվ» 521 «Կրեդիտորական պարտքեր գնումների գծով» 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |

***821 «Ոչ ընթացիկ նյութական ակտիվների կառուցման (ստեղծման) և տեղակայման ծախսումներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Ավարտուն հիմնական միջոցների մուտքագրում՝ ինքնարժեքով | 111 «Մաշվող հիմնական միջոցներ» |
| 2. Ոչ ընթացիկ նյութական ակտիվների կառուցման (ստեղծման) ծախսումների սկզբնական արժեքը չավելացնող մասի՝ ժամանակաշրջանի ծախս ճանաչումը (նյութերի, աշխատուժի և այլ ծախսումների՝ նորմալ մակարդակից բարձր ծախսումները) | 729 «Այլ ծախսեր» |
| 3. Հաշվետու ժամանակաշրջանի վերջում անավարտ ոչ ընթացիկ նյութական ակտիվների մնացորդի տեղափոխումը հաշվեկշռային հաշվին | 116 «Օգտագործման համար ոչ մատչելի հիմնական միջոցներ» |
| 4. Տեղակայման ծախսումների տեղափոխումը հաշվեկշռային հաշիվ | 116 «Օգտագործման համար ոչ մատչելի հիմնական միջոցներ» |

## ***Հաշիվ 823 «Ոչ ընթացիկ նյութական ակտիվների վրա կապիտալացվող հետագա ծախսումներ»***

823 «Ոչ ընթացիկ նյութական ակտիվների վրա կապիտալացվող հետագա ծախսումներ» հաշիվը նախատեսված է հիմնական միջոցների վրա կապիտալացվող հետագա ծախսումների վերաբերյալ տեղեկատվության ընդհանրացման համար:

Հաշիվն ակտիվային է, դեբետում արտացոլվում է հաշվետու ժամանակաշրջանում կատարված հիմնական միջոցների վրա կապիտալացվող հետագա ծախսումները, իսկ կրեդիտում՝ այդ ծախսումների տեղափոխումը հաշվեկշռային հաշիվ, ժամանակաշրջանի ծախս ճանաչումը:

Այս հաշվի վերլուծական հաշվառումը տարվում է ըստ հիմնական միջոցների օբյեկտների և կազմակերպության կողմից հաստատված այլ ուղղությունների:

***823 «Ոչ ընթացիկ նյութական ակտիվների վրա կապիտալացվող հետագա ծախսումներ» հաշիվը դեբետով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների կրեդիտ** |
| Հիմնական միջոցների վրա կապիտալացվող ծախսումների արտացոլում |  |
| ա) ուղղակի նյութական ծախսումներ | 211 «Նյութեր» |
| բ) ուղղակի ծախսումներ աշխատանքի վճարման գծով | 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |
| գ) այլ ուղղակի ծախսումներ | 112 «Հիմնական միջոցների մաշվածություն» 228 «Դեբիտորական պարտքեր առհաշիվ տրված գումարների գծով» 251 «Դրամարկղ» 252 «Հաշվարկային հաշիվ» 521 «Կրեդիտորական պարտքեր գնումների գծով» 524 «Պարտքեր հարկերի և այլ պարտադիր վճարների գծով» |
| դ) անուղղակի ծախսումներ | 112 «Հիմնական միջոցների մաշվածություն» 211 «Նյութեր» 228 «Դեբիտորական պարտքեր առհաշիվ տրված գումարների գծով» 251 «Դրամարկղ» 252 «Հաշվարկային հաշիվ» 521 «Կրեդիտորական պարտքեր գնումների գծով» 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» |

***823 «Ոչ ընթացիկ նյութական ակտիվների վրա կապիտալացվող հետագա ծախսումներ» հաշիվը կրեդիտով թղթակցում է հետևյալ հաշիվների հետ***

|  |  |
| --- | --- |
| **Տնտեսական գործառնությունների բովանդակությունը** | **Հաշիվների դեբետ** |
| 1. Հիմնական միջոցների վրա չկապիտալացվող ծախսումների՝ ժամանակաշրջանի ծախս ճանաչումը | 729 «Այլ ծախսեր» |
| 2. Հիմնական միջոցների վրա կապիտալացվող ծախսումների տեղափոխումը հաշվեկշռային հաշիվ | 111 «Մաշվող հիմնական միջոցներ» 116 «Օգտագործման համար ոչ մատչելի հիմնական միջոցներ» |

**ԴԱՍ 9 «ԱՐՏԱՀԱՇՎԵԿՇՌԱՅԻՆ ՀԱՇԻՎՆԵՐ»**

 Այս դասի հաշիվները նախատեսված են միկրոկազմակերպությանը չպատկանող, բայց ժամանակավորապես նրա տրամադրության, օգտագործման տակ գտնվող ակտիվների առկայության և շարժի վերաբերյալ տեղեկատվության ընդհանրացման համար:

9-րդ` «Արտահաշվեկշռային հաշիվներ» դասն իր մեջ ներառում է 91 «Կազմակերպությանը չպատկանող ակտիվներ» խումբը:

Այս դասի հաշիվների հաշվապահական հաշվառումը տարվում է պարզ (միակի գրանցման) համակարգով:

***ԽՈՒՄԲ 91 «ԿԱԶՄԱԿԵՐՊՈՒԹՅԱՆԸ ՉՊԱՏԿԱՆՈՂ ԱԿՏԻՎՆԵՐ»***

 91 «Կազմակերպությանը չպատկանող ակտիվներ» խումբն իր մեջ ներառում է հետևյալ առաջին կարգի հաշիվները՝ 911 «Վարձակալությամբ ընդունված հիմնական միջոցներ», 912 «Դուրսգրված անհուսալի դեբիտորական պարտքեր»:

## ***Հաշիվ 911 «Վարձակալությամբ ընդունված հիմնական միջոցներ»***

 911 «Վարձակալությամբ ընդունված հիմնական միջոցներ» հաշիվը նախատեսված է վարձակալի կողմից վարձակալությամբ ընդունված հիմնական միջոցների առկայության ու շարժի վերաբերյալ տեղեկատվության ընդհանրացման համար:

 Վարձակալությամբ ընդունված հիմնական միջոցները հաշվառվում են վարձակալական պայմանագրերում նշված արժեքով:

 Վարձակալությամբ ընդունված հիմնական միջոցների վերլուծական հաշվառումը տարվում է ըստ հիմնական միջոցների խմբերի, վարձատուների և կազմակերպության կողմից հաստատված այլ ուղղությունների:

## ***Հաշիվ 912 «Դուրսգրված անհուսալի դեբիտորական պարտքեր»***

912 «Դուրսգրված անհուսալի դեբիտորական պարտքեր» հաշիվը նախատեսված է հարկային օրենսդրության համաձայն դուրս գրված (հարկային օրենսդրության համաձայն ծախս ճանաչված) դեբիտորական պարտքերի առկայության և շարժի վերաբերյալ տեղեկատվության ընդհանրացման համար:

Հարկային հաշվառման նպատակներով դուրս գրված դեբիտորական պարտքերի վերլուծական հաշվառումը տարվում է ըստ յուրաքանչյուր պարտապանի, պարտքերի գոյացման ժամկետի և կազմակերպության կողմից հաստատված այլ ուղղությունների:

# **IV. ՄԻԿՐՈԿԱԶՄԱԿԵՐՊՈՒԹՅՈՒՆՆԵՐԻ ՖԻՆԱՆՍԱԿԱՆ ՀԱՇՎԵՏՎՈՒԹՅՈՒՆՆԵՐԻ ԼՐԱՑՄԱՆ ՑՈՒՑՈՒՄՆԵՐ**

## ***Ընդհանուր դրույթներ***

Սույն ցուցումների նպատակը միկրոկազմակերպությունների ֆինանսական հաշվետվությունների լրացմանն օժանդակելն է:

Միկրոկազմակերպությունների հաշվապահական հաշվառման վարման և ֆինանսական հաշվետվությունների պատրաստման սկզբունքները ներկայացված են «Հաշվապահական հաշվառման մասին» ՀՀ օրենքում և Միկրոկազմակերպությունների հաշվապահական հաշվառման վարման և ֆինանսական հաշվետվությունների պատրաստման ձեռնարկում (այսուհետ` Ձեռնարկ):

Միկրոկազմակերպության ֆինանսական հաշվետվությունների ամբողջական փաթեթը ներառում է`

ա) ֆինանսական վիճակի մասին հաշվետվություն` հաշվետու ժամանակաշրջանի վերջի դրությամբ.

բ) ֆինանսական արդյունքների մասին հաշվետվություն` հաշվետու ժամանակաշրջանի համար:

Ֆինանսական վիճակի մասին հաշվետվությունը (հաշվապահական հաշվեկշիռ) ներկայացնում է միկրոկազմակերպության ակտիվների, պարտավորությունների և սեփական կապիտալի փոխհարաբերությունը հաշվետու ժամանակաշրջանի վերջի դրությամբ: Ֆինանսական վիճակի մասին հաշվետվության պարտադիր կիրառման ենթակա ձևը ներկայացված է Ձեռնարկի Ձև 1-ում:

Միկրոկազմակերպությունն իր ֆինանսական արդյունքների մասին հաշվետվությունում ներկայացնում է հաշվետու ժամանակաշրջանում ճանաչված եկամտի և ծախսի բոլոր հոդվածները: Ֆինանսական արդյունքների մասին հաշվետվության պարտադիր կիրառման ենթակա ձևը ներկայացված է Ձեռնարկի Ձև 2-ում:

Ֆինանսական հաշվետվություններում բացահայտվող տեղեկատվությունը ստացվում է հաշվային պլանի համապատասխան հաշիվների մնացորդներից, շրջանառություններից կամ թղթակցություններից, վերլուծական (անալիտիկ) հաշվառման համակարգերից:

Ֆինանսական հաշվետվությունների ներկայացված բացասական թվերը ցույց են տրվում փակագծերում։

Ֆինանսական հաշվետվությունների առաջին էջում նշվում են առնվազն հետևյալ վավերապայմանները՝

ա) կազմակերպության անվանումը,

բ) հաշվետու ժամանակաշրջանը, որի համար կազմված են ֆինանսական հաշվետվությունները,

գ) կազմակերպության իրավաբանական հասցեն,

դ) կազմակերպության գործունեության հասցեն,

ե) Կազմակերպության հիմնական գործունեության բնույթը,

զ) թվային ցուցանիշների ներկայացման ձևաչափը (ֆորմատը)՝ ֆինանսական հաշվետվություններում թվային տվյալները ցույց են տրվում հազար դրամներով` ստորակետից հետո երկու նիշի ճշտությամբ:

Ներկայացվող ֆինանսական հաշվետվությունների վերջին էջի համապատասխան մասում նշվում են՝

ա) կազմակերպության ղեկավարի և գլխավոր հաշվապահի (բացառությամբ երբ կազմակերպության ղեկավարը հաշվապահական հաշվառումը վարում է անձամբ) անունը, ազգանունը և վերջիններիս ստորագրությունները,

բ) ֆինանսական հաշվետվությունների հաստատման ամսաթիվը:

Ֆինանսական հաշվետվությունների պատրաստման առումով հաշվետու տարի է համարվում տվյալ տարվա հունվարի 1-ից մինչև դեկտեմբերի 31-ը ներառյալ ընկած ժամանակաշրջանը: Նոր ստեղծված միկրոկազմակերպության համար առաջին հաշվետու տարի է համարվում նրա պետական գրանցման օրվանից մինչև տվյալ տարվա դեկտեմբերի 31-ը ներառյալ ընկած ժամանակաշրջանը: Լուծարվող կազմակերպությունը ներկայացնում է ֆինանսական հաշվետվություններ` տարեսկզբից մինչև սահմանված կարգով լուծարման գործընթացի սկիզբն ընկած ժամանակաշրջանի համար:

## ***Ֆինանսական վիճակի մասին հաշվետվություն***

Ֆինանսական վիճակի մասին հաշվետվության 3-րդ՝ «20--թ. (հաշվետու)» սյունակում ցույց են տրվում հաշվետու տարվա վերջի դրությամբ մնացորդները, իսկ 4-րդ՝ «20--թ. (նախորդ)» սյունակում` նախորդ տարվա վերջի դրությամբ մնացորդները:

**«Հիմնական միջոցներ»** հոդվածում (տող 010) ցույց է տրվում հիմնական միջոցների հաշվեկշռային արժեքը (111 «Մաշվող հիմնական միջոցներ», 115 «Հողամասեր», 116 «Օգտագործման համար ոչ մատչելի հիմնական միջոցներ», հաշիվների դեբետային մնացորդների հանրագումարի և 112 «Հիմնական միջոցների մաշվածություն» հաշվի կրեդիտային մնացորդի տարբերությունը)։

**«Ոչ նյութական ակտիվներ»** հոդվածում (տող 020) ցույց է տրվում ոչ նյութական ակտիվների հաշվեկշռային արժեքը (131 «Ոչ նյութական ակտիվներ» հաշվի դեբետային մնացորդի և 132 «Ոչ նյութական ակտիվների ամորտիզացիա» հաշվի կրեդիտային մնացորդի տարբերությունը)։

**«Ոչ ընթացիկ ֆինանսական ակտիվներ»** հոդվածում (տող 030) ցույց է տրվում ոչ ընթացիկ ֆինանսական ակտիվների հաշվեկշռային արժեքը (141 «Ոչ ընթացիկ ներդրումներ այլ կազմակերպությունների կանոնադրական կապիտալում», 142 «Երկարաժամկետ փոխառությունների և ներդրված ավանդների գծով ստացվելիք մուտքեր» հաշիվների դեբետային մնացորդների հանրագումարը։

Այն դեպքում, երբ կազմակերպությունն ունի այնպիսի ոչ ընթացիկ ֆինանսական ակտիվներ, որոնց կողմ են հանդիսանում կազմակերպության կապակցված կողմերը (տնօրենը և/կամ սեփականատերը), ապա դրանց հաշվեկշռային արժեքները բացահայտվում են սույն հոդվածին կից («այդ թվում») բացված տողում:

**«Հետաձգված հարկային ակտիվներ»** հոդվածում (տող 031) ցույց է տրվում հետաձգված հարկային ակտիվների արժեքը (151 «Հետաձգված հարկային ակտիվներ» հաշվի դեբետային մնացորդը): Հոդվածը ներկայացվում է միայն այն կազմակերպությունների կողմից, որոնք հաշվետու տարվա վերջի դրությամբ՝ ՀՀ հարկային օրենսգրքի համաձայն համարվում են շահութահարկ վճարողներ: Նման պարագայում հետաձգված հարկային ակտիվների հաշվառումը պետք է իրականացվի Փոքր և միջին կազմակերպությունների ֆինանսական հաշվետվությունների միջազգային ստանդարտի կամ ամբողջական Ֆինանսական հաշվետվությունների միջազգային ստանդարտների համաձայն:

**«Ընդամենը ոչ ընթացիկ ակտիվներ»** հոդվածում (տող 040) ցույց է տրվում ոչ ընթացիկ ակտիվների հանրագումարը (տող 010 + տող 020 + տող 030 + տող 031):

**«Պաշարներ»** հոդվածում (տող 050) ցույց է տրվում պաշարների հաշվեկշռային արժեքը (211 «Նյութեր», 214 «Անավարտ արտադրություն», 215 «Արտադրանք» և 216 «Ապրանքներ» հաշիվների դեբետային մնացորդների հանրագումարը)։

**«Առևտրային դեբիտորական պարտքեր»** հոդվածում (տող 060) ցույց է տրվում առևտրային դեբիտորական պարտքերի հաշվեկշռային արժեքը (221 «Դեբիտորական պարտքեր վաճառքների գծով», 222 «Դեբիտորական պարտքեր այլ եկամուտների գծով», 224 «Տրված կանխավճարներ», 226 «Հաշվանցման (փոխհատուցման) ենթակա անուղղակի հարկեր» և 228 «Դեբիտորական պարտքեր առհաշիվ տրված գումարների գծով» հաշիվների դեբետային մնացորդների հանրագումարի և 223 «Դեբիտորական պարտքերի կորստի պահուստ» հաշվի կրեդիտային մնացորդի տարբերությունը)։

**«Դեբիտորական պարտքեր հարկերի և պարտադիր վճարների գծով»** հոդվածում (տող 070) ցույց է տրվում հարկերի և պարտադիր վճարների գծով դեբիտորական պարտքերի հաշվեկշռային արժեքը (225 «Դեբիտորական պարտքեր հարկերի և այլ պարտադիր վճարների գծով» հաշվի դեբետային մնացորդը)։

**«Ընթացիկ ֆինանսական ակտիվներ»** հոդվածում (տող 080) ցույց է տրվում ընթացիկ ֆինանսական ակտիվների հաշվեկշռային արժեքը (231 «Առևտրային նպատակներով պահվող ֆինանսական ակտիվներ», 232 «Կարճաժամկետ փոխառությունների և ներդրված ավանդների գծով ստացվելիք մուտքեր» հաշիվների դեբետային մնացորդների հանրագումարը)։

**«Դրամական միջոցներ»** հոդվածում (տող 090) ցույց է տրվում կազմակերպության դրամարկղում և բանկային հաշիվներում առկա դրամական միջոցների, ինչպես նաև դրամական միջոցների համարժեքների հաշվեկշռային արժեքը (251 «Դրամարկղ», 252 «Հաշվարկային հաշիվ» և 253 «Արտարժութային հաշիվ» հաշիվների դեբետային մնացորդների հանրագումարը)։

**«Ընդամենը ընթացիկ ակտիվներ»** հոդվածում (տող 100) ցույց է տրվում ընթացիկ ակտիվների հանրագումարը (տող 050 + տող 060 + տող 070 + տող 080 + տող 090):

**«Ընդամենը ակտիվներ»** հոդվածում (տող 110) ցույց է տրվում ընդամենը ոչ ընթացիկ և ընդամնը ընթացիկ ակտիվների հանրագումարը (տող 040 + տող 100):

**«Կանոնադրական կապիտալ»** հոդվածում (տող 120) ցույց է տրվում կանոնադրական (ներդրված) կապիտալի գումարը (311 «Կանոնադրական կապիտալ» հաշվի կրեդիտային մնացորդները)։

**«Չբաշխված շահույթ (վնաս)»** հոդվածում (տող 130) ցույց է տրվում նախորդ տարիների չբաշխված շահույթի (չծածկված վնասի), հաշվետու ժամանակաշրջանի զուտ շահույթի (վնասի) և նախորդ տարիների ֆինանսական արդյունքների ճշգրտման գումարը (342 «Նախորդ տարիների չբաշխված շահույթ (չծածկված վնաս)» և 343 «Հաշվետու տարվա զուտ շահույթ (վնաս)» հաշիվների կրեդիտային մնացորդների հանրագումարի և այդ հաշիվների դեբետային մնացորդների հանրագումարի տարբերությունը)։ Բացասական մնացորդի (չծածկված վնաս) դեպքում սույն հոդվածի գումարը ցույց է տրվում փակագծերում:

**«Պահուստային կապիտալ»** հոդվածում (տող 140) ցույց է տրվում այլ պահուստների հաշվեկշռային արժեքը (351 «Այլ պահուստներ» հաշվի կրեդիտային մնացորդի գումարը)։

**«Ընդամենը սեփական կապիտալ»** հոդվածում (տող 150) ցույց է տրվում սեփական կապիտալի հոդվածների հանրագումարը (տող 120 + տող 130 + տող 140): Բացասական մնացորդի դեպքում սույն հոդվածի գումարը ցույց է տրվում փակագծերում:

**«Երկարաժամկետ պարտավորություններ»** հոդվածում (տող 160) ցույց է տրվում երկարաժամկետ վարկերի, փոխառությունների և ոչ ընթացիկ շնորհների և այլ ոչ ընթացիկ պարտավորությունների հաշվեկշռային արժեքը (411 «Երկարաժամկետ վարկերի և փոխառությունների գծով վճարվելիք գումարներ» և 421 «Ոչ ընթացիկ շնորհներ» հաշիվների կրեդիտային մնացորդների հանրագումարը)։

Այն դեպքում, երբ կազմակերպությունն ունի այնպիսի երկարաժամկետ պարտավորություններ, որոնց կողմ են հանդիսանում կազմակերպության կապակցված կողմերը (տնօրենը և/կամ սեփականատերը), ապա դրանց հաշվեկշռային արժեքները բացահայտվում են սույն հոդվածին կից («այդ թվում») բացված տողում:

**«Հետաձգված հարկային պարտավորություններ»** հոդվածում (տող 031) ցույց է տրվում հետաձգված հարկային պարտավորությունների արժեքը (422 «Հետաձգված հարկային պարտավորություններ» հաշվի կրեդիտային մնացորդը): Հոդվածը ներկայացվում է միայն այն կազմակերպությունների կողմից, որոնք հաշվետու տարվա վերջի դրությամբ՝ ՀՀ հարկային օրենսգրքի համաձայն համարվում են շահութահարկ վճարողներ: Նման պարագայում հետաձգված հարկային պարտավորությունների հաշվառումը պետք է իրականացվի Փոքր և միջին կազմակերպությունների ֆինանսական հաշվետվությունների միջազգային ստանդարտի կամ ամբողջական Ֆինանսական հաշվետվությունների միջազգային ստանդարտների համաձայն:

**«Ընդամենը ոչ ընթացիկ պարտավորություններ»** հոդվածում (տող 170) ցույց է տրվում ոչ ընթացիկ պարտավորությունների հանրագումարը (տող 160 + տող 161):

**«Առևտրային կրեդիտորական պարտքեր»** հոդվածում (տող 180) ցույց է տրվում առևտրային կրեդիտորական պարտքերի հաշվեկշռային արժեքը (521 «Կրեդիտորական պարտքեր գնումների գծով», 523 «Ստացված կանխավճարներ», 527 «Պարտքեր աշխատավարձի և աշխատակիցների այլ կարճաժամկետ հատուցումների գծով» և 528 «Պարտքեր այլ գործառնությունների գծով» հաշիվների կրեդիտային մնացորդների հանրագումարը)։

**«Հարկերի և պարտադիր վճարների գծով պարտավորություններ»** հոդվածում (տող 190) ցույց է տրվում հարկերի և պարտադիր վճարների գծով պարտավորությունների հաշվեկշռային արժեքը (524 «Պարտքեր հարկերի և այլ պարտադիր վճարների գծով» հաշվի կրեդիտային մնացորդը)։

**«Այլ ընթացիկ պարտավորություններ»** հոդվածում (տող 200) ցույց է տրվում կարճաժամկետ վարկերի և փոխառությունների, ընթացիկ շնորհներ, ընթացիկ պահուստների, ինչպես նաև այլ ընթացիկ պարտավորությունների հաշվեկշռային արժեքը (511 «Կարճաժամկետ վարկերի և փոխառությունների գծով վճարվելիք գումարներ» և 531 «Ընթացիկ շնորհներ» հաշիվների կրեդիտային մնացորդների հանրագումարը)։

Այն դեպքում, երբ կազմակերպությունն ունի այնպիսի ընթացիկ պարտավորություններ, որոնց կողմ են հանդիսանում կազմակերպության կապակցված կողմերը (տնօրենը և/կամ սեփականատերը), ապա դրանց հաշվեկշռային արժեքները բացահայտվում են սույն հոդվածին կից («այդ թվում») բացված տողում:

**«Ընդամնեը ընթացիկ պարտավորություններ»** հոդվածում (տող 210) ցույց է տրվում ընթացիկ պարտավորությունների հանրագումարը (տող 180 + տող 190 + տող 200):

**«Ընդամենը պարտավորություններ»** հոդվածում (տող 220) ցույց է տրվում ընդամենը ոչ ընթացիկ և ընդամենը ընթացիկ պարտավորությունների հանրագումարը (տող 170 + տող 210):

**«Ընդամենը սեփական կապիտալ և պարտավորություններ»** հոդվածում (տող 230) ցույց է տրվում սեփական կապիտալի և ընդամենը պարտավորությունների հանրագումարը (տող 150 + տող 220):

## ***Ֆինանսական արդյունքների մասին հաշվետվություն***

Ֆինանսական արդյունքների մասին հաշվետվության 3-րդ՝ «20--թ. (հաշվետու)» սյունակում ցույց են տրվում հաշվետու տարվա տվյալները, իսկ 4-րդ՝ «20--թ. (նախորդ)» սյունակում` նախորդ տարվա տվյալները:

**«Հասույթ»** հոդվածում (տող 010) ցույց է տրվում կազմակերպության հիմնական գործունեությունից ստացվող հասույթը (611 «Արտադրանքի, ապրանքների, աշխատանքների, ծառայությունների իրացումից հասույթ» հաշվի կրեդիտային շրջանառության և 612 «Իրացված արտադրանքի, ապրանքների հետ վերադարձումից հասույթի ճշգրտում» հաշվի դեբետային շրջանառության տարբերությունը):

**«Ինքնարժեք»** հոդվածում (տող 020) ցույց են տրվում իրացված արտադրանքի, ապրանքների, աշխատանքների, ծառայությունների ինքնարժեքում ներառված ծախսերի գումարը (711 «Ինքնարժեք» հաշվի դեբետային շրջանառության գումարը): Հոդվածի գումարը ցույց է տրվում փակագծերում։

**«Իրացման ծախսեր»** հոդվածում (տող 030) ցույց է տրվում իրացման հետ կապված ծախսերի գումարը (712 «Իրացման ծախսեր» հաշվի դեբետային շրջանառության գումարը): Հոդվածի գումարը ցույց է տրվում փակագծերում։

**«Վարչական ծախսեր»** հոդվածում (տող 040) ցույց է տրվում վարչական ծախսերի գումարը (713 «Վարչական ծախսեր» հաշվի դեբետային շրջանառության գումարը): Հոդվածի գումարը ցույց է տրվում փակագծերում։

**«Ֆինանսական ծախսեր»** հոդվածում (տող 050) ցույց են տրվում տոկոսային ծախսերը (727 «Ֆինանսական ծախսեր» հաշվի դեբետային շրջանառության գումարը): Հոդվածի գումարը ցույց է տրվում փակագծերում։

**«Այլ ծախսեր»** հոդվածում (տող 060) ցույց են տրվում իրացված (օտարված) ոչ ընթացիկ ակտիվների հաշվեկշռային արժեքը, արտարժույթի փոխարժեքային տարբերություններից կորուստներ և այլ ծախսեր (725 «Արտարժույթի փոխարժեքային տարբերություններից կորուստներ», 728 «Անհատույց տրված ակտիվների գծով ծախսեր» և 729 «Այլ ծախսեր» հաշիվների դեբետային շրջանառությունների հանրագումարը): Հոդվածի գումարը ցույց է տրվում փակագծերում։

**«Այլ եկամուտներ»** հոդվածում (տող 070) ցույց է տրվում կազմակերպության հիմնական գործունեությունից տարբերվող գործունեությունից (այդ թվում՝ հիմնական միջոցների օտարումից, վարձակալությունից, արտարժույթի փոխարժեքային տարբերություններից և այլն) ստացվող եկամուտները (625 «Արտարժույթի փոխարժեքային տարբերություններից օգուտներ», 627 «Ֆինանսական ներդրումներից եկամուտներ», 628 «Շնորհներից և անհատույց ստացումներից եկամուտներ» և 629 «Այլ եկամուտներ» հաշիվների կրեդիտային շրջանառությունների հանրագումարը):

**«Շահութահարկի գծով ծախս»** հոդվածում (տող 071) ցույց է տրվում շահութահարկի գծով ծախսի գումարը (731 «Շահութահարկի գծով ծախս (եկամուտ)» հաշվի դեբետային շրջանառության գումարը): Հոդվածի գումարը ցույց է տրվում փակագծերում։ Հոդվածը ներկայացվում է միայն այն միկրոկազմակերպությունների կողմից, որոնք հաշվետու տարվա վերջի դրությամբ՝ ՀՀ հարկային օրենսգրքի համաձայն համարվում են շահութահարկ վճարողներ: Նման պարագայում շահութահարկի գծով ծախսի հաշվառումը պետք է իրականացվի Փոքր և միջին կազմակերպությունների ֆինանսական հաշվետվությունների միջազգային ստանդարտի կամ ամբողջական Ֆինանսական հաշվետվությունների միջազգային ստանդարտների համաձայն:

**«Շահույթ նախքան բաշխումը»** հոդվածում (տող 080) ցույց է տրվում շահութահարկով հարկումից հետո շահույթի (վնասի) գումարը (տող 010 - տող 020 - տող 030 - տող 040 - տող 050 - տող 060 + տող 070 - տող 071): Վնասի դեպքում գումարը ցույց է տրվում փակագծերում։

**«Շահաբաժիններ` հայտարարված հաշվետու ժամանակաշրջանի ընթացքում»** հոդվածում (տող 090) ցույց է տրվում հաշվետու ժամանակաշրջանի ընթացքում հայտարարված շահաբաժինների գումարը (532 «Պարտքեր շահաբաժինների գծով» հաշվի կրեդիտային շրջանառության գումարը)։

**«Չբաշխված շահույթ»** հոդվածում (տող 100) ցույց է տրվում չբաշխված շահույթի գումարը (տող 080 - տող 090): Պակասուրդի դեպքում գումարը ցույց է տրվում փակագծերում։

**«Շահաբաժիններ` վճարված հաշվետու ժամանակաշրջանի ընթացքում»** հոդվածում (տող 110) ցույց է տրվում հաշվետու ժամանակաշրջանի ընթացքում վճարված շահաբաժինների գումարը (532 «Պարտքեր շահաբաժինների գծով» հաշվի դեբետային շրջանառության գումարը):